Youth ministryn dhanee Kulhivaru polisy misuse kuramun: Marzoog\nޔޫތު މިނިސްޓްރީން ދަނީ ސަރުކާރުގެ ކުޅިވަރު ޕޮލިސީ މިސްޔޫސް ކުރަމުން: މަރުޒޫގް\nސަރުކާރުގެ ކުޅިވަރު ޕޮލިސީ ކިތަންމެ ރަނގަޅު ނަމަވެސް ކުޅިވަރާ ބެހޭ މިނިސްޓްރީން ދަނީ އެ ޕޮލިސީ ނަހަމަ ގޮތުގައި ބޭނުން ކުރަމުން ކަމަށް މޯލްޑިވްސް އޮލިމްޕިކް ކޮމިޓީން ބުނެފި އެވެ.\nޖެނެރަލް ސެކްރެޓަރީ އަހުމަދު މަރުޒޫގް މިހެން ވިދާޅުވީ އަންނަ މަހު އިންޑިޔާގައި ފަށާ ސައުތު އޭޝިއަން ގޭމްސްގައި ބައިވެރިވާ ކުޅިވަރުތަކުގެ އަދަދު ކުއްލި ގޮތަކަށް މިނިސްޓްރީން މަދު ކުރުމާ ގުޅިގެންނެވެ.\n"އެކަމަކު މި މަހުގެ 10ގެ ކުރިން 75 ޕަސެންޓް ފައިސާ ދައްކަންޖެހޭ (މުބާރާތުގެ އޮގަނައިޒަރުންނަށް). ނަމަވެސް އަޅުގަނޑުމެން މިހާރު ވާނީ އެސޯސިއޭޝަންތަކަށް އަންގާފައި މި މަހުގެ 15 ވަނަ ދުވަހޭ އެންމެ ފަހު ދުވަހަކީ އެބޭފުޅުން ފައިސާ ހޯދާފައި އަޅުގަނޑުމެންނަށް އަންގަން. ގޭމްސްގެ ޗެފްޑިމިޝަން މިހާރު ވަނީ މީޓިން އަށް އިންޑިޔާ އަށް ވަޑައިގެންފައި. އެތަނުން މިކަމާ ގުޅިގެން ވަރަށް ގިނަ ސުވާލުތައް ކުރިމަތިވާނެ،" މަރުޒޫގް ވިދާޅުވި އެވެ.\nއޭނާ އަދި ވިދާޅުވީ މި މައްސަލާގައި ރައްޔިތުންގެ މަޖިލީހުގެ މެޖޯރިޓީ ލީޑަރު އަހުމަދު ނިހާން ހުސައިން މަނިކު ވެސް އޭނާއާ ބައްދަލުކުރި ކަމަށާއި އަދި ގޭމްސްގެ ކަންކަން ހިނގާނުހިގާ ގޮތް ބަލަން ނެގި ކޮމިޓީގައި އިންނަވާ މަޖިލީހުގެ މެމްބަރު އަބުދުﷲ ރިފާއު ވެސް އެތައް މަޝްވަރާއެއްކޮށްފައިވާ ކަމަށެވެ.\n"މިހެންވެ އަޅުގަނޑު އުއްމީދު ކުރައްވަނީ ރައީސުލްޖުމުހޫރިއްޔާ މާލެ ވަޑައިގެން އެންމެ ފުރަތަމަ ވެސް މިކަންކަން ބައްލަވާ ކުޅިވަރު ކުޅުންތެރިންނަށް ރަނގަޅު ގޮތެއް ހައްދަވާ ދެއްވާނެ ކަމަށް. އެއީ ސަރުކާރުގެ ޕޮލިސީއަކީ ޒުވާނުން މާޔޫސް ކުރުމަށް ވެގެންނުވާނެ. މިނިސްޓްރީގެ ވަކި ބަޔަކު ބޭނުންވީމަ އެތައް ކުޅިވަރު ކުޅުންތެރިންނެއް އެތައް ދުވަހެއް ވަންދެން ފޮނި އުއްމީދެއްގައި މަސައްކަތްކުރަނިކޮށް އެމީހުން މާޔޫސްކޮށްނުލެވޭވެ. އެއީ ސަރުކާރުގެ ޕޮލިސީއެއްވެސްނޫން. ސަރުކާރުން ގެންގުޅޭ ކުޅިވަރު ޕޮލިސީ ވެސް ރަނގަޅު. އެއާއެކު ކުރިއަށްދާން އޮލިމްޕިކް ކޮމިޓީން މަސައްކަތް ވެސް ކުރަން. އަދިވެސް ކުރާނަން. އެކަމަކު މިނިސްޓްރީން މިކަމަށް އެއްބާރުލުމެއްނުދޭ،" މަރުޒޫގް ވިދާޅުވި އެވެ.\nއޭނާ ވިދާޅުވީ އޮލިމްޕިކް ކޮމިޓީން ގޭމްސްތަކަށް ކުޅިވަރުތައް ފޮނުވަމުން އައީ ތިން ކަމަކަށް ބަލައިގެން ކަމަށެވެ. އެއީ މެޑަލް ހޯދުމާއި އަންހެނުންނަށް ހަމަހަމަފުރުސަތު ހޯދައިދިނުމާއި ޒުވާނުންނަށް ތަޖުރިބާގެ ފުރުސަތު ހޯދައިދިނުމެވެ.\n"އެކަމަކު ފުރުސަތު ނުދީ ކަންކަން ނިންމާލީމަ އެއްވެސް ކަމެއް ހާސިލްނުވާނެ. އެއީ މީގެ ދެ މަސް ކުރިން ބަޖެޓް ހުށަހެޅިން މިނިސްޓްރީ އަށް. އެކަމަކު ފޮނުވީމަ އަޅުގަނޑުމެންނާ ނުބައްސާ މިނިސްޓްރީން އެސޯސިއޭޝަންތަކަށް މި އަންގަނީ ބަޖެޓް ހަދާފަ ފޮނުވަން. އަދި މިހާތަނަށް ގޭމްސް އަށް މިނިސްޓްރީން ދޭން ބުނާ ފައިސާ އެއްވެސް ލިބިފައެއްނެތް. ވާދަކުރެވޭނީ ވަގުތު ދީފައި ކަންކަންކުރީމަ،" މަރުޒޫގް ވިދާޅުވި އެވެ.\nއޭނާ ވިދާޅުވީ މިދިޔަ އޮގަސްޓްމަހު ބޭއްވި އިންޑިއަން އޯޝަން އައިލެންޑް ގޭމްސް އަށް ދިއުމަށް މިނިސްޓްރީން އެއްބާރުލުން ލިބުނީ އެމިނިސްޓްރީންގެ ޑެޕިއުޓީ މިނިސްޓަރު އަބުދުލް މުހުސިން ހަމީދު (ޖޭފޯ)ގެ ވަރަށް ބޮޑު އެއްބާރުމަކާއެކުގައި ކަމަށާއި ވެސް މިފަހަރު މިނިސްޓްރީން އެއްވެސް ވަރަކަށް އެއްބާރުލުން ނުދޭ ކަމަށެވެ.\n"އަޅުގަނޑަކަށް ނޭނގެ މިއީ ފުޓްބޯޅަ އާއި އަޅުގަނޑުމެންނާ އޮތް މައްސަލައެއްކަމެއް. ނުވަތަ މިއީ އަޅުގަނޑުމެންގެ ރައީސް (އޮލިމްޕިކް ކޮމިޓީ އާއި އެފްއޭއެމުގެ ނޯމަލައިޒޭޝަން ކޮމިޓީގެ ރައީސް މުހައްމަދު ޝަވީދު)އާ އޮތް މައްސަލައެއްކަމެއް. އެނގޭ ކަމަކީ މިނިސްޓްރީގެ ވަކިބަޔަކު އެބޭފުޅުން ބޭނުންވާ ކަމެއް ހާސިލްކުރަން ސަރުކާރުގެ ޕޮލިސީ މިސްޔޫސްކުރާކަން. އެކަމަކު އެންމެ ފަހު ވަގުތަށް އަޅުގަނޑުމެން ހިތްވަރު ދޫކޮށްނުލާނަން. ކުޅިވަރުގެ 91 ވަނަ މިނިޓްގައި ވެސް ގޯލު ޖަހައިގެން މޮޅުވެފައި އެބަހުރި. އަޅުގަނޑުމެން މިދަނީ ފޮރިން މިނިސްޓްރީއާ ގުޅިގެން އިންޑިޔާ ސަރުކާރާ ވެސް ވާހަކަ ދައްކަމުން،" މަރުޒޫގް ވިދާޅުވި އެވެ.


ބޮލީވުޑް / ސްޓްރީމިން ޓީވީ\nރާއްޖޭގައި މީގެ ދެ ހަފުތާ ކުރިން ޗުއްޓީ ހޭދަކުރި ބަތަލާ ރަކުލް ޕްރީތު ސިންގް އާއި އަރުޖުން ކަޕޫރާ އެކީގައި ކުޅެފައިވާ ފުރަތަމަ ފިލްމު "ސަރުދާރު އެންޑް ގްރޭންޑްސް" އަންނަ ޖެނުއަރީ...\nކަރަންގެ ސީރީޒްގެ ނަން "ފެބިއުލަސް ލައިވްސް" އަށް\nމިދިޔަ ހުކުރު ދުވަހު ނެޓްފްލިކްސް އިން ޕްރިމިއާކުރި ކަރަން ޖޯހަރްގެ ނަން-ފިކްޝަން ސީރީޒް "ދަ ފެބިއުލަސް ލައިވްސް ބޮލީވުޑް ވައިވްސް" ގެ ނަމުގެ މައްސަލާގައި ޑައިރެކްޓަރު މަދޫރް...\n"ކޫލީ ނަމްބަރު 1" ގެ ޓްރެއިލާ ވަރަށް މަޖާ\nބޮލީވުޑްގެ ޒުވާން ދެ ތަރިން ކަމަށްވާ ވަރުން ދަވަން އާއި ސާރާ އަލީ ޚާން ލީޑް ރޯލް ކުޅެފައިވާ ރޮމޭންޓިކް ކޮމެޑީ "ކޫލީ ނަމްބަރު 1" ގެ ޓްރެއިލާ ދައްކާލައިފި އެވެ.\nއަންނަ މަހުގެ 11 ގައި ރިލީޒްކުރަން ހަމަޖެހިފައިވާ ފިލްމު "އިންދޫ ކީ ޖަވާނީ" ގެ ޓްރެއިލާ ދައްކާލައިފި އެވެ.\n"ބުރައްމަސްތުރާ" ގެ ޑިޖިޓަލް ޕްރިމިއާއާ ކަރަން ދެކޮޅު\n"ބޮލީވުޑް ވައިވްސް" އާ ހެދި މަދޫރް ރުޅިގަދަވެއްޖެ\nމި މަހުގެ 27 ގައި ނެޓްފްލިކްސް އިން ސްޓްރީމްކުރަން ފަށާ ކަރަން ޖޯހަރުގެ ވެބް ސީރީޒް "ފެބިއުލަސް ލައިވްސް އޮފް ބޮލީވުޑް ވައިވްސް" ގެ ނަމުގެ މައްސަލާގައި ޑައިރެކްޓަރު މަދޫރް ބަންޑާކަރް ހިތްހަމަނުޖެހުން ފާޅުކޮށްފި އެވެ.\nސައިފަށް ނެޓްފްލިކްސްގެ ފިލްމެއް\nދެ ސީޒަނަކަށް ގެނެސްދިން ނެޓްފްލިކްސްގެ ވެބް ސީރީޒް "ސެކްރެޑް ގޭމްސް" އަށް ފަހު، އޭގެ ބަތަލު ސައިފް އަލީ ޚާން އަނެއްކާ ވެސް އެ ޕްލެޓްފޯމްގެ މަސައްކަތަކަށް ފެހި ސިގްނަލް ދީފި އެވެ.\n"މިރުޒާޕޫރު" ތިން ވަނަ ސީޒަނަކަށް\nއަނޫރާގްގެ "ލޫޑޯ" ގެ ދެވަނަ ބައެއް ހަދަނީ\nމިދިޔަ ބުރާސްފަތި ދުވަހު ނެޓްފްލިކްސް އިން ޕްރިމިއާކުރި ޑައިރެކްޓަރު އަނޫގާރާގް ބާސޫގެ އެންތޮލޮޖީ ފިލްމު "ލޫޑޯ" ގެ ދެވަނަ ބައެއް ހަދަން ނިންމާފައިވާ ކަމަށް އެ ފިލްމު ޕްރޮޑިއުސްކުރި...\nބޮލީވުޑްގެ އަނބިންތަކެއްގެ ވާހަކަ ނެޓްފްލިކްސް އަށް\nބޮލީވުޑްގެ އެކްޓަރުންތަކެއްގެ އަނބިންގެ ވާހަކަ ކިޔައިދޭ އުފެއްދުމެއް ނެޓްފްލިކްސް އިން ގެނެސްދޭން ތައްޔާރުވެއްޖެ އެވެ.\nއެކްޓަރު ޖޯން އަބްރަހަމް ޕްރޮޑިއުސްކުރާ ފިލްމަކަށް ހާޝްވަރުދަން ރާނޭ ސޮއިކޮށްފި އެވެ.\nއިންޑިއާގައި މިހާރު ވަރަށް ބޮޑު މަގުބޫލުކަމެއް ހޯދާފައިވާ ޑިޖިޓަލް ޕްލެޓްފޯމް އެމެޒޯން ޕްރައިމް ވީޑިއޯއާ އެކު، އަޖޭ ދޭވްގަން ވަރަޑް ބޮޑު އަގަކަށް ފަސް ފިލްމެއްގެ އެއްބަސްވުމެއް...\nސުބާޝްގެ "މަހާރާނީ" އަކީ ހުމާ\nހުމާ ގްރޭޝީއާ އެކު "ޖޯލީ އެލްއެލްބީ 2" ގެނެސްދިން ޑައިރެކްޓަރު ސުބާޝް ކަޕޫރް ޕްރޮޑިއުސަރެއްގެ ގޮތުގައި ހިއްސާވާ ފުރަތަމަ ވެބް ސީރީޒް "މަހާރާނީ" ގެ ބަތަލާގެ ރޯލަށް ހުމާ ހަމަޖައްސައިފި...\nއަބީޝެކް ބައްޗަން ސޮއިކޮށްފައިވާ ފިލްމު "ދާސްވީ" ގައި އޭނާ ކުޅޭނީ ކޮރަޕްޓް ޗީފް މިނިސްޓަރެއްގެ ރޯލު ކަމަށާއި މިއީ މިހާތަނަށް އޭނާ ފެންނާނެ އެންމެ ތަފާތު ރޯލަށް ވާނެ ކަމަށް...\nބެލުންތެރިންގެ ބޮޑު ތަރުހީބެއް ލިބުނު ހޮރޯ-ކޮމެޑީ "އިސްތިރީ" ގެ ޑައިރެކްޓަރު އަމަރް ކޯޝިކް ދެން ހަދާ އެ ޖޯންރާގެ ފިލްމު "ބޭޅިޔާ" ގައި ވަރުން ދަވަނާ އެކު، ބަތަލާގެ ރޯލް ކުޅޭނީ ކްރިތީ ސެނަން ކަމަށް ރިޕޯޓްތައް ބުނެފި އެވެ.\nއާލިއާ ބަޓް ސޮއިކޮށްފައިވާ ޝާހްރުކް ޚާންގެ ރެޑް ޗިލީޒް އެންޓަޓައިންމަންޓްގެ ފިލްމު "ޑާލިންސް" ގައި އޭނާގެ މަންމަގެ ރޯލް ކުޅޭނީ ޝެފާލީ ޝާހް ކަމަށް ރިޕޯޓްތައް ބުނެފި އެވެ.


ހޮސްޕިޓަލްގައި ފަރުވާ ދެމުންދަނީ 92 މީހަކަށް – DhiDaily\nހޮސްޕިޓަލްގައި ފަރުވާ ދެމުންދަނީ 92 މީހަކަށް\nކޯވިޑް 19 ގެ ބައްޔަށް ފައްސިވެ ހޮސްޕިޓަލްގައި އެޑުމިޓުކޮށް ފަރުވާ ދެމުން ދަނީ 92 މީހަކަށް ކަމަށް އެއްޗްއީއީސީގެ ތަރުޖަމާން ޑރ. ނަޒްލާ ރަފީގު ވިދާޅުވެއްޖެއެވެ.\nމިރޭ ބެއްވުނު ނޫސްވެރިންގެ ބައްދަލުވުމުގައި ނޫސްވެރިންނަށް މައުލޫމާތު ދެއްވަމުން ޑރ. ނަޒްލާ ވިދާޅުވީ މިވަގުތު ހޮސްޕިޓަލް ތަކުގައި އެޑުމިޓު ކޮށްގެން ފަރުވާ ދެމުން ދަނީ 92 މީހަކަށް ކަމަށާއި އޭގެ ތެރެއިން 87 މީހުންނަކީ ހުޅުމާލޭ މެޑިކަލް ފެސިލިޓީގައި ފަރުވާ ދެމުންދާ މީހުން ކަމަށާއި، ދަރުމަވަންތަ ހޮސްޕިޓަލުގައި3މީހަކަށް ފަރުވާ ދެމުން ދާކަމަށެވެ. ށ. ފުނަދޫ ކޯވިޑް ސެންޓަރުގައި އެކަކަށް ފަރުވާ ދެމުން ދާކަމަށާއި ބ.އޭދަފުށީ ކޯވިޑް ސެންޓަރުގައިވެސް އެކަކަށް ފަރުވާ ދެމުން ދާކަމަށެވެ.\nއައިސީޔޫގައި ހާލަތު ގޯސްވެގެން6މީހަކަށް ފަރުވާ ދެމުން ދާކަމަށާއި އޭގެ ތެރެއިން5މީހުންނަކީ ވެންޓިލޭޓަރަށް ލައިގެން ފަރުވާ ދެމުން ދާ މީހުން ކަމަށްވެސް ޑރ.ނަޒްލާ ވަނީ ވިދާޅުވެފައެވެ.\nމީގެ ކުރިން ޑރ.ނަޒްލާ ވަނީ ރާއްޖޭގައި އެޑްމިޓު ކޮށްގެން ފަރުވާ ދޭން ޖެހޭ މީހުން ގިނަވުމުގެ ފުރުސަތު އެބައޮތް ކަމަށް ވިދާޅުވެފައެވެ. ރާއްޖޭގައި މިހާރު ހަލުވިކަމާއި އެކު ކޯވިޑް 19 ފެތުރެމުން ދާތީ ސިއްހީ މާހިރުންވެސް ވަނީ ކަންބޮޑުވުން ފާޅު ކޮށްފައެވެ.\nއަދި އެއް ފަހަރާ ގިނަބަޔަކަށް ހޮސްޕިޓަލްގައި ފަރުވާ ދިނުމަށް ރާއްޖެ ތައްޔާރު ނޫންކަމަށްވެސް ވަނީ ވިދާޅުވެފައެވެ. އެހެން ކަމަން ކޮންމެ ބޭފުޅަކުވެސް ފަރުދީ ޒިންމާ ނެގުން މުހިއްމު ކަމަށް އެބޭފުޅުން ވަނީ ވިދާޅުވެފައެވެ. އަދި ސިއްހީ މާހިރުންގެ އިރުޝާދު ކަނުލާ އަޑުއަހާ ކިޔަމަން ވުމުގެ މުހިއްމު ކަންވެސް އެބޭފުޅުން ވަނީ ފާހަގަ ކޮށްފައެވެ.


"Ventilator aa gulhey mauloomaatheh nuforuvaanan"\nވެންޓިލޭޓަރާގުޅޭ އެއްވެސް މައުލޫމާތެއް ނުފޮރުވާނަން: މިނިސްޓަރު\nހެލްތު މިނިސްޓަރު ކެރަފާ ނަސީމް\nދުބާއީން ވެންޓިލޭޓަރުތައް ގެނައުމުގައި ވި ހިޔާނާތާ ގުޅޭ އެއްވެސް ކަމެއް ނުފޮރުވާނެ ކަމަށް ހެލްތު މިނިސްޓަރު އަހުމަދު ނަސީމް ވިދާޅުވެއްޖެ އެވެ.\nނަސީމް މިހެން ވިދާޅުވީ މިއަދު މަޖިލީހުގަ އެވެ. މިނިސްޓަރު މަޖިލީހަށް ވަޑައިގަތީ ތ. ތިމަރަފުށީ ހޮސްޕިޓަލްގެ އެކްސްޓެންޝަން މަސައްކަތް ކުރިއަށް ގެންދާގޮތް ސާފުކުރަން އެ ދާއިރާގެ މެމްބަރު ހުށަހެޅުއްވުމުން އެ ސުވާލު ކުރުމަށެވެ. އެ ފުރުސަތުގެ ތެރެއިން ބިލެތްދޫ ދާއިރާގެ މެމްބަރު އަހުމަދު ހަލީމް (ދޮންބިލެތް) ވަނީ ވެންޓިލޭޓަރު ހިޔާނާތުގައި ހިމެނޭ ފައިސާ ނުވަތަ އެ ވެންޓިލޭޓަރުތައް ލިބޭނެތޯ މިނިސްޓަރާ ސުވާލު ކުރައްވާފަ އެވެ.\nނަމަވެސް މިނިސްޓަރު އެ ސުވާލަށް ސީދާ ޖަވާބެއް ނުދެއްވަ އެވެ.\nއެހެން ނަމަވެސް ނަސީމް ވިދާޅުވީ ވެންޓިލޭޓަރުގެ މައްސަލައަކީ އޭނާ މިނިސްޓަރުގެ މަގާމަށް ވަޑައިގަތުމުގެ ކުރީގެ ކަަމަކަށް ވާތީ އޭގެ ތަފްސީލް އެނގޭ ގޮތަށް މަޖިލީހަށް ސިޓީއެއް ފޮނުވާފައިވާ ކަމަށެވެ.\n"ވެންޓިލޭޓަރުގެ މައްސަލައިގައި މިތަނުން ބޭނުންވާ ހުރިހާ މައުލޫމާތެއް މިތަނަަށް ފޮނުވައި ދޭނަން. އެއްވެސް އެއްޗެއް ފޮރުވާކަށް ނެތިން. އެހެން ހީފުޅުކުރައްވާ ކަހަލަ ގޮތަކަށްވެސް ވާހަކަ ދެކެވޭ. އެހެން ނަމަވެސް އެކަހަލަ ކަމެއް ނޯންނާނެ. އަދި އެހެން އިންވެސްޓިވޭޓިވް މުއައްސަސާއަކުން ވެސް އެދިވަޑައިގެންނެވިޔަސް މައުލޫމާތު ދޭނަން" ނަސީމް ވިދާޅުވި އެވެ.\nދުބާއީގެ އެގްޒެކިއުޓާސް ޖެނެރަލް ޓްރޭޑިންއާ ހަވާލު ކޮށްގެން 75 ވެންޓިލޭޓަރު ގެންނަން ހަވާލުކޮށްގެން މިހާތަނަށް ލިބިފައިވަނީ 15 ވެންޓިލޭޓަރެވެ. ވެންޓިލޭޓަރު ގެންނަން ދުބާއީގެ ކުންފުންޏަށް ވަނީ އެޑްވާންސްގެ ގޮތުގައި 30.91 މިލިއަން ރުފިޔާ ދީފަ އެވެ.\nވެންޓިލޭޓަރުގެ މައްސަލަ އެންޓި ކޮރަޕްޝަން ކޮމިޝަނުން ނިންމައި ޕްރޮސިކިއުޓާ ޖެނެރަލް އޮފީހަށް ދެ ފަހަރު ފޮނުވުމުން ވެސް ހެކި ނެތްކަމަށް ބުނެ ޕީޖީން ނިންމާފައިވަނީ ދައުވާ ނުކުރާށެވެ. ނަަމަވެސް މަޖިލީހުގައި ހިމެނޭ އެމްޑީޕީގެ ބައެއް މެމްބަރުން ދޫނުދެއްވުމުން އެ މައްސަލަ އަނެއްކާވެސް ރިވިއު ކުރަން ޕީޖީން ވަނީ ފަށައިފަ އެވެ.\nވެންޓިލޭޓަރުގެ ހިޔާނާތާ ގުޅިގެން ކުރި ތުހުމަތުތަކާ ގުޅިގެން ކުރިން ހެލްތު މިނިސްޓަރުކަމުގައި ހުންނެވި އަބްދުﷲ\nއަހުމަދު ނަސީމް ރައްޔިތުންގެ މަޖިލިސް މިނިސްޓްރީ އޮފް ހެލްތު + ވެންޓިލޭޓަރު ހިޔާނާތް


ރެޖިސްޓަރޑް ނަރސް (ވަޤުތީ)\nވަޤުތީ (6 މަސް)\nއދ.އަތޮޅު ހޮސްޕިޓަލް، އދ.މަހިބަދޫ\nވަޒީފާއަށް އެދޭ ފޯމް ހޮސްޕިޓަލް / ސިއްޙީ މަރުކަޒު ނުވަތަ ސިވިލް ސަރވިސް ވެބްސައިޓުން ލިބެން ހުންނާނެއެވެ. މަޤާމަށް އެދި ހުށަހަޅަންހޭ ތަކެތި ހުށަހަޅާނީ 04 ޑިސެމްބަރ 2019 ވަނަ ދުވަހުގެ 12:00 ގެ ކުރިން އދ.އަތޮޅު ހޮސްޕިޓަލްގެ އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމިމަގާމަށް މީހަކު ހޮވުމަށް ބޭއްވޭ އިންޓަރވިއު އޮންނާނީ، 2019 ޑިސެމްބަރ 04 ން 12 އާއި ދެމެދު އދ.އަތޮޅު ހޮސްޕިޓަލްގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަރވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމި އިޢުލާނާއި ގުޅިގެން މަޢުލޫމާތު ސާފުކުރެއްވުމަށް ގުޅުއްވާނީ 6680851 ނަންބަރު ފޯނަށެވެ. އީމެއިލް އެޑްރެހަކީ [email protected] އެވެ.


Harvard University in virtual class room tha-arafu kohfi\nހަވާޑް ޔުނިވަސިޓީން ވާޗުއަލް ކްލާސްރޫމް ތާރަފުކޮށްފި\nމި ބަދަލާއެކު ޕްރޮފެސަރު ކިޔަވާދޭނީ މާސިންގާ ސްކްރީނެއް ކުރިމަތީ އިނދެއެވެ. މި ސްކްރީނުން 60 ކުދިންގެ ވީޑިއޯ ފީޑްތައް ވަގުތުން ފެންނަން ހުރެއެވެ.\nމި ކްލާސްރޫމް ވައްތަރީ ބޮޑު ވީޑިއޯ ކޮންފަރެންސަކާއެވެ. ކޮންމެ ކުއްޖަކަށް ވެސް ސުވާލުކޮށް އެހެން ކުއްޖަކު އަހާ ސުވާލަށް ޖަވާބު ދެވެއެވެ. ޓީޗަރަށް ފިލާވަޅު މެދުކަނޑާލާ ހުރިހާ ކުދިންނަށް އެއްފަހަރާ ސުވާލެއް ފޮނުވާލާ، އޮންލައިން ޕޯލް އެއްގައި ވެސް ބައިވެރި ކުރެވެއެވެ.\nހަވާޑުން މަސައްކަތް ކޮށްފައި ވަނީ އެ ޔުނިވަސިޓީގެ ފިޒިކަލް ކުލާސްރޫމެއްގައި ހުންނަ ސިފަތައް ހިމަނައިގެން އޮންލައިން ވާޝަނެއް އުފެއްދުމަށެވެ. ޖެނުއަރީގައި އެ ޔުނިވަސިޓީގެ ދަރިވަރުން ދުނިޔޭގެ އެކި ކަންކޮޅުތަކަށް ތަޖުރިބާގެ ދަތުރުތަކުގައި ފުރުމުން، ހަވާޑުން އެކުދިންގެ ދިރާސާތައް ހިއްސާ ކުރާ ކްލާސްތައް އެޗްބީއެކްސް ލައިވް ނަމަކަށް ކިޔާ މި ޓެކްނޮލޮޖީގެ އެހީގައި ނަގައިދޭނެއެވެ.\nމި ޓެކްނޮލޮޖީ އަށް ބިނާކޮށް އެ ޔުނިވަސިޓީން އޮންލައިން ކޯސްތައް ފަރުމާ ކުރާނެ ކަމަށް ވެސް އެ ޔުނިވަސިޓީން ބުނެއެވެ. މި ޓެކްނޮލޮޖީ އަދި އެހާ ތަރައްގީ ވެފައި ނެތަސް އެކި ޔުނިވަސިޓީން ތަކުން ދަނީ މިފަދަ ކޮންސެޕްޓްތައް ޓެސްޓު ކުރަމުންނެވެ.


Ufahdhan, Noofahdhan ulhunu MTDC | Mihaaru\nއެމްޓީޑީސީ އުފެއްދިތާ ކުރީކޮޅު އުލިގަމުގައި ހަދަން އުޅުނު ސިޓީ ހޮޓަލުގެ ނަމޫނާ ކޮޓަރިއެއް: މި މަޝްރޫއު ވެސް ވީ ބޮޑު ނާކާމިޔާބީއަކަށް\n21 ނޮވެމްބަރ 2017 - 11:07 11 comments\nމޯލްޑިވްސް ޓޫރިޒަމް ޑިވަލަޕްމެންޓު ކޯރޕަރޭޝަން (އެމްޓީޑީސީ) ވުޖޫދަށް ގެނެވުނީ ވަރަށް މާތް މަޤްޞަދެއްގައެވެ. ރާއްޖޭގެ ހުރިހާ ރައްޔިތުންނަށް ފަތުރުވެރިކަމުގެ ވިޔަފާރީގައި ބައިވެރިވުމުގެ ފުރުޞަތު ހުޅުވާލާށެވެ. ފަތުރުވެރިކަމުގެ ކޭކުން ކުޑަ އެތިކޮޅެއް ވެސް ކާން ބޭނުންވާ މީހުންނަށް ކެއުމުގެ ފުރުޞަތު ދިނުމަށެވެ. ފަތުރުވެރިކަމުގެ ވިޔަފާރިއަކީ "އަހަރުމެންގެ ވިޔަފާރި" އެކޭ ގިނަ ބަޔަކު ބުނާ ގޮތަށް ހެދުމަށެވެ.\nފަތުރުވެރިކަމުގެ ވިޔަފާރީއަށް ވަދެވެނީ ބޮޑެތި ސައުދާގަރުންނަށެވެ. ގިނަ ފަހަރަށް ބޭރުގެ ބޮޑެތި މަހުޖަނުންނާ ގުޅިގެންނެވެ. ފަތުރުވެރިކަމަށް ކުރަން ޖެހޭ ހޭދަ ބޮޑުކަމުންނެވެ. ރާއްޖޭގައި ހުންނަ ބޭންކުތަކުން ބޭނުންވާ ޢަދަދަށް ފައިސާ ހޯދުމުގެ ދަތިކަން ހުރުމާއިި ދަރަންޏަށް ނަގާ ފައިސާއަށް ދައްކަން ޖެހޭ އިންޓަރަސްޓުގެ މިންވަރު ބޮޑުވުމާއި، ދަރަނި އަދާކުރަން ޖެހޭ މުއްދަތު ކުރުވުމުންނެވެ. ހުޅަނގުގެ ގައުމުތަކުގެ ބޭންކުތަކުން، ރާއްޖޭގެ ބޭންކުތަކުން ދަރަންޏަށް ފައިސާ ނެގޭ ވަރަށް ވުރެ ލުއިކޮށް ރަނގަޅަށް ދިގު މުއްދަތަކަށް ލިބޭތީވެއެވެ.\nފަތުރުވެރިކަމަށް ރަށެއް ތަރައްޤީ ކުރުމަކީ އާދައިގެ ދިވެއްސަކަށް ކުރެވޭވަރުގެ ކަަމަކަށް ނުވެއެވެ. ފަތުރުވެރިކަމުން އާމްދަނީއެއް ހޯދަން ބޭނުންވި، ފައިސާ މަދުން ގެންގުޅޭ މީހުން ދިޔައީ ގެސްޓުހައުސްގެ ވިޔަފާރިއަށެވެ. މިހާރު ގެސްޓުހައުސް ވިޔަފާރިއަކީ ވެސް ކުރީ ޒަމާނުގެ ގެސްޓްހައުސް ވިޔަފާރިއެއް ނޫނެވެ. މެދު ފަންތީގެ ސިޓީ ހޮޓެލް ވިޔަފާރި ކަހަލަ ވިޔަފާރިއެކެވެ.\nއެމްޓީޑީސީ ވުޖޫދަށް އައުމުގައި ވެސް މައްސަލަތަކެއް ދިމާވެފައިވެއެވެ. އާދައިގެ ދިވެހި ރައްޔިތުން ފަތުރުވެރިކަމުގައި ބައިވެރިކުރުމަށް ހިއްސާ ވިއްކާ ކުންފުންޏެއް އުފެއްދުމަށް ކަމާ ބެހޭ އޮފީހުން ފުރަތަމަ ހުށައެޅީ ވެލައްސަރާއި، ބަނޑޮހާއި، ކުރީގައި ރިޒޯޓެއްގެ ގޮތުގައި އޮތް ވިލިނގިލީ ހިންގުމުގެ ބާރު ސަރުކާރުގައި އޮތް ދުވަސްވަރެއްގައެވެ. ކުންފުންޏެއް އުފެއްދުމާ ބެހޭ ގޮތުން ހުށައެޅި ކަރުދާސް އެ އޮތް ތަނެއްގައި އެތަކެއް އަހަރު ވާންދެން ފިޔަވަޅެއް ނޭޅި އޮތުމަށް ފަހު ކުންފުނި އުފެއްދުނީ 2006 ގަ އެވެ. ކުންފުނި އުފެދުނު އިރު ފަތުރުވެރިކަމުގެ މަސްރަޙް ވަނީ ވަރަށް ބޮޑަށް ބަދަލުވެފައެވެ. ރާއްޖޭގެ ފަތުރުވެރިކަން ވަނީ އާ އުސްމިނަކަށް ދަތުރުކޮށްފައެވެ. ފަތުރުވެރިކަމުގެ ޞިނާޢަތުގެ ސައުދާގަރުން ވަނީ ރާޖާއިންނަށް ބަދަލުވެފައެވެ. ރާޖާއިން ވަނީ މަހާރާޖާ އިންނަށް ބަދަލުވެފައެވެ. ފަތުރުވެރިކަމުގެ ޞިނާޢަތުގެ "ދަރުބާރުތަކުން" ބޭނުން ގޮތަކަށް އެ ޞިނާޢަތު ބައްޓަންކުރެއެވެ. ސިޔާސަތާ ބެހިގެނެއް ނޫނެވެ. ވެރިންނަށް ފާޑުކިޔައިގެންނެއް ނޫނެވެ. ފާޅުގައި ކެމްޕޭނުތަކަށް ބޮޑު ހޭދައެއް ކޮށްގެނެއް ނޫނެވެ. ފުށްގަނޑު މޮޑެލާ ހިސާބަށް އައުމުން އެންމެ ރަނގަޅަށް މޮޑެލެވޭނީ ކިހާވަރަކުން ކަން "އެދަރުބާރުތަކަށް" އެނގެއެވެ. ފިތާލަންވީމާ ފިތާލަންވީ ކިހާ ވަރަކަށްތޯ "އެދަރުބާރުތަކަށް" އެނގެއެވެ. އައްދޮކިޔާ ވަރަށްތޯ ނުވަތަ ތަދުވާތީވެ ސިއްސައިގެން ދާވަރަށްތޯއެވެ.\nއެމްޓީޑީސީ އުފެދުނުއިރު އިސްކޮށް އުޅުއްވި ވަރަށް އިސް ސިޔާސީ ވެރިޔަކު ވިިދާޅުވި ގޮތުގައި، ކުންފުނި ވުޖޫދަށް އައުމަށް އެހާ ގިނަ ދުވަސް ނެގީ ކުންފުނި ވުޖޫދަށް އަޔަ ނުދިނުމަށް ތަފާތު ގޮތްގޮތުން ނުފޫޒު ގަދަ ބަޔަކު ވާންކޮށް ހިފެހެއްޓުމުގެ ސަބަބުންނެވެ. އެވާހަކައިގެ ޙަޤީޤަތެއް ދަންނަވާކަށް ނޭނގެއެވެ. ސަބަބަކީ އެވާހަކަ ދެއްކެވިއިރު އެބޭފުޅާ ހުންނެވީ "ވައިކަޓާފައި" ކަމަށް ވާތީވެއެވެ.\nމި ސަރަހައްދުގެ ހުރިހާ ގައުމެއްގައި ވެސް ޢާއްމު ފަރުދުންނަށް ޙިއްޞާ ވިއްކައިގެން ހިންގާ ފަތުރުވެރިކަމުގެ ކުންފުނިތައް އެބަ ހުއްޓެވެ. ސަރުކާރުގެ ބޮޑު ހިއްސާއެއް އޮންނަ ގޮތަށް ވެސް މެއެވެ. އެ ކުންފުނިތަކުގެ ވިޔަފާރި ވަރަށް ކާމިޔާބެވެ. އެ ކުންފުނިތަކުގެ ސަބަބުން، އަމިއްލަ މީހުން ހިންގާ ކުންފުނިތަކަކަށް ގެއްލުމެއް ނުވެއެވެ. ފަތުރުވެރިކަމުގެ ވިޔަފާރިއަކީ ބޮޑު ވިޔަފާރިއެކެވެ. މާކެޓްކުރަން އެނގޭ، މުރާލި، އާ ޚިޔާލުތަކުގެ މީހުންނަށް ފަސޭހައިން ކުރިޔަށް ދެވޭނެ ޞިނާޢަތެކެވެ. ރާއްޖޭގެ މި ޖީލުގައި އެވައްތަރުގެ މީހުން ބައިވަރެވެ. ބޭނުންވަނީ މަޤާމެވެ. ކުރިއަށްދާނެ މަގެކެވެ. ބާރެވެ. ގޯހެއް ހަދައިފި ނަމަ ބެލޭނެ ރަނގަޅު ނިޒާމަކާއި އެއްވެސް އިސްތިސްނާއެއް ނެތި ފިޔަވަޅު އެޅޭނެ ހަރުދަނާ ޤަވައިދެކެވެ. ސިޔާސީ ކޮއްޓުމާއި، ކޮއްޕުމުގެ ރައްކާތެރިކަމެވެ.\nފާއިތުވި އަހަރުތަކުގައި ސަރުކާރުން އެމްޓީޑީސީއާ މެދު ކަންތައް ކޮށްފައިވަނީ ރައްޔިތުންނާއި ސަރުކާރު ބައިވެރިވާ ކުންފުންޏަކާ މެދު ކަންތައްކުރާ ގޮތަކަށެއް ނޫނެވެ. ކުންފުނި ކޮޅަށް ޖެހުމަށް ޤާނޫނީ ލުޔެއް، ނުވަތަ ޤަވައިދުގެ ލުޔެއް ދީފައެއްނުވެއެވެ. މިކަމުގެ ސަބަބުން ޤާނޫނަށް ގެންނަ ބަދަލަކުން، އެތަކެއް އަހަރު ވާންދެން ވުޖޫދަށް "ގެންނާނެތޯ ނުވަތަ ނުގެންނާނެތޯ" ކިޔަކިޔާ އޮތުމަށް ފަހު ވުޖޫދަށް ގެނައި އެމްޓީޑީސީ ރަނގަޅަށް ހިނގައިނުގަނެވި އުޅެނިކޮށް އިނދަޖެހުނު ކަމަށް ވެއެވެ.\nވެރިކަމަށް އައުމަށް ޕީޕީއެމުން ރައްޔިތުންނަށް ހުށައެޅި ވަޢުދުނާމާގައި، ފަތުރުވެރިކަމުގެ މަސައްކަތްކުރާ ރަށްރަށުގައި ވަޒީފާ އަދާކުރާ މީހުންނަށް އެ ރަށްރަށުގައި ހިނގާ ވިޔަފާރީގައި ބައިވެރިވެވޭނެ ނިޒާމެއް ގާއިމްކުރެވޭނެ ވާހަކަ ބުނެފައިވެއެވެ. މިހާރު ޕީޕީއެމްގެ ވެރިކަމަށް ހަތަރު އަހަރު ފުރިއްޖެއެވެ. ނުކުރެވޭނެ ކަންކަމުގެ ވާހަކަ ނުދައްކާ ކުރެވޭނެ ކަންކަމުގެ ވާހަކަ ދައްކަމާތޯއެވެ؟\nރައްޔިތުންނަށް ފަތުރުވެރިކަމުގެ ޞިނާޢަތުގައި ބައިވެރިކުރުމަށް އެމްޓީޑީސީ ނަގާ ކޮޅަށް ޖަހަންވީއެވެ. އެހެންނަމަވެސް އެކުންފުންޏަށް ޤާނޫނީ ލުއިތައް ލިބެން ބޭނުންވާނެއެވެ. ބިން ހޯދުމާއި ބިން ދޫކުރުމުގައެވެ. ބިމުގެ ކުލީގައެވެ. މިކަމާ އިދިކޮޅު ހައްދަވާ ފަރާތްތަކުން ނެންގެވޭނެ ބައިވަރު ކަންތައްތައް ހުރިކަން އަޅުގަނޑަށް ވެސް އެނގެއެވެ. އެހެންނަމަވެސް ކުންފުނި ކޮޅަށް ޖަހަން، ހިނގައިގަންނަންދެން، ބިން ހޯދުމާއި، ބިން ދިނުމާއި، ބިމުގެ ކުލީގެ ހަމަހަމަ ކަމުގެ އުޞޫލަށް ލުޔެއް ލިބެން ބޭނުންވާނެއެވެ.\nކުންފުނީގެ ބައިވެރިންނަކީ ސަރުކާރާއި ރައްޔިތުންނެވެ. ސަރުކާރު ބައިވެރިވާ އެހެން ކުންފުނިތައް ކުރިއަށް ދިއުމަށް ސަރުކާރުން ބައިވަރު ލުއި ދެއެވެ. ކުންފުންޏަށް ފައިދާވާނެ ގޮތަށް ސީދާކޮންނާއި ނުސީދާކޮށް ސަރުކާރުން ޤާނޫނާއި ގަވައިދުތައް ހަދައެވެ. މިސާލަކީ ބޭންކް އޮފް މޯލްޑިވްސް އާއި، އެސްޓީއޯ އާއި ސްޓެލްކޯ އާއި، އެމްޓީސީސީ. ފަދަ ކުންފުނިތަކެވެ. ކުންފުނި ރަނގަޅަށް ހިނގައިގަތުމަށް ސަރުކާރުން މިހާރު ގެންގުޅޭ ގެދޮރުއެޅުމުގެ ސިޔާސަތު ވެސް ބާރުލައެވެ. އިމާރާތްކުރެވޭ އެޕާޓްމެންޓުތައް ރައްޔިތުން ގަންނަނީ ދިގު މުއްދަތެއްގެ ތެރޭގައި ކޮންމެ މަހަކު ވަކި އަދަދެއްގެ ފައިސާ ދައްކާ ގޮތަށެވެ. އެމްޓީޑީސީ ކަހަލަ ކުންފުންޏެއްގައި އިންވެސްޓުކޮށްގެން ލިބޭ ފައިދާ އިން ގެދޮރު އަމިއްލަކުރުމަށް ދައްކަން ޖެހޭ ފައިސާގެ އަދަދަށް ވެސް ލުޔެއް ލިބިދާނެއެވެ. މިހާރުވެސް އެމްޓީޑީސީ އަށް ފައިދާ ވާކަމަށް ބުނެއެވެ. އެތަނުގައި މަސައްކަތްކުރާ މުވައްޒަފުންނަށް މުސާރަ ލިބެއެވެ. ހިއްސާދާރުންނަށް ފައިދާގެ ގޮތުގައި އެމީހުންގެ ހުރި ހިއްސާގެ އަދަދު އިތުރު ކުރި ކަމަށް ވެއެވެ. ފަޅުރަށެއްގައި އެކަނިމާ އެކަނި ހުރި މީހަކަށް އެ ރަށުން ބާޒާރުކޮށްލަން ފައިސާކޮޅެއް ދިނުން ކަހަލަ ކަމެކެވެ.\nއިތުރު ލިޔުންތައް އެމްޓީޑީސީ ޓޫރިޒަމް ކޮލަމް އޮޅުންބޮޅުން


ދައުލަތުގެ ސްޓޭންޑު ބަދަލުވެ ފަނޑިޔާރުން ރަތަށް: "ތިއީ ނުބައި ދައުވާއެއް ކުރި ކަމަށް އެއްބަސްވުން!" | | Sangu News\n30 އޮކްޓޯބަރ 2020 - 13:27\nހައްޖުގެ އަޅުކަން އަދާކުރެއްވުމަށް ސައުދީ އަރަބިއާއަށް ކުރެއްވި ދަތުރުފުޅަށް ފަހު ރައީސް ޔާމީން މާލެވަޑައިގަތް ލޯންޗުކޮޅުގައި އެއްޗެއްގޮވާލި ހާދިސާގެ ތެރެއިން/ ފޮޓޯ: ވަގުތު\nރިޔާސީ ލޯންޗުކޮޅު "ފިނިފެންމާ" ގޮއްވައިލި މައްސަލައިގައި ޖަލަށްލި ސިފައިންގެ މީހާއާ ގުޅޭ ކަންތައްތަކުގައި ސުޕްރީމް ކޯޓުގައި ދައުލަތުގެ ސްޓޭންޑް ބަދަލުވުމުން އެއީ ހެއްކެއް ނެތި މީހެއްގެ މައްޗަށް ދައުވާކުރިކަމަށް އިއުތިރާފުވުން ތޯ ފަނޑުޔާރުން ސުވާލު އުފައްދައިފިއެވެ.\nރިޔާސީ ލޯންޗުކޮޅު "ފިނިފެންމާ" ގައި 2015 ވަނަ އަހަރު އެއްޗެއް ގޮއްވައިލި މައްސަލައިގައި އެއަށް އަރައި، ތަހުގީގީ އުސޫލުތަކާ ހިލާފަށް ހެކި ނެގި ކަމަށް ބުނެ މާލޭ އޭރިޔާގެ އޭރުގެ ކޮމާންޑަރު ކެޕްޓަން އަހުމަދު ފަޔާޒް އަލީ ރިޒާ (ޕާޕާ) ދެ އަހަރަށް އަދި އެމްއެންޑީއެފްގެ ދެ މީހެއް ކަމަށްވާ ސ. ފޭދޫ ބުލްބުލާގޭ، އަހުމަދު ތިހާމާއި ދަފްތަރު 617، މޫސާ ޒަމީރު ހަތަރު މަހާއި 24 ދުވަހަށް ޖަލަށް ލާން ކްރިމިނަލް ކޯޓުން ހުކުމްކުރި އެވެ.\nމޫސާ ޒަމީރާއި ޕާޕާގެ ޖަލު ހުކުމް ހައި ކޯޓުން މިދިޔަ އަހަރު ބާތިލް ކުރިޔަސް، ތިހާމްގެ ޖަލު ހުކުމް ހައި ކޯޓުން ދެމެހެއްޓި އެވެ. މި މައްސަލަ ސުޕްރީމް ކޯޓުގައި އިސްތިއުނާފުކޮށްފައި ވަނީ ތިހާމްގެ ފަރާތުންނެވެ. މައްސަލައިގައި ވާހަކަ ދައްކަވަމުން ދައުލަތުން ބުނެފައިވަނީ، މިއީ އެއް ދައުވާ ފޯމަކުން ކްރިމިނަލް ކޯޓަށް ހުށަހެޅުނު މައްސަލައެއް ކަމަށެވެ.\nތިހާމްގެ ޖަލު ހުކުމް ދެމެހެއްޓުމުން އޭނާގެ ފަރާތުން މައްސަލަ ސުޕްރީމް ކޯޓުގައި އިސްތިއުނާފު ކުރީއެވެ. މައްސަލައިގެ އަޑުއެހުންތައް މިހާރު ވަނީ ނިންމާލާފައެވެ. އަދި އިތުރު ކަމެއް ސާފުކުރަން ނެތްނަމަ، ދެން އޮންނާނީ ހުކުމް އިއްވުމެވެ.\nމި މައްސަލައިގައި އެންމެ ފަހުން ބޭއްވި އަޑުއެހުމުގައި ދައުލަތުން ސްޓޭންޑު ބަދަލުކުރުމުގެ ސަބަބުން، ފަނޑިޔާރުންގެ ހޫނު ބަސްތަކެއް ދައުލަތަށް އަމާޒުވެގެން ދިޔައެވެ. ސަބަބަކީ، މި މައްސަލައިގައި ތިހާމްގެ މައްޗަށް ކުރި ދައުވާ ބާތިލުކޮށް ދޭން ދައުލަތުން އެދުމުންނެވެ. ދައުލަތުން ބުނެފައިވަނީ ތިން މީހުންގެ މައްސަލަވެސް ކުރިޔަށް ގެންދިޔައީ އެކުއެކީގައި ކަމަށާއި، ތިން މީހުންނަށް ވެސް އެއް ތުހުމަތެއް ކުރިއިރު ދެ މީހުންގެ ހުކުމް ބާތިލުވުމުން ގާނޫނީ ގޮތުން ތިހާމްގެ މައްޗަށް ވެސް އެ ސާބިތުވާނެ ކަމަށް ނުދެކޭ ކަމަށެވެ.\nބުދަ ދުވަހުގެ އަޑުއެހުމުގައި ފަނޑިޔާރުންގެ ފަރާތުން އަނެއްކާވެސް ސުވާލު ތަކުރާރުކުރުމުން ދައުލަތުން ބުނީ ސްޓޭންޑު ބަދަލުކުރަނީއެއް ނޫން ކަމަށެވެ. އަދި ޗެއިން އޮފް ކޮމާންޑްއަށް ތަބާވެގެން ތިހާމް ކުރި އަމަލާ ގުޅިގެން އޭނާ ކުށްވެރި ވާނެ ކަމަށް ގަބޫލެއް ނުކުރެވޭކަމަށް ދައުލަތުން ވަނީ ބުނެފައެވެ.\nތިހާމްއަކީ އަމިއްލައަށް ކަންކަން ނިންމުމުގެ ބާރު ނެތް އޮފިސަރެއް ކަމަށާއި، އެހެން ކަމުން ވަޒީފާގެ ގޮތުން އޭނާއަށް އިރުޝާދު ދޭނެ ކޮންމެވެސް މީހެއް ހުންނާނެކަމަށް ދައުލަތުން ބުންޏެވެ. އެހެން ކަމުން އެއްވެސް ފަރާތެއްގެ އިރުޝާދެއް ނެތި ލޯންޗަށް އަރައި ހެކި ގެންދިއުމުގެ އެއްވެސް ބާރެއް ތިހާމްއަށް ނޯންނާނެކަން ދައުލަތުން ވަނީ ފާހަގަކޮށްފައެވެ.\nދައުލަތުގެ ވާހަކަތާއި ގުޅިގެން ފަނޑިޔާރުންގެ ސުވާލުތައް ދައުލަތަށް އަމާޒުވެ، ވަނީ ތިހާމްގެ މައްޗަށް ދައުވާ ކުރީ ކީއްވެގެންތޯ ސުވާލުކޮށްފައެވެ. ރައްދުގައި ދައުލަތުން ބުނީ އޭރު އެގޮތަށް ބެލެވުނީ ކަމަށެވެ. އަދި ތިހާމްގެ މައްޗަށް ދައުވާކުރީ އޭރު ހުރި ހެކިތަކުގެ މައްޗަށް ކަމަށް ދައުލަތުން ބުންޏެވެ. އަދި މައްސަލައިގައި ދައުލަތުން ބޭނުންވަނީ ހަމަހަމަގޮތެއްގައި އަމަލުކުރުމަށް ކަމަށެވެ.\nމިއީ ނުބައި ދައުވާއެއް ބައެއްގެ މައްޗަށް ކުރިކަން ދައުލަތުން އެއްބަސްވުންކަމަށް ފަނޑިޔާރުން ވިދާޅުވިއެވެ. އަދި ސްޓޭންޑު ބަދަލުވުން އެއީ އެއްވެސް ހެއްކެއް ނެތި ދައުވާކުރުން ކަމުގައި ފަނޑިޔާރުންގެ ބެންޗުން ފާހަގަކުރިއެވެ.\nމައްސަލައިގައި ވާހަކަ ދައްކަމުން ތިހާމް ބުނީ ލޯންޗުން ގެންދިޔަ ތަކެއްޗަކީ އެއީ ސާމްޕަލްގެ ބޭނުމަށް ނެގި އެއްޗެއް ކަމަށެވެ. އަދި އެއީ ސްޕޮންޖަކާއި، ޓިޝޫކޮޅެއް ކަމަށާއި ލޯންޗު ތެރެއިން ބޮމެއް ގޮވުމުން އެ ފެންނަންޖެހޭ އެއްވެސް އަސަރެއް ނެތް ކަމަށެވެ. މަސައްކަތް ކުރީ ޕާޕާގެ އަމުރަށްކަން ފާހަގަކޮށް ތިހާމް ބުނެފައިވަނީ ސާމްޕަލްއަށް ފަހު ހެދި ޓެސްޓުތަކުގެ ރިޕޯޓު ސިފައިންގެ ވެރިންނާއި ހަވާލުކޮށްފައިވާނެ ކަމަށެވެ.\nރިޔާސީ ލޯންޗުކޮޅުގައި އެއްޗެއް ގޮވި ހާދިސާއާއި ގުޅޭގޮތުން ތިހާމް ބުނެފައިވަނީ އެންމެ ފުރަތަމަ ރިޕޯޓު ލިބުނީ ލޯންޗުގެ އިންޖީނުގައި އެއްޗެއް ގޮވައިގެން އުޅޭކަމުގެ މައުލޫމާތު ކަމަށެވެ. އެހެން ކަމުން އެވަގުތު ލޯންޗަށް އެރުމަށް އެއްވެސް އިތުރު މީހެއްގެ ހުއްދައެއް ބޭނުން ނުވާނެ ކަމަށް އޭނާ ބުންޏެވެ.\nތިހާމް ބުނެފައިވަނީ އޭނާ ލޯންޗަށް އެރީ ބަޑިބޭހުގެ އަސަރު ހުރިތޯ ބެލުމަށް ކަމަށެވެ. އަދި އެ ދުވަހު އަދާކުރީ ވަޒީފާގެ މަސްއޫލިއްޔަތު ކަމަށާއި، އޭނާ ނޫން އިތުރު ސިފައިން ވެސް ލޯންޗަށް އެރިކަމަށް ތިހާމް ބުންޏެވެ.\nހޫނު ގަދަ ބަހުސްއަކަށް ފަހު ބުދަ ދުވަހު ކުރިޔަށް ގެންދިޔަ އެ އަޑުއެހުން ނިންމާލީ، މައްސަލައިގައި ދެން އޮންނާނީ ހުކުމް ކުރުންކަން ހާމަކުރެއްވުމަށް ފަހުއެވެ. މި މައްސަލަ ބައްލަވަނީ ފަނޑިޔާރު ހުސްނުއްސުއޫދާއި، ފަނޑިޔާރު ޑރ. އަޒްމިރަލްދާ ޒާހިރުގެ އިތުރުން ފަނޑިޔާރު އައިޝާ ޝުޖޫން މުހައްމަދުއެވެ.\n20%ވަރަށް ގަދަ 0%ވަރަށް ގަޔާވޭ 10%ބޮޑު ޖޯކެއް 10%ހައިރާންވެއްޖެ 10%ވަރަށް ދެރަ 50%ރުޅިގަދަ ވަނީ


Dhiraagu Pay Ge Khidhumaih Market Golhi Thakah - Vaguthu\nދިރާގު ޕޭގެ ޚިދުމަތް މާރުކޭޓު ގޮޅިތަކަށް\nދިރާގުޕޭ ގެ ޚިދުމަތް ތަޢާރަފް ކުރުމުގެ ގޮތުން މާރުކޭޓުގައި ބޭއްވި ބައްދަލުވުމުގެ ތެރެއިން / ވަގުތު އިމޭޖަސް\nދިރާގުން ތަޢާރަފްކޮށްފައިވާ "ދިރާގު ޕޭ" ގެ ޚިދުމަތް ލޯކަލް މާރުކޭޓުގެ ގޮޅިތަކުންވެސް ލިބޭނެ އިންތިޒާމު ދިރާގުން ހަމަޖައްސައިފިއެވެ. މި ޚިދުމަތަކީ ހަމައެކަނި ދިރާގު ކަސްޓަމަރުންނަށް ލިބިގެންދާ ޚިދުމަތެކެވެ.\nމި ޚިދުމަތް ތަޢާރަފް ކުރުމުގެ ގޮތުން، ލޯކަލް މާރުކޭޓޫގައި މިއަދު ބޭއްވި ނޫސްވެރިންގެ ބައްދަލުވުމެއްގައި ވާހަކަފުޅު ދައްކަވަމުން، ދިރާގުގެ އެޑްވަޓައިސިން އެންޑް އިވެންޓްސްގެ އެސިސްޓެންޓް މެނޭޖަރ ޙަސަން ޝާރިހް އާދަމް ވިދާޅުވީ، މީގެފަހުން، ލޯކަލް މާރުކޭޓަށް ތަކެތި ގަންނަން ދުރުވާއިރު ފައިސާ ޖީބަށް ލައިގެން ގެންނަން ނުޖެހޭނެ ކަމަށާއި، މޯބައިލް ފޯން މެދުވެރިކޮށް ފަސޭހަ ކަމާއިއެކު ފައިސާ ދައްކާލެވޭނެ ކަމަށެވެ.\n"ޑިޖިޓަލް ރާއްޖެއެއް ޤާއިމުކުރަން އަޅުގަނޑުމެން ކުރަމުންދާ މަސައްކަތުގައި ލޯކަލް މާރުކޭޓު ވެސް މިހާރު ޑިޖިޓަލްވީ. ތިބޭފުޅުން ލޯކަލް މާރުކޭޓަށް ވަޑައިގެން ތި ކުރައްވާ ވިޔަފާރީގައި މޯބައިލް ފޯނު މެދުވެރިކޮށްވެސް ތިބޭފުޅުންނަށް މިހާރު ފައިސާ ދެއްކޭނެ. ދިރާގު ޕޭ މެދުވެރިކޮށް އެ ޚިދުމަތް ލިބޭނެ." ޝާރިޙް ވިދާޅުވިއެވެ.\nއިތުރަށް ވާހަކަފުޅު ދައްކަވަމުން ޝާރިޙް ވިދާޅުވީ، ދިރާގު ޕޭ މެދުވެރިކޮށް ޚިދުމަތް ހޯއްދަވާ ކަސްޓަމަރުންނަށް ޚާއްޞަކޮށްގެން ޕްރޮމޯޝަނެއްވެސް ކުރިއަށް ދާ ކަމަށާއި، މި ޕްރޮމޯޝަންގެ ދަށުން، ވަކި އަދަދަކަށް ވުރެ މަތިން ވިިޔަފާރި ކުރެއްވުމުން، ރަނގަޅު ހަދިޔާ އެއްވެސް ލިބިގެން ދާނެ ކަމަށެވެ.\n"ރަމަޟާން މަހު މާރުކޭޓުގެ މި ގޮޅިން އަދި އަމީނީ މަގުގައި ހުންނަ ދިރާގު ޕޭ އެކްޓިވޭޓެޑް ސްޓޯލުން 150 ރުފިޔާ އާއި ހަމައަށް ނުވަތަ 150 ރުފިޔާ އަށް ވުރެ މަދުނޫން އަދަދަކުން ތަކެތި ބައްލަވައިގަތުމުން ކަރާ ކިލޯއެއް ހިލޭ ލިބިގެން ދާނެ. އަޅުގަނޑުމެންގެ ބޭނުމަކަށް ވީ، ރަމަޟާން މަހާއި ގުޅޭ ހަދިޔާ އެއް ތިބޭފުޅުންނަށް ފޯރުކޮށްދިނުން." ޝާރިޙް ވިދާޅުވިއެވެ.\nދިރާގުޕޭ ގެ ޚިދުމަތް ތަޢާރަފް ކުރުމުގެ ގޮތުން މާރުކޭޓުގައި މިއަދު ބޭއްވި ބައްދަލުވުމުގެ ތެރެއިން / ވަގުތު އިމޭޖަސް: އަމީން ފަހުމީ\nދިރާގުން މި ތަޢާރަފްކުރި ޚިދުމަތާއި ގުޅޭގޮތުން ވާހަކަފުޅު ދައްކަވަމުން ދިރާގުގެ މޯބައިލް މަނީ އެންޑް ޑިޖިޓަލް ކޮމާރސްގެ ޕްރޮޑަކްޓް މެނޭޖަރ، މުޙައްމަދު ނަޙުޝާން ވިދާޅުވީ، ދިރާގު ޕޭ އަކީ ޓިޖިޓަލް ވޮލެޓެއް ކަމަށާއި، ދުވަހުން ދުވަހަށް ދައްކަންޖެހޭ ފައިސާ، ފަސޭހަ ކަމާއި އެކު ދައްކާލެއްވޭނެ ކަމަށެވެ.\n"ދިރާގު ޕޭ އަކީ ޑިޖިޓަލް ވޮލެޓެއް. މި ވޮލެޓް ބޭނުންކޮށްގެން ދުވަހުން ދުވަހަށް ކުރަންޖެހޭ ކުދި ކުދި ވިޔަފާރި ތިބޭފުޅުންނަށް ކޮށްލެވޭނެ ކޮންމެ ދުވަހަކުވެސް. އަދި ރައްކާތެރިކަމާއި އެކު ތަކެތި ގަނެ، ފައިސާ ރައްކާ ކުރެވޭނެ ނިޒާމެއް މީ" ނަހުޝާން ވިދާޅުވިއެވެ.\nމާރޗަންޓްސް ކަސްޓަމަރުންގެ ގޮތުގައި 170 އަށް ވުރެ ގިނަ ކަސްޓަމަރުން އަދި ރާއްޖޭގެ އެކި ހިސާބު ތަކުގައި 60 އަށް ވުރެ ގިނަ އެޖްންޓުން މިހާރުވެސް މި ޚިދުމަތް ބޭނުންކުރައްވަމުން ގެންދަވާކަމަށް ނަހުޝާން ވިދާޅުވިއެވެ. ހަމައެހެންމެ، ކުރިއަށް އޮތްތަނުގައި ހުޅުމާލެއިންވެސް، އަދި މަޖީދީ މަހުގައި ވަރަށް ފަހުން ހުޅުވި މާރުކޭޓުންވެސް މި ޚިދުމަތް ލިބޭނެ އިންތިޒާމު ހަމަޖެހިގެންދާނެ ކަމަށްވެސް ނަހުޝާން ވިދާޅުވިއެވެ.\nދިރާގު ޕޭ ގެ ޚިދުމަތް މާރުކޭޓަށް މިއަދު ތަޢާރަފް ކުރި އިރު، މި ވަގުތު އެ ޚިދުމަތް ލިބެމުންދަނީ އެންމެ ގޮޅިއަކުންނެވެ. އަދި މި ޚިދުމަތް ލިބޭ ގިނަ ގޮޅިތަކެއް ކުރިއަށް އޮތް ތަނުގައި ހަމަޖައްސަވާނެ ކަމަށާއި، ރޯދަ މަހުގެ ފަހުންވެސް މި ޚިދުމަތް ލިބޭނެ ކަމަށް ދިރާގުން މަޢުލޫމާތު ދެއްވިއެވެ.\nމެއި 12, 2019 13:07\nމި ވަގުތު އެ ޚިދުމަތް ލިބެމުންދަނީ އެންމެ ގޮޅިއަކުންނެވެ.\nމެއި 12, 2019 20:03\nމީގެވީޑިއޯއެއްދައްކާލީމަނުންތޯ އަހަރެމެންނަށްވާނުވާއެނގޭނީ ހަމަ ހުސްފޯނެއްހިފައިގެންދިޔާމައި ގޮޅިތަކަށް ފައިސާދއެއްކޭނެތޯ ފޯނުންދައްކާފައިސާ ވަންނަނީ ދިރާގުއެކައުންޓައްތޯ ނުވަތަ އަހަރެމެންގެޖީބަށްތޯ މިއީ ހައްތާވެސް ސާފުކުރަންބޭނުންވާ ސުވާލިތަކެއް\nމެއި 12, 2019 22:12\nފުރަތަމަ ރަގަޅު ނެޓުވޯކެއް ޤާއިމް ކޮއްބަލަ


Gulhun - vNews.mv\nއަންވަރު އިބްރާހީމް 14 May 2019, 12:29\nދުނިޔޭގައި ލައްވާފައިވާ ކޮންމެ ދިރުމެއް ވެސް ލައްވާފައިވަނީ އެކަތި އަނެކައްޗަށް ބޭނުންވާ ފަދައިންނެވެ. ބުއްދިއާއި ވިސްނުން ދެއްވި އިންސާނުން ވެސް ލައްވާފައިވަނީ މި ހަމައިގެ ތެރޭގައެވެ. އެހެންވީމާ އެކަނިމާ އެކަނި އެކަކަށްވެސް ނޫޅެވެއެވެ. އުފާވެރި ހަޔާތަކަށް އެ މީހަކާއެކު އުޅޭނެ ބައިވެރިއަކު އިޚުތިޔާރު ކުރަންޖެހެއެވެ. މިގޮތުން ރަޝްފާ އިޚުތިޔާރު ކުރީ ރަށުން ބޭރު މީހެކެވެ. ގައުމުން ވެސް ބޭރު މީހެކެވެ. އެ އިޚުތިޔާރު ވެގެންދިޔައީ ރަޝްފާގެ މަންމައާއި ބައްޕަގެ ހިތްހަމަ ނުޖެހުން ފެށުމުގެ އަސްލަށެވެ.\nރަޝްފާއަކީ އޭނާގެ މަންމައާއި ބައްޕައަށް ލިބިފައިވާ ހަމައެކަނި ދަރިފުޅެވެ. އެ ދެމީހުންގެ ލޮލުގެ ނޫރެވެ. އެ ދެ ހިތުގެ ވިންދެވެ. އެ ދެމީހުންގެ ހުވަފެންތަކުގައި ޖައްސަމުން ދިޔަ ކުލައެވެ. ރަޝްފާ ވެސް އެ ދެމީހުންދެކެ އިންތިހާއަށް ލޯބިވެއެވެ. އެ ދެމީހުން ބޭނުންވާހާ ކަމެއް ކުރަމުން ދިޔައެވެ. އެ ދެމީހުން ބޭނުންވިހާ ގޮތަކަށް އުޅެމުން ދިޔައެވެ. ރަޝްފާގެ މައިންބަފައިންގެ ބަހަށް އޭނާ ނުކޮށް ދޫކޮށްލީ އެންމެ ކަމެކެވެ. އެއީ އޭނާ ޚިޔާރުކުރި އިޚުތިޔާރުކުރުން ދޫކޮށްލުމެވެ. އެކަން ވީ ބޮޑު ކަމަކަށެވެ. ރަޝްފާއާއި އޭނާގެ މައިންބަފައިންގެ ބަދަހި ގުޅުން ހީނަރުކޮށްލި ސަބަބަކަށެވެ.\n"ތި ކައިވެނިކުރާކަށް މަންމަ ގަބޫލެއް ނޫން. އަދި ބައްޕަ ވެސް ގަބޫލެއް ނުވާނެ. ތި ނޫން މީހަކާ ދަރިފުޅު އިނދޭ. ރާއްޖެ މީހަކު އިޚުތިޔާރު ކުރޭ. އޭރުން މަންމައަށް ގަބޫލު ވެވިދާނެ. މަންމައަށް މައްސަލައެއް ނެތް ރާއްޖޭގެ ކޮންމެ ހިސާބަކުން މީހަކާ އިނަސް. ދަރިފުޅު ޒާކިރާ އިންނާކަށް މަންމައަކަށް ގަބޫލެއް ނުވެވޭނެ. އަދި އަމުދުން ބަންގާޅިއަކާ އިނުމަކީ މަންމައަށް ގަބޫލުކުރެވޭނެ ކަމެއް ނޫން" ރަޝްފާގެ ވާހަކަތަކަށް އޭނާގެ މަންމަ ދިޔައީ ދެކޮޅު ހަދަމުންނެވެ. އެ ކައިވެންޏަށް އޭނާގެ މަންމަ ދިޔައީ ފާޅުގައި ނޫނެކޭ ބުނަމުންނެވެ. ނަމަވެސް ރަޝްފާ ހުރީ ދޫކުރާ ގޮތަކަށް ނޫނެވެ. އޭނާ ހިތްހަމަ ނުޖެހުނީ މަންމަދެކެއެވެ.\n"މަންމަމެން ވެސް ތި ހުންނަނީ ބައްޕަގެ ވިސްނުން. އަހަރެން ދެކެ ލޯބިވާނަމަ އަހަރެން ބޭނުންވާ ކަންކަމަށް މަންމަވެސް އާއެކޭ ބުނާނެ. އަހަރެން ބަނގުލަދޭޝް މީހަކާ އިނުމަކީ މައްސަލައެއްތަ؟ އެއީ ވެސް ހަމަ އަހަރެމެންކަހަލަ އިންސާނެއް. އޭނާގެ ވެސް އޮންނަނީ ހިތެއް. އޭނާ ވެސް ވަނީ ލޯބި. ކީއްވެތަ ނުގަބޫލު ވާންވީ. އަހަރެން އިންނާނެ މީހަކު އެނގޭނީ އަހަރެންނަށް. އެއީ މަންމަމެން ބެހެން ޖެހޭ ކަމެއް ނޫން. އެހެން ނޫނަސް އަހަރެން އިންނަން މި އުޅެނީ ގޯސް މީހެއް ނޫންކަން މަންމައަށް ވެސް އެނގޭނެ" ރަޝްފާގެ ރުޅިގަނޑު ފަޅައިގެން ދިޔައެވެ.\n"ދަރިފުޅަށް ވެސް އެނގޭނެ މަންމަމެން ދަރިފުޅަށް ދެރަގޮތެއް ހަދާކަށް ބޭނުމެއް ނުވާނެކަން. މަންމަވެސް ބައްޕަ ވެސް ދަރިފުޅަށް އެދެނީ އެހެންމެ ރަނގަޅު ގޮތްކަން" މަންމަ ދައްކަމުން ދިޔަ ވާހަކަތައް ރަޝްފާ މެދުކަނޑުވާލިއެވެ.\n"ތިޔަ ހެޔޮކަމާއި ރަނގަޅުކަން އެނގިއްޖެ. އަހަރެން އެންމެ ބޭނުންވި ކަންތަކަށް ތި އަޅަނީ ހުރަސް. އަހަރެން އެންމެ ލޯބިވީ މީހާއާ ތިޔަ ކުރަނީ ދުރު. އަހަރެންގެ ހުވަފެންތައް ތިޔަ ކޮށްލަނީ ހަލާކު. މަޔަކު ދަރިއަކުދެކެ ލޯބިވެވޭނީ ތިވަރަށް" ރަޝްފާގެ ދުލުން ބޭރުކުރި މަލާމާތުގެ ޖުމުލަތަކެވެ. އެ ޖުމުލަތަކުން އެ މަންމަ ވެސް އައީ ރުޅިއެވެ.\n"ރަޝްފާއަކަށް ތިގޮތަކަށް ނުބުނެވޭނެ. މިއޮތް ހުރިހާ ދުވަހަކު ބޭނުންވީ ހުރިހާ ކަމެއް ކޮށްދިނިން. ދުވަހަކުވެސް ރަޝްފާއަށް ދެރައެއް ދިނުމަށް މަސައްކަތެއް ނުކުރަން. އަޅެ ބުނެބަލަ؟ އަނިޔާއެއް ކުރިންތަ؟ ދެރައެއް ދިނިންތަ؟ ހިތުގައި ޖެއްސިންތަ؟" ތުރުތުރު އަޅަމުން ދިޔަ މަންމަގެ އަޑު ބާރުވަމުން ދިޔައެވެ.\n"މި އޮތް ހުރިހާ ދުވަހު އަނިޔާ ނުކޮށް ތިހުރީ މި އަނިޔާ ދިނުމަކަށް ނު. އަހަރެންގެ ހިތަށް މިއަދު މި ލިބޭ އަނިޔާއަށްވުރެ ބޮޑު އަނިޔާއެއް ދުވަހަކުވެސް ނުލިބޭ. ނުވެސް ލިބޭނެ" ރަޝްފާގެ ޖުމުލަތައް ވެސް ބާރުވަމުން ދިޔައެވެ.\nއެ ޒުވާބުގަނޑު ހިނގަމުން ދިޔަ ވަގުތު ގެއަށް އައިސްވަނީ ރަޝްފާގެ ބައްޕަ ޒުބޭރެވެ. ރަޝްފާ ޒުވާބުކުރާ ސަބަބު ދެނެގަންނާކަށް ޒުބޭރަކަށް މާ ގިނަ ވަގުތެއް ނުނެގިއެވެ. ރަޝްފާގެ މަންމަ ގޮސް ޒުބޭރު ގައި ބައްދައިގަތުމާއެކު ވީގޮތް ޒުބޭރަށް އޮޅުންފިލިއެވެ.\n"ތިޔަ ކައިވެންޏެއް ނުކުރެވޭނެ. މިގެއަށް މަސައްކަތް ކުރަން އައި ބިދޭސީއަކާ އިންނާކަށް ކަލޭ ލަދެއް ނުގަނޭތަ؟ ބަލަ ޒާކިރު އެއީ ކާކު؟ އެނާ ނޫން މީހަކު ކަލެއަކަށް ނުފެނުނުތަ؟ މި ބޮޑު ދުނިޔެއިން މީހުން ހުސްވީތަ؟ ހުވާކޮށްފައި މިބުނީ އެ ޒާކިރާ އިންނާކަށް އަހަަރެން ވަލީއެއް ނުދޭނަން. އަޑު އިވިއްޖެތަ؟" ރަޝްފާގެ ބައްޕަގެ މޫނުމަތިން ފެނުނީ ރުޅިވެރިކަމެވެ. އޭނާގެ ރާގުގައި ވަނީ ހަރުކަށިކަމެވެ.\n"ޒާކިރަކީ ކާކުކަން ބައްޕަމެންނަށް އެނގޭނެ. އޭނާއަކީ ކާކުކަން ބުނެދޭކަށް ނުޖެހޭނެ. އެއީ މިގޭގެ ހުރިހާ ކަމެއް ބަލަހައްޓައިދިން މީހާ. އަހަރެމެންގެ އަރުތެރެއަށް އެތެރެވިހާ ކާއެތިކޮޅެއް ހަދައިދިން މީހާ. އަހަރެމެންގެ އަންނައުނުތައް ދޮވެދިން މީހާ. އަހަރެމެންގެ މި ބޮޑު ގޭތެރެ ފޮޅާ ސާފުކޮށްދިން ފަރާތް. ވަރަށް ފަހަކާ ޖެހެންދެން ވެސް މަންމައާއި ބައްޕަގެ ދުލުން ތަޢުރީފު ކުރި މީހާ. މިއަދު އެއީ ކާކުތޯ ސުވާލުކުރަން ބައްްޕަ ވެސް ލަދު ގަންނަން ޖެހޭނެ. އެއީ އަހަރެންގެ ލޯބިވެރިޔާ. އަހަރެން އިންނާނީ ޒާކިރާ. އެ ނޫން މީހަކު އަހަރެން ބޭނުމެއް ނޫން. ނުވެސް އިންނާނަން" ރަޝްފާ ވާހަކަދެއްކީ ކެރުމާއި ޢަޒުމާއެކުއެވެ. އެ ވާހަކަތަކުން ޒުބޭރަށް ހުރެވުނީ ބަސް ހުއްޓިފައެވެ. އެނާގެ ދަރިފުޅު އެ ދައްކަނީ ކޮންކަހަލަ ވާހަކަތަކެއް ހެއްޔެވެ؟ އެ ދަރިފުޅު މޮޔަ ވީހެއްޔެވެ؟ ދީވާނާ ވީހެއްޔެވެ؟\n"މި ބުނީނު ޒާކިރަކާ ނުއިނދެވޭނޭ. ތިކަން ހުއްޓާލާށޭ. ތިޔަކަން ވިޔަކަ ނުދޭނަމޭ" ޒުބޭރު ވެސް އޭނާ ގޮތުގައި ހުރިކަން ހާމަކުރިއެވެ.\n"ބައްޕަ ހީކުރީ އޭނާ މިގެއިން ބޭރުކޮށްލީމާ އަހަރެންގެ ހިތުން ޒާކިރަށް ދެވިފައިވާ ޖާގަ ގެއްލުވައިލެވިދާނެކަމަށްތަ؟ އެކަމެއް ނުވާނެ. އަހަރެންގެ ހިތުގައިވަނީ ހަމައެކަނި ޒާކިރު. އަހަރެން އޭނާއާ އިންނާނަން. މަންމައާއި ބައްޕަ ނުގަބޫލަސް އަހަރެން އިންނާނަށް. އެކަން ހުއްޓައެއް ނުލާނަން. މިގެއިން ނުކުނަން ޖެހުނަސް އަހަރެން ބޭނުންވަނީ އޭނާ. މި ނިންމުން ބަދަލެއް ނުކުރާނަން" ރަޝްފާ އޭނާގެ ފަހުބަސް އެ ބައްޕައާއި މަންމައަށް އިއްވިއެވެ.\n"އެންމެ ރަނގަޅު. މި މަންމައާއި ބައްޕަ މިއަދަކު މުހިންމެއް ނުވި. އަހަރެމެންވީ ގުރުބާނީގެ އަގެއް ނެތް. އަހަރެމެންނަކީ އެއްވެސް ބައެއް ނޫން. ތިޔަ ޒާކިރު މުހިންމުނަމަ މިގެއިން ނުކުމެގެންދޭ. ތިޔަ ލޯބިވާ ޒާކިރު ފަހަތުން ދުވޭ. އަހަރެންނަށް ހެޔޮ ދުވަހަކު މިގެއަށް ނަޔަސް. އެކަމަކު ބުނަން ކަލެއަށް ތިއުޅެނީ އަދި ބަނގުލަދޭޝް މީހުން ދަސްނުވެގެން. އެމީހުންގެ މަކަރުވެރިކަން ނޭނގިގެން. ފަހުން އެނބުރި ނާންނާތި" ފެންކަޅިވެފައިވާ ޒުބޭރުގެ ދުލުން އަތުރާލީ ދުވަހަކުވެސް އެ ދުލުން އަތުރާލަން ޖެހިދާނެކަމަށް ގަބޫލުކޮށްފައިވާ ޖުމުލަތަކެއް ނޫނެވެ. މިއަދު އެ ޖުމުލަތައް އަތުރަން އޭނާގެ ހިތް މަޖުބޫރުކުރީއެވެ. އޭނާގެ ނަފުސުގެ މައްޗަށް ގަދަވެގަންނާނެހާ ހިއްވަރު އޭނާއަށް ނުލިބުނީއެވެ. އެ ވާހަކަތަކަށް ފަހު ޒުބޭރާއި އޭނާގެ އަންހެނުން ވަނީ ކޮޓަރިއަށެވެ. ރަޝްފާ ހިނގައިގަތީ ބޭރަށެވެ.\nދަންވަރު ތިނެއް ޖެހި އިރުވެސް ރަޝްފާ ގެއަކަށް ނާދެއެވެ. އޭނާ ވީތަނެއް ނޭނގެއެވެ. އެކަމަކާ ރަޝްފާގެ މަންމަ ކަންބޮޑުވިއެވެ. އެ ޝަކުވާ ޒުބޭރު ގާތު ކުރިއެވެ.\n"ދެން ތި ވާހަކަ ނުދައްކާ. އަހަރެމެންގެ ބާރުފޯރާވަރަށް ވުރެ އޭނާ އެހުރީ ބޯހަރުވެފައި. އޭނާ ބޭނުންވާ ގޮތަކަށް ކަންކަން ކުރަން ދޫކޮށްލާ. އެކަމާ ނުވިސްނާ" ހިތްހަމަ ނުޖެހިގެން ހުރެ ޒުބޭރު ޖަވާބު ދިނެވެ.\n"އެއީ އަހަރެމެންގެ ހުރި ހަމައެކަނި ދަރިފުޅު. އޭނާ އެންމެ ބޭނުންވި ކަންތަކާ އަހަރެމެން މި ދެކޮޅު ހަދަނީ. އެނާ ވެސް އެ ހުރީ ގޮތް ދޫކުރާކަށް ނޫން. މިގެއިން ނުކުމެގެން ދާންޖެހުނަސް އޭނާ އެ ހުރީ އެކަން ކުރާގޮތަށް. އަހަރެންނަށް ފެންނަނީ އޭނާ ބޭނުންވާ ކަންތަކާ ގަބޫލުވާން" ރަޝްފާގެ މަންމަ ވިސްނީ މައްސަލަ ހައްލުކުރާށެވެ. ރަޝްފާއަށް ދޫދޭށެވެ.\n"ނޫން. ތިކަމެއް ނުވާނެ. ދުވަހަކުވެސް އަހަރެން ތިކަމަކާ ގަބޫލެއް ނުވާނަން. ރަޝްފާ ބޭނުންގޮތަކަށް އޭނާ އުޅެންވީ. އޭނާ އުޅޭގޮތެއް އަހަރެންނެއް ނުބަލާނަން. އޭނާ ހޯދާކަށް އަހަރެންނެއް ނުދާނަން" ޒުބޭރުގެ ވިސްނުންހުރި ގޮތް އެނާ ހާމަކުރިއެވެ. އެ ވިސްނުމަށް ރަޝްފާގެ މަންމަ ހިތާމަކުރިއެވެ. އެ ވިސްނުން ދެން ބަދަލު ނުވާނެކަން އެނގޭތީ ދެރަވިއެވެ.\nހަފުތާއެއް ވީއިރު ރަޝްފާ ހުރީ ބަނގުލަދޭޝްގައެވެ. އޭނާ އެންމެ ލޯބިވާ ޒާކިރާއެކު އޭނާގެ އަމިއްލަ ގޭގައެވެ. ޒާކިރުގެ ގައުމުގައި އޭނާއާ ކައިވެނިކޮށްގެންނެވެ. އެ ހުރިހާ ކަމެއް ރަޝްފާ ކުރީ ވަރަށް ރޭވުންތެރިކަމާއެކުއެވެ. އެ ރޭވުންތެރިކަމުގެ ފަހަތުގައި ވަނީ ވަފާތެރި ލޯތްބެވެ. ތެދުވެރި ގުޅުމެވެ. އެ ގުޅުމުން ރަޝްފާއަށް ލިބުނީ ބަޔާން ނުކުރެވޭފަދަ އުފަލެކެވެ. އެ އުފަލުގައި ހަމައެކަނި މަދީ އޭނާގެ މަންމައާ ބައްޕަގެ ބައިވެރިވުމެވެ. އެ މައިންބަފައިންގެ ރުހުމެވެ. ރަޝްފާ ގަބޫލުކުރީ އޭނާގެ ކުރިމަގު ގުޅިފައިވަނީ ޒާކިރާކަމެވެ. އޭނާގެ އުންމީދުތައް ގުޅިފައިވަނީ ބަނގުލަދޭޝްގައި ކަމެވެ. ނަމަވެސް އެ ގުޅުމުން ރަޝްފާގެ މައިންބަފައިން އެވަނީ ވަކިވެފައެވެ. އުމުރު ދުވަހަށް ދުރުވެފައެވެ. ބައެއް ދިރިއުޅުމުން އެތައް މޭލެއް ދުރަށް މީހާ ގެންގޮސްދެއެވެ. އެހެން ވަޒަނަކަށް މީހާ ނިސްބަތް ކުރުވައެވެ. މިއަދު ރަޝްފާ ކުރަނީ އެ ތަޖުރިބާއެވެ.


48 gadiiru therey Luthufee Raajje gennanee\n48 ގަޑިއިރުތެރޭ ލުތުފީ ރާއްޖެ ގެންނަނީ\nނޮވެމްބަރު 3، 1988 ގައި ރާއްޖެއަށް ދިން އުދުވާނީ ހަމަލާގައި އިސްކޮށް ހުރި ހ. ހާޖަރާގޭ އަބްދުﷲ ލުތުފީ ކުރިޔަށް އޮތް ދެ ދުވަހެއްގެ ތެރޭގައި އަނބުރާ ރާއްޖެ ގެންނަން މަސައްކަތް ކުރަމުން އަންނަ ކަމަށް ފުލުހުން ބުނެފި އެވެ.\nޖެނުއަރީ 16، 2010 ގައި ލުތުފީ ސްރީލަންކާއަށް ބޭސް ފަރުވާއަށް ފޮނުވުމުން އެނބުރި އައިސްފައެއް ނުވެ އެވެ. ނަމަވެސް މިދިޔަ މެއި މަހު 1 ގައި އޭނާ އަމިއްލައަށް ސްރީލަންކާގައި ހުންނަ ރާއްޖޭގެ އެމްބަސީއަށް ހާޒިރުވި އެވެ. އޭގެ ފަހުން މިއަދާ ހަމަޔަށް ވެސް އޭނާ އުޅެމުން އައީ އެމްބަސީގަ އެވެ.\nއެކަމާ ގުޅޭ ގޮތުން "އަވަސް" އާ ވާހަކަ ދައްކަމުން ފުލުހުންގެ ތަރުޖަމާނު، ޗީފް އިންސްޕެކްޓާ އޮފް ޕޮލިސް އިޒްމިއާ ޒާހިރު ވިދާޅުވީ ލުތުފީ ރާއްޖެ ގެނައުމުގެ މަސައްކަތުގެ ފަހުގެ މަރުހަލާތައް މިހާރު ކުރިޔަށްދާ ކަމަށާއި ދެ ދުވަހެއްގެ ތެރޭގައި އަނބުރާ ރާއްޖެ ގެންނަން މަސައްކަތް ކުރާ ކަމަށް ޕޮލިސް ކޮމިޝަނާ މުހައްމަދު ހަމީދު ވިދާޅުވެފައިވާ ކަމަށެވެ.\n"އަޅުގަނޑުމެން މި އަންނަނީ ސްރީލަންކާގެ ކަމާބެހޭ ފަރާތްތަކާ ގުޅިގެން ވީހާވެސް އަވަހަށް ލުތުފީ ރާއްޖެ ގެންނަން މަސައްކަތް ކުރަމުން،" އިޒްމިޔާ ވިދާޅުވި އެވެ.\nލަންކާގެ އެމްބަސީ ތެރޭ ލުތުފީ އުޅެމުންދާ ކަން އެންމެ ފުރަތަމަ ހާމަ ކުރެއްވި ކުރީގެ ހޯމް މިނިސްޓަރު އުމަރު ނަސީރު "އަވަސް"އަށް ވިދާޅުވީ އޭނާ ސްރީލަންކާގެ އެމްބަސީއަށް ވަންނަން ޖެހުނީ މި ފަހުން އެ ގައުމުގައި ހިނގި ޓެރެރިސްޓް ހަމަލާތަކާ ގުޅިގެން ލަންކާ ފުލުހުން ކުރިޔަށް ގެންދިޔަ ބަލައި ފާސް ކުރުމުގެ އޮޕަރޭޝަންތަކާ ހެދި ކަމަށެވެ. ޕާސްޕޯޓެއް ނުވަތަ ޑޮކިއުމަންޓެއް ނެތް ލުތުފީ ހިމާޔަތް ހޯދަން ވަނީ އެމްބަސީއަށް ކަމަށް އުމަރު ވިދާޅުވި އެވެ.\nރައީސް މައުމޫން އަބްދުލްގައްޔޫމްގެ ވެރިކަމުގައި ލުތުފީ އިސްވެ ހުރެ ލަންކާގެ ޕްލޮޓް ޖަމާއަތާ ގުޅިގެން ރާއްޖެއަށް ދިން އުދުވާނީ ހަމަލާގައި 19 ދިވެއްސަކު މަރައި ޝަހީދުކޮށްލި އެވެ. އޭނާއަށް އެ ކަމުގައި މަރުގެ ހުކުމް އިއްވުމަށް ފަހު ފަހުން ވަނީ އުމުރު ދުވަހު ޖަލަށް ލާން ހުކުމްކޮށްފަ އެވެ. ލުތުފީ ލަންކާއަށް ނުފިލި ނަމަ 2014 ވަނަ އަހަރު އޭނާގެ ބަންދުގެ މުއްދަތު ހަމަވާނެ އެވެ.\nމޯލްޑިވްސް ޕޮލިސް ސާވިސް އަބްދުﷲ ލުތުފީ ނަސްރުގެ ދުވަސް\nބަންދުން ފިލިކަމަށް ލުތުފީ އެއްބަސްވެއްޖެ


Bidheyseen Gellumun Online Koh Report Kurevey Goiy Hadhaifi - vNews.mv\nބިދޭސީން ގެއްލުމުން ނުވަތަ ފިލުމުން އޮންލައިންކޮށް ރިޕޯޓުކުރެވޭ ގޮތް ހަދައިފި\nޠާހިރާ އަޒްހާރު 11 July 2020, 18:02\nވަޒިފާ ދިން ފަރާތަށް ފިލައިގެން ނުވަތަ ގެއްލިގެން އުޅޭ ބިދޭސީންގެ މައްސަލަ ރިޕޯޓުކުރުމަށް، އެޕްލިކޭޝަނެއް މެދުވެރިކޮށް އޮންލައިންކޮށް ރިޕޯޓް ކުރެވޭނެ އިންތިޒާމު މޯލްޑިވްސް އިމިގްރޭޝަނުން ހަމަޖައްސައިފިއެވެ.\nއިމިގްރޭޝަނުން ބުނީ މިފަދައިން ގެއްލިގެން އުޅޭ ބިދޭސީން ރިޕޯޓްކުރުމަށް ބޭނުންވާ އެޕްލިކޭޝަން ފޯމު މާދަމައިން ފެށިގެން އީމެއިލް މެދުވެރިކޮށް ހުށަހަޅަން ޖެހޭގޮތަށް ހަމަޖައްސާފައިވާ ކަމަށެވެ.\nއެހެންކަމުން ވަޒީފާ ދިން ފަރާތަށް ފިލައިގެން ނުވަތަ ބިދޭސީއަކު ގެއްލުމުން ރިޕޯޓުކުރަން ފޯމާއި އެހެނިހެން ލިޔެކިއުންތައް [email protected] އަށް އީމެއިލް ކުރުމުން އެކަން ބަލަމުންގެންދާނެ ކަމަށް އިމިގްރޭޝަނުން ވަނީ ބުނެފައެވެ.\nއިމިގްރޭޝަނުން ބުނީ ފުރިހަމަ ކޮށްފައިވާ އެޕްލިކޭޝަން ފޯމާއެކު ހުށަހަޅާ ފަރާތުގެ އައި.ޑީ ކާޑުގެ ކޮޕީގެ އިތުރުން ބިދޭސީމީހާ ގެއްލުނުކަން ރިޕޯޓު ކުރާ ދުވަހާ ހަމައަށް ވިސާ ފީ ދައްކާފައިވާކަމުގެ ލިޔުން އީމެއިލް މެދުވެރިކޮށް ހުށަހަޅަންޖެހޭނެ ކަމަށެވެ. މީގެ އިތުރުން މޯލްޑިވްސް އިމިގްރޭޝަންގެ ވެބްސައިޓުގައިވާ ނަމާ އެއްގޮތަށް ވަޒީފާ ދިން ފަރާތުގެ އިގުރާރު ހުށަހަޅަންޖެހޭނެ ކަމަށާއި ބިދޭސީމީހާ ގެއްލުނު މަހުގެ ކުރީމަހުގެ ނިޔަލަށް އޭނާއަށް މުސާރަ ދީފައިވާކަން އަންގައިދޭ ލިޔުމުގެ އިތުރުން ޕާސްޕޯޓު ހުށައަޅާނަމަ އެކަމަށް ޚާއްސަކޮށްފައިވާ ފޯމުވެސް ހުށަހަޅަން ޖެހޭނެ ކަމަށް އިމިގްރޭޝަނުން ބުނެއެވެ.\nބިދޭސީ އިމިގްރޭޝަން ރާއްޖެ\nއަބަދުވެސް ބިދޭސީންނަށް މި ގައުމުގަ ފިލައިގެން އުޅެން ފަސޭހަ ގޮތަށް ގަވައިދުތައް ބަދަލު ކުރަނީ


Pakistan ge filmeheqaumun manaakoffi | Mihaaru\n"ޒިންދަގީ ތަމާޝާ" ގެ ޕޯސްޓަރެއް.\nޕާކިސްތާނުގެ ފިލްމެއް އެ ގައުމުގައި ދެއްކުން މަނާކޮށްފި\n23 ޖެނުއަރީ 2020 - 14:25\nޕާކިސްތާނުން ހަދާފައިވާ ފިލްމު "ޒިންދަގީ ތަމާޝާ" ހުކުރު ދުވަހު ރިލީޒްކުރަން ނިންމާފައި ވަނިކޮށް، އެ ފިލްމަކީ އިސްލާމް ދީނަށް ފުރައްސާރަވާ ގޮތަށް ހަދާފައިވާ އެއްޗެއް ކަމަށް ބުނެ މައްސަލަ ބޮޑުވުމުން އެ ފިލްމު ދެއްކުން މަނާކޮށްފި އެވެ.\nމިދިޔަ އަހަރު ބުސާން އިންޓަނޭޝަނަލް ފިލްމު ފެސްޓިވަލްގައި ދައްކައިގެން ޓޮޕް ފިކްޝަން ޕްރައިޒް ވެސް ހާސިލުކޮށްފައިވާ "ޒިންދަގީ ތަމާޝާ: ސާކަސް އޮފް ލައިފް" އަކީ ޕާކިސްތާނުގެ ޑައިރެކްޓަރު ސަރުމަދު ސުލްތާން ޚޫސަތު ހަދާފައިވާ ފިލްމެކެވެ.\nޕަންޖާބީ ބަހުން ހަދާފައިވާ ފިލްމުގައި ކިޔައިދެނީ އާއިލާއަކަށް ދިމާވާ ކަންތައްތަކެއްގެ ސަބަބުން ،ދުވަސްވީ މުސްލިމު ފިރިހެނެއްގެ ދިރިއުޅުމަށް އަންނަ ބަދަލުތަކެއްގެ ވާހަކަ އެވެ.\n"ޒިންދަގީ ތަމާޝާ" އާ ދެކޮޅަަށް ޕާކިސްތާނުގައި އެންމެ ބޮޑަށް އަޑު އުފުލަމުން އަންނަނީ ސިޔާސީ ޕާޓީއެއް ކަމަށްވާ ތެހުރީކޭ ލަބައިކް ޕާކިސްތާން (ޓީއެލްޕީ) އިންނެވެ.\nއެ ޕާޓީގެ ތަރުޖަމާން މީޑިއާތަކަށް ވިދާޅުވީ އެ ފިލްމު ސިނަމާތަކުގައި އާންމުކޮށް ދެއްކުމަކީ އިސްލާމް ދީނާއި ކީރިތި ރަސޫލާ އަށް ކުރެވޭ ފުރައްސާރައަކަށްވާނެ ކަމަށާއި އެކަމުގެ ސަބަބުން ޕާކިސްތާނުގައި ދީނީ ހަމަނުޖެހުންތަކަކަށް މަގުފަހިވެދާނެ ކަމަށެވެ. އަދި ޖުމްލަކޮށް "ތަމާޝާ ޒިންދަގީ" އަކީ އިސްލާމް ދީނަށް ފުރައްސާރަވާ ގޮތަށް ހަދާފައިވާ ފިލްމެއް ކަމަށާއި އެ ރިލީޒްކުރާ ނަމަ ފިލްމާ ދެކޮޅަށް މުޅި ގައުމުގައި މުޒާހަރާ ކުރާނެ ކަމަށް ވެސް ވިދާޅުވި އެވެ.\nމި މައްސަލާގައި ޑައިރެކްޓަރު ސަރުމަދު ބުނީ އޭނާގެ ފިލްމަކީ އެއްވެސް ބަޔަކަށް ދީނީ ގޮތުން ފުރައްސާރަކުރުމުގެ ނިޔަތުގައި ހެދި ފިލްމެއް ނޫން ކަމަށެވެ. އަދި ދީނުގެ ނަމުގައި ނަފުރަތާއި ރުޅިވެރިކަން އުފައްދަން މަސައްކަތްކުރުމަކީ ބަލައިގަނެވޭނެ ކަމެއް ނޫން ކަމަށް ބުންޏެވެ.\n"ފިލްމު ދެއްކުން މަނާކުރުމުގެ ކުރިން އަހަންނާއި އާއިލާ އަށް ބިރު ދައްކައި ބަޔަކު އިންޒާރު ވެސް ދީފައިވޭ،" ފިލްމީ ދާއިރާގައި މަސައްކަތްކުރާތާ 20 އަހަރުވެފައިވާ ސަރުމަދު ބުންޏެވެ.\nއެ މައްސަލަ އޭނާ މިދިޔަ ހަފުތާގައި ސިޓީއަކުން ބޮޑުވަޒީރު އިމްރާން ޚާންގެ ސަމާލު ކަމަށް ވެސް ގެނެސްފައިވެ އެވެ. ސަރުމަދަކީ ވަރަށް މަޝްހޫރުވެގެން ދިޔަ ސިލްސިލާއެއް ކަމަށްވާ ފަވާދު ޚާނާއި މާހިރާ ޚާން ކުޅުނު "ހަމްސަފަރު" ގެ ވެސް ޑައިރެކްޓަރެވެ.\n"ޒިންދަގީ ތަމާޝާ" ގެ މައްސަލަ ޕާކިސްތާނުގެ އިންފޮމޭޝަން އެންޑް ބްރޯޑްކާސްޓިން މިނިސްޓްރީ އާއި ކައުންސިލް އޮފް އިސްލާމިކް އައިޑިއޮލޮޖީން މިހާރު އަންނަނީ އިތުރަށް ރިވިއުކުރަމުންނެވެ.\nމި ފިލްމުގެ ލީޑް ކާސްޓުންނަކީ އަލީ ގްރޭޝީ، އީމާން ސްލޭމާން، ސާނިއާ މުމްތާޒް އަދި އާރިފް ހަސަނެވެ.


ލުއި ފޮތް - ޚިޔާލުފާޅުކުރުމުގެ މިނިވަންކަން ހަނިކުރެވޭ ޙާލަތުތައް\n03 އޮގަސްޓް 2017 | ޑައުންލޯޑްސް ލުއިފޮތް\nލުއި ފޮތް - މީޑިއާ ކައުންސިލުގެ ހަތަރު ދައުރުގެ މެންބަރުން\nލުއި ފޮތް - މީޑިއާ ކައުންސިލުގެ ތަޢާރަަފެއް\nމިނިސްޓްރީ އޮފް ޔޫތު އެންޑް ސްޕޯޓްސްއާއި ބައްދަލުކުރުން\n01 އޮގަސްޓް 2017 | ޚަބަރު\nމި ކައުންސިލުން ދެންނެވި ދެންނެވުމަކަށް އިޖާބަދެއްވައި، މިއަދު (2017 އޮގަސްޓް 01) ވީ އަންގާރަ ދުވަހު) މޯލްޑިވްސް މަނިޓަރީ އޮތޯރިޓީން، މި ކައުންސިލުގެ މެންބަރުންނާ ބައްދަލުކުރައްވައިފިއެވެ. މި ބައްދަލުކުރެއްވުން އޮތީ، މިނިސްޓްރީ އޮފް ޔޫތު އެންޑް ސްޕޯޓްސްގައެވެ. ... ވިދާޅުވޭ\nމޯލްޑިވްސް މަނިޓަރީ އޮތޯރިޓީއާއި ބައްދަލުކުރުން\n30 ޖުލައި 2017 | ޚަބަރު\nމި ކައުންސިލުން ދެންނެވި ދެންނެވުމަކަށް އިޖާބަދެއްވައި، މިއަދު (2017 ޖުލައި (30 ވީ އާދިއްތަ ދުވަހު) މޯލްޑިވްސް މަނިޓަރީ އޮތޯރިޓީން، މި ކައުންސިލުގެ މެންބަރުންނާ ބައްދަލުކުރައްވައިފިއެވެ. މި ބައްދަލުކުރެއްވުން އޮތީ، މޯލްޑިވްސް މަނިޓަރީ އޮތޯރިޓީގައެވެ. ... ވިދާޅުވޭ\nމީޑިއާ ކައުންސިލުން ނޫސްވެރިންނާ ބައްދަލުކުރުން\n27 ޖުލައި 2017 | ޚަބަރު\nމިއަދު މެންދުރުފަހު 1:20 ގައި މޯލްޑިވްސް މީޑިއާ ކައުންސިލުން، ބައެއް ނޫސްވެރިންނާ ބައްދަލުކޮށްފިއެވެ. މި ބައްދަލުކުރުމުގެ ބޭނުމަކީ، 2017 ޖުލައި 26 ... ވިދާޅުވޭ\n27 ޖުލައި 2017 | ފޮޓޯ ގަލެރީ\nޑިޕާޓުމަންޓު އޮފް ޖުޑީޝަލް އެޑްމިނިސްޓްރޭޝަނާ ބައްދަލުކުރުން\n25 ޖުލައި 2017 | ޚަބަރު\nމި ކައުންސިލުން ދެންނެވި ދެންނެވުމަކަށް އިޖާބަދެއްވައި، މިއަދު (2017 ޖުލައި 25 ވީ އަންގާރަ ދުވަހު) ޑިޕާޓުމަންޓު އޮފް ޖުޑީޝަލް އެޑްމިނިސްޓްރޭޝަނުން، މި ކައުންސިލުގެ މެންބަރުންނާ ބައްދަލުކުރައްވައިފިއެވެ. މި ބައްދަލުކުރެއްވުން އޮތީ، ޑިޕާޓުމަންޓު އޮފް ޖުޑީޝަލް އެޑްމިނިސްޓްރޭޝަންގައެވެ. ... ވިދާޅުވޭ\nނޫސް ބަޔާން 18\nއަހަރީ ރިޕޯޓް 10\nމައްސަލަ ނިންމިގޮތުގެ ރިޕޯރޓް 3\nމާރޗް 2020 7\nފެބްރުއަރީ 2020 6\nޖެނުއަރީ 2020 3


3 baaruge veringe gekolhah 39 million rufiyaa\nދައުލަތުގެ ތިން ބާރުގެ އެންމެ އިސްވެރިން. އެބޭފުޅުންގެ ރަސްމީ ގެކޮޅަށް 39 މިލިއަން ރުފިޔާ އަންނަ އަހަރު ހަރަދުކުރުމަށް ވަނީ ނިންމާފައި\nއަންނަ އަހަރުގެ ބަޖެޓުގައި ދައުލަތުގެ ތިން ބާރުގެ ވެރިން ދިރިއުޅުއްވާ ރަސްމީ ގެކޮޅުގެ ހަރަދުގެ ގޮތުގައި 39.5 މިލިއަން ރުފިޔާ ހިމަނައިފި އެވެ.\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް މެއި ހައެއްގައި ދެވުނު ހަމަލާއަށްފަހު މަޖިލީހުގެ ރައީސްއާއި އުއްތަމަ ފަނޑިޔާރު ދިރިއުޅުއްވުމަށް ދައުލަތުން ވަނީ ރަސްމީ ގެކޮޅެއް ހަމަޖައްސައިދީފަ އެވެ. އެގޮތުން ރައްޔިތުންގެ މަޖިލީހުގެ ރައީސްގެ ހައިސިއްޔަތުން ރައީސް ނަޝީދަށް ވަގުތީގޮތުން ހާއްސަކޮށްފައިވަނީ މ. މުރައިދޫގެ އެވެ. އުއްތަމަ ފަނޑިޔާރުގެ ހައިސިއްޔަތުން އަހްމަދު މުއުތަސިމް އަދުނާނަށް ހާއްސަކޮށްފައިވަނީ ރެހެންދި ފްލެޓްގެ އެޕާޓްމަންޓެކެވެ. ރައީސުލްޖުމްހޫރިއްޔާގެ ހައިސިއްޔަތުން ރައީސް އިބްރާހީމް މުހައްމަދު ސޯލިހު ދިރިއުޅުއްވާ ރަސްމީ ގެކޮޅަކީ މުލިއާގެ އެވެ.\nފިނޭންސް މިނިސްޓްރީން މިއަދު މަޖިލީހަށް ހުށަހެޅި އަންނަ އަހަރުގެ ބަޖެޓުގައިވާ ގޮތުން ރައީސުލްޖުމްހޫރިއްޔާގެ ރަސްމީ ގެކޮޅުގެ އަންނަ އަހަރުގެ ބަޖެޓަކީ 27.3 މިލިއަން ރުފިޔާ އެވެ. މިއަހަރު މުލިއާގެ އަށް ހަރަދުކުރުމަށް ނިންމާފައިވަނީ 24.9 މިލިއަން ރުފިޔާ އެވެ. އެހެންކަމުން އަންނަ އަހަރު މުލިއާގެ އަށް 2.4 މިލިއަން ރުފިޔާ އިތުރަށް ހަރަދުކުރާނެ އެވެ.\nމުލިއާގޭގެ އަންނަ އަހަރުގެ ބަޖެޓް:\nޖުމްލަ ހަރަދު: 27.3 މިލިއަން ރުފިޔާ\nރިކަރަންޓް ހަރަދު: 26.2 މިލިއަން ރުފިޔާ\nކެޕިޓަލް ހަރަދު: އެއް މިލިއަން ރުފިޔާ\nރައްޔިތުންގެ މަޖިލީހުގެ ރައީސްގެ ރަސްމީ ގެކޮޅުގެ އަންނަ އަހަރުގެ ބަޖެޓަކީ 6.9 މިލިއަން ރުފިޔާ އެވެ. އެ ގެކޮޅަށް މިއަހަރުގެ ބަޖެޓުން 245،000 ރުފިޔާ ހަރަދުކުރަން ނިންމާފައިވެ އެވެ. އެހެންކަމުން މަޖިލީހުގެ ރައީސްގެ ގެކޮޅަށް އަންނަ އަހަރު ދައުލަތުގެ ބަޖެޓުން 6.6 މިލިއަން ރުފިޔާ އިތުރަށް ހަރަދުކުރާނެ އެވެ.\nމަޖިލިސް ރައީސްގެ ގެކޮޅުގެ އަންނަ އަހަރުގެ ބަޖެޓް:\nޖުމްލަ ހަރަދު: 6.9 މިލިއަން ރުފިޔާ\nބިއުރޯ ހިދުމަތްތައް: 1.3 މިލިއަން ރުފިޔާ\nކޯޕަރޭޓް ހިދުމަތްތައް: 3.2 މިލިއަން ރުފިޔާ\nހައުސް ހޯލްޑު ހިދުމަތްތައް: 2.4 މިލިއަން ރުފިޔާ\nއުއްތަމަ ފަނޑިޔާރުގެ ރަސްމީ ގެކޮޅުގެ އަންނަ އަހަރުގެ ބަޖެޓަކީ 5.4 މިލިއަން ރުފިޔާ އެވެ. މިއަހަރުގެ ބަޖެޓުން އެ ގެކޮޅަށް އެއްވެސް ހަރަދެއް ކުރި ކަމަކަށް ބަޖެޓު ފޮތުގައި ބުނެފައެއް ނުވެ އެވެ.\nއުއްތަމަ ފަނޑިޔާރުގެ ގެކޮޅުގެ އަންނަ އަހަރުގެ ބަޖެޓް:\nޖުމްލަ ހަރަދު: 5.4 މިލިއަން ރުފިޔާ\nބިއުރޯ ހިދުމަތްތައް: 280،000 ރުފިޔާ\nކޯޕަރޭޓް ހިދުމަތްތައް: 3.8 މިލިއަން ރުފިޔާ\nހައުސް ހޯލްޑު ހިދުމަތްތައް: 1.3 މިލިއަން ރުފިޔާ\nދައުލަތުގެ އަންނަ އަހަރުގެ ބަޖެޓުގައި ނައިބް ރައީސް ދިރިއުޅުއްވާ ހިލާލީގެ އަށް އަންނަ އަހަރު 7.3 މިލިއަން ރުފިޔާ ހަރަދުކުރުމަށް ނިންމާފައިވެ އެވެ. މިއަހަރު ހިލާލީގެ އަށް ހަރަދުކުރުމަށް ނިންމާފައިވަނީ އަށް މިލިއަން ރުފިޔާ އެވެ. އެހެންކަމުން ނައިބު ރައީސް ދިރިއުޅުއްވާ ހިލާލީގެ އަށް އަންނަ އަހަރު ކުރާ ހަރަދު މިއަހަރަށް ވުރެ 629،936 ރުފިޔާ މަދުވާނެ އެވެ.\nނައިބް ރައީސްގެ ގެކޮޅުގެ އަންނަ އަހަރުގެ ބަޖެޓް:\nޖުމްލަ ހަރަދު: 7.3 މިލިއަން ރުފިޔާ\nރިކަރަންޓް ހަރަދު: 7.2 މިލިއަން ރުފިޔާ\nކެޕިޓަލް ހަރަދު: 102،766 ރުފިޔާ\nރައީސް މުހައްމަދު ނަޝީދު ރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު + ރައީސް އޮފީސް ސުޕްރީމް ކޯޓް ދައުލަތުގެ ބަޖެޓް ފައިސަލް ނަސީމް އަހުމަދު މުއުތަޝިމް އަދުނާން\nރައީސްކަމުގެ މަސްއޫލިއްޔަތުގެ ހުވާކުރެއްވުން ހެނދުނު


Canada ge school akah hamalaadhee4meehun maraalaifi\nކެނެޑާގެ ސްކޫލަކަށް ހަމަލާދީ ހަތަރު މީހުން މަރާލައިފި\nކެނެޑާގެ ސެސްކެޗުވާން ޕްރޮވިންސްގައި ހުންނަ ލަ ލޯޗް ކޮމިއުނިޓީ ސްކޫލް.--\nކެނެޑާގެ ސެސްކެޗުވާން ޕްރޮވިންސްގައި ހުންނަ ބޯޑިން ސްކޫލަކަށް އިއްޔެ ހަމަލާތަކެއްދީ ހަތަރު މީހުން މަރާލައިފި އެވެ. މި ހަމަލާތަކުގައި އެތައް ބަޔަކު ޒަހަމްވި އިރު ހަމަލާތަކާއި ގުޅިގެން މިހާރުވަނީ މީހަކު ހައްޔަރުކޮށްފަ އެވެ.\nހަމަލާއަށް ފަހު ލަ ލޯޗް ކޮމިއުނިޓީ ނަމަކަށް ކިޔާ ސްކޫލްގައި ތިބި ދަރިވަރުން މިހާރުވަނީ ރައްކާތެރި ހިސާބުތަކަށް ބަދަލުކޮށްފަ އެވެ. އެ ހަމަލާތައް ދިން މަންޒަރު ދުށް މީހުންނާ ހަވާލާދީ ހަބަރުތައް ބުނީ ސްކޫލަށް އަމާޒުކޮށް ބަޑީގެ އެތައް ހަމަލާއެއް ދިން ކަމަށެވެ.\nއެ ސްކޫލްގެ އިސްވެރިއެއް ކަމަށްވާ ކެވިން ޖަންވިއާ ވިދާޅުވީ ހަމަލާތަކުގައި މަރުވި މީހުންގެ ތެރޭގައި ސްކޫލްގައި ޓީޗަރެއްގެ ވަޒީފާ އަދާކުރާ އޭނާގެ ދަރިފުޅު ވެސް ހިމެނޭ ކަމަށާއި ސްކޫލަށް ހަމަލާތައް ދިނުމުގެ ކުރިން ގޭގައި ތިބި ކެވިންގެ ދެ ކޮއްކޮއަށްވެސް ބަޑިން ހަމަލާދީ މަރާލާފައިވާ ކަމަށެވެ.\nލަ ލޯޗް ސްކޫލްގައި 900 އެއްހާ ދަރިވަރުން ކިޔަވަ އެވެ.\nސައިޕްރަސް: ޖަރީމާ ހިންގާ މަހުޖަނުންގެ "ސުވަރުގެ"\nބޮމުގެ ދެ ހަމަލައެއްގައި ފިލިޕީންސުގެ 10 މީހުން މަރުވެއްޖެ


މިނިމަމްވޭޖް ކަނޑައެޅުމާއެކު ސަރުކާރުގެ ބަޖެޓުން ގާތްގަނޑަކަށް 3.8 ބިލިއަން ރުފިޔާ ހޭދަވާނެ: މިނިސްޓަރު ފައްޔާޒު – ދިވެހި ނޫސް\nHome ⁄ ހަބަރު ⁄ މިނިމަމްވޭޖް ކަނޑައެޅުމާއެކު ސަރުކާރުގެ ބަޖެޓުން ގާތްގަނޑަކަށް 3.8 ބިލިއަން ރުފިޔާ ހޭދަވާނެ: މިނިސްޓަރު ފައްޔާޒު\nމިނިމަމްވޭޖް ކަނޑައެޅުމާއެކު ސަރުކާރުގެ ބަޖެޓުން ގާތްގަނޑަކަށް 3.8 ބިލިއަން ރުފިޔާ ހޭދަވާނެ: މިނިސްޓަރު ފައްޔާޒު\nމިނިމަމްވޭޖް ކަނޑައެޅުމާއެކު، ގާތްގަނޑަކަށް ސާރުކާރުގެ ބަޖެޓުން 3.8 ބިލިއަން ރުފިޔާ ހޭދަވާނެކަމަށް އިކޮނޮމިކް މިނިސްޓަރު ފައްޔާޒު އިސްމާއިލް ވިދާޅުވެއްޖެއެވެ.އެންމެ ކުޑަ އުޖޫރަ ކަނޑައެޅުމާއި ގުޅޭގޮތުން ޢާންމުންގެ ޚިޔާލު ހޯދުމަށް، މިމަހުގެ 04 ވަނަ ދުވަހު ރައްޔިތުންގެ މަޖިލީހުގެ އިދާރާގައި ބޭއްވި ބައްދަލުވުމުގައި މިނިސްޓަރު ފައްޔާޒު ވިދާޅުވީ މިނިމަމްވޭޖް ކަނޑައެޅުމުގެ މަސައްކަތް ކުރަނީ ގިނަ ދިރާސާތަކެއް ހެދިގެން ކަމަށެވެ. އެގޮތުން ވަޒީފާ އަދާކުރާ ފަރާތްތަކާއި، ވަޒީފާ ދޭ ފަރާތްތަކަށް ވެސް ގެއްލުން ނުވޭނެ ގޮތަށް ކަމަށެވެ. އަދި މިނިސްޓަރު ވިދާޅުވީ މިކަމުގެ ސަބަބުން ސަރުކާރުގެ ބަޖެޓުން 3.8 ރުފިޔާގެ ހޭދަވާނެ ކަމަށް ލަފާކުރެވޭ ކަމަށެވެ.\nމިސާލަކަށް ސަރުކާރުގެ އިމީޑިއޭޓް ބަޖެޓްރީ އިމްޕެކްޓަކީ ސީދާ ޑިރެކްޓްލީ 1.5 ބިލިއަން ރުފިޔާ އެބަ އިތުރުވޭ. އަދި އޭގެއިތުރުން މީގެން އަންނާނެ ރިޕުލް އިފެކްޓްސް އެބައާދޭ. އެންމެ ދަށް މުސާރައަކަށްތާ މިނިވަންވޭޖް ވާނީ. އެހެންވާއިރުގަ މިހާރު އެންމެ މަތިން ހުރި އެލެވަލްގައި މިހާރު ތިބި މީހުން މިހާރު އެންމެ ދަށް ވަޒީފާއަށްވުރެ މަތި އެއަށްވެސް ޕްރެޝަރތަކެއް އައިސްގެން ރިޕެލް އިފެކްޓްސްތަކެއް ވަކި ހިސާބަކަށް ދަންދެން ބަދަލުތަކެއް އަންނާނެ. އަޅުގަނޑުމެންގެ އަންދާޒާއަކީ 3.8 ބިލިއަން ރުފިޔާ ސަރުކާރުގެ ބަޖެޓަށް މިއާގުޅިގެން ހިޓްވާނެ ކަމަށް.\n~ އިކޮނޮމިކް މިނިސްޓަރު ފައްޔާޒު\nމިނިސްޓަރު ފައްޔާޒު ވިދާޅުވީ މިއީ ދައުލަތުގެ ބަޖެޓުން ހޭދަވާ ވަރަށް ބޮޑު އަދަދެއް ކަމަށާއި، ކޮންމެވެސް ގޮތަކުން މިފައިސާ ދައުލަތަށް ހޯދަދޭންޖެހޭ ކަމަށެވެ. އެގޮތުން ރައްޔިތުންގެ މަޖިލީހަށް ހުށަހަޅާގެން ޕީއެސްއައިޕީގެ ބަޖެޓުން އުނިކޮށް ނުވަތަ އިތުރު ޓެކްސް ނަގާގެން ނަމަވެސް އިތުރަށް ފައިސާ ހޯދާނެ ގޮތެއް ހޯދަންޖެހޭ ކަމަށް މިނިސްޓަރު ވިދާޅުވިއެވެ.\nއެއްވެސް ގޮތަކަށް މިދަންނަވަނީ ޕީއެސްއައިޕީގެ ބަޖެޓް ހުއްޓާލާވާހަކައެއް ނޫން. ކޮންމެވެސް ގޮތަކަށް އެ ހޯދަންޖެހޭނެ. އެފައިސާ އެހެން ވެއްޖެއްޔާ. ދެން އެހެންވީމަ މިއަށް ވިސްނާފަ އަޅުގަނޑު ގަބޫލުކުރާ ގޮތުގައި މިނިމަމް ވޭޖެއް ކަނޑައަޅާގެން އިގްތިސޯދަށް އެގެއްލުންވާނީ އެރަނގަޅު މިއަދުގެ ހާލަތަށް ބަލާފައި ރަނގަޅު އަދަދެއް ނޫން އަދަދެއް ކަނޑައެޅިއްޖެއްޔާ.\nމިނިސްޓަރު ފައްޔާޒު ވިދާޅުވީ ރާއްޖޭގެ އިގްތިސާދުގައި މިނިމަމްވޭޖެއް ކަނޑައެޅުމުގެ ވަރު އެބަހުރި ކަމަށެވެ. އަދި އެއަދަދަކީ ކޮބައިތޯ އާއި، އެވަޒީފާ އަދާކުރާ ފަރާތްތައް ވެސް އެންމެ ބޭނުންވާ އަދަދު ހޯދުމަށް މަސައްކަތްތައް ކުރެވެމުންދާކަން މިނިސްޓަރު ފާހަގަކުރެއްވިއެވެ.\nވިޔަފާރިތަކަށް ކުޑަކޮށްދަތިވިޔަސް ވިޔަފާރިތަކަށް ތެދުވެ ތިބެވޭކަމަށްވަންޏާ މިނިމަމް ވޭޖެއް އެއަދަދަކާ ހަމައަށް ދިއުމަކީ އަޅުގަނޑުގެ ހިތުން މައްސަލައެއް ނޫން. އޭގެ ރަނގަޅު ބަދަލު އިގްތިސާދަށް އަންނާނެ އެއްޗެއް ކަމަށް އަޅުގަނޑު ބަލަނީ.\nމީގެ އިތުރުން މިނިސްޓަރު ފައްޔާޒު ވިދާޅުވީ ރާއްޖޭގައި މަސައްކަތް ކުރާ ބިނދޭސީންނަށް މިނިމަމްވޭޖެއް ކަނޑައެޅަންޖެހޭ ކަމަށް ގަބޫލުނުކުރައްވާ ކަމަށެވެ. އިންސާނީ ހައްގުގެ ނަޒަރުން ބަލަނީނަމަ ނުރަނގަޅުވި ނަމަވެސް ރާއްޖޭގެ އިގްތިސާދުގައި އެވަރުގެ ކެޕޭސިޓީ ނެތްކަމަށް މިނިސްޓަރު ވިދާޅުވިއެވެ.


Neykurendhoo gai accident vi zuvaanaku ithuru faruvaa ah Male' gennanee | Mihaaru\nނޭކުރެންދޫ ކުރީގެ ބަނދަރު\nނޭކުރެންދޫގައި އެކްސިޑެންޓުވި ޒުވާނަކަށް ފަރުވާ ދޭން މާލެ ގެންނަނީ\n30 މާޗް 2017 - 15:053comments\nހދ. ނޭކުރެންދޫގައި ރޭ ނުރައްކާތެރި އެކްސިޑެންޓެއް ހިނގައި ސީރިއަސް އަނިޔާތަކެއް ލިބުނު ޒުވާނަކު އިތުރު ފަރުވާ އަށް މާލެ ގެންނަން ނިންމައިފި އެވެ.\nއެ ރަށު ކައުންސިލްގެ ނައިބު ރައީސް އިބްރާހިމް މައުއޫޒު ވިދާޅުވީ ރޭ ގާތްގަނޑަކަށް 8:30 އާއި 9:00 އާ ދެމެދު ހިނގި އެކްސިޑެންޓްގައި އަނިޔާވީ އެ ރަށު ސޯމާގޭ، އާދަމް ޝިފާއު، 24، އަށެވެ. މި އެކްސިޑެންޓް ހިނގީ އޭނާ އެކަނި ސައިކަލް ދުއްވާފައި ދަނިކޮށް ފުޓްބޯޅަ ދަނޑު ކައިރިން މަގުމަތީގައި ހެދިފައި އިން ވަޅުކޮޅަކަށް ސައިކަލް ޖެހުމުން ކަމަށް، ފުލުހުންނާ ހަވާލާދީ އޭނާގެ އާއިލާ އިން ބުންޏެވެ.\nމި އެކްސިޑެންޓް ހިނގީ ފުޓްބޯޅަ ދަނޑު ކައިރިން ރަށު ތެރެއަށް ވަދެގެން އަންނަނިކޮށް ވަޅުކޮޅުން ނެއްޓެން ވެގެން ސައިކަލުގެ ބުރެކި ޖެއްސުމުގެ ތެރޭގައި ކަމަށް މައުލޫމާތު ލިބެ އެވެ. އެ ވަގުތު އޭނާ އެއްވެސް އެއްޗެއްގައި ޖެހިފައި ނުވާ ކަމަށް ވެސް އެ އާއިލާ އިން ވާހަަކަ ދެއްކި މީހަކު ބުންޏެވެ.\nބުރެކި ޖެއްސުމުން ސައިކަލާ އެކު 150 ފޫޓު ދުރަށް އޭނާ ވިއްސައިގެން ގޮސްފައިވާ ކަމަށް ވެސް އާއިލާ އިން ބުންޏެވެ.\nއިތުރު ފަރުވާ އަށް ކުޅުދުއްފުށީ ރީޖަނަލް ހޮސްޕިޓަލަށް ރޭ ޝިފާއު ގެންދިޔަ އިރު ހޭ ނާރާ ކަމަށާއި، ބޭރު ފުށުން އެއްވެސް އަނިޔާއެއް ލިބިފައި ނެތް ކަމަށް އެ ހޮސްޕިޓަލްގެ މީޑިއާ އޮފިޝަލް ފާތިމަތު ހަސަން ވިދާޅުވި އެވެ. އެކަމަކު އޭނާ އަށް ފަރުވާ ދެމުން އަންނަނީ ވެންޓިލޭޓާގެ އެހީގައިކަން އޭނާ ފާހަގަ ކުރެއްވި އެވެ.\nޑޮކްޓަރުނާ ހަވާލާދީ ހޮސްޕިޓަލުން ބުނީ ޝިފާއުގެ ބޮލުގެ އެކްސްރޭ ނެގުމުން، ބޮލަށް އެއްވެސް ގެއްލުމެއް ލިބިފައިވާ ކަމަށެވެ. އެހެންކަމުން އިތުރު ގެއްލުމެއް ލިބިފައިވޭތޯ ބެލުމަށާއި ބޮލުގެ ސީޓީ ސްކޭނެއް ހެދުމަށް ޝިފާއު މާލެ ފޮނުވަން ވަނީ ނިންމައިފަ އެވެ.\nއޭނާގެ ހާލު ހަމަޔަކަށް އެޅުނުހާ އަވަހަކަށް އޭނާ މާލެ ފޮނުވާނެ ކަމަށް ވެސް ކުޅުދުއްފުށީ ހޮސްޕިޓަލުން ބުންޏެވެ.\nއިތުރު ލިޔުންތައް ކުޅުދުއްފުށި ހޮސްޕިޓަލް ހދ. ނޭކުރެންދޫ ހދ. ކުޅުދުއްފުށި ރާއްޖޭގެ ރަށްތައް\nކުޅުދުއްފުށީ ހޮސްޕިޓަލުން ތެލެސީމިއާ ސްކްރީން ކުރަނީ\nކަރުގައި ރުފިޔާއެއް ތާށިވެގެން ކުއްޖަކު މާލެ ގެނެސްފި\n17 hours ago 64


Sarukaarun Rilwan ge massala hedhee siyaasee hathiyaarakah: Umar\nސަރުކާރުން ރިލްވާންގެ މައްސަލަ ހެދީ ސިޔާސީ ހަތިޔާރަކަށް: އުމަރު\nކުރީގެ ހޯމް މިނިސްޓަރު އުމަރު ނަސީރު -- ފޮޓޯ: އަވަސް\nގެއްލިފައިވާ މިނިވަން ނޫހުގެ ނޫސްވެރިޔާ އަހުމަދު ރިލްވާންގެ މައްސަލަ ސިޔާސީ ހަތިޔާރެއްގެ ގޮތުގައި ބޭނުން ކުރުމުގެ ސަބަބުން ރައީސް އިބްރާހިމް މުހައްމަދު ސޯލިހްގެ ސަރުކާރަށް އޮތް އިތުބާރު ގެއްލިފައިވާ ކަމަށް ކުރީގެ ހޯމް މިނިސްޓަރު އުމަރު ނަސީރު ވިދާޅުވެއްޖެ އެވެ.\nއުމަރު މިފަދަ މޭރުކަމުން ވިދާޅުވެ ފޭސްބުކްގައި މިއަދު ޕޯސްޓެއް ކުރައްވާފައިވަނީ، ރިލްވާން ގެއްލުނުތާ އިއްޔެއަށް ހަ އަހަރު ވެފައި ވަނިކޮށެވެ. ރިލްވާންގެ މައްސަލައަށް އިންސާފު ނުލިބި ލަސްވަމުންދާއިރު އޭނާގެ އާއިލާއިން ވަނީ އިއްޔެ ވަރަށް ބޮޑަށް ކަންބޮޑުވުން ފާޅުކޮށްފަ އެވެ.\nރިލްވާން ގެއްލުނުތާ ހަ އަހަރު ފުރުމާ ގުޅިގެން ރައީސްގެ އަތްޕުޅުން ލިއުއްވާފައިވާ ނޯޓެއް ވަނީ ޓްވީޓާ މެދުވެރިކޮށް ހިއްސާކުރައްވައިފަ އެވެ. އޭގައި ވިދާޅުވެފައިވަނީ، ސަރުކާރުން މި ވަގުތު މަސައްކަތް ކުރަމުން ދަނީ ރިލްވާންގެ އާއިލާން އެދިފަިއވާ ގޮތަށް ރާއްޖޭން ބޭރުގެ އިންވެސްޓިގޭޓަރެއް ތަހުގީގު ޓީމުގައި ހިމަނައިގެން މަސައްކަތް ކުރުމަށެވެ.\nރިލްވާން ގެއްލުނުއިރު މިނިސްޓަރު ކަމުގައި ހުންނެވި އުމަރު ކުރެއްވި ޕޯސްޓުގައި ވިދާޅުވީ ރިލްވާންގެ މައްސަލާގައި އޭރުގައި ވެސް އެކަށީގެންވާ މަސައްކަތްތަކެއް ކުރެވިފައިވާ ކަމަށެވެ. ރިލްވާންގެ މައްސަލަ މިހާރު ތަހުގީގު ކުރަމުންދާ ކޮމިޝަނަށް ވެސް ހޯދިފައިވަނީ އޭރުގެ ހޯދުންތައް އެކަނި ކަމަށް މީގެ ކުރިން ވެސް އުމަރު ވިދާޅުވެފައިވެ އެވެ.\nނަމަވެސް ރިލްވާން މަރުވެފައިވާ ކަން އެންމެ ފުރަތަމަ ހާމަކޮށްފައި ވަނީ އެ މައްސަލަ ތަހުގީގު ކުރަން ރައީސް ސޯލިހް އުފެއްދެވި ރިޔާސީ ކޮމިޝަނުންނެވެ. މައްސަލަ ތަހުގީގުކޮށް ކޮމިޝަނުން އެކުލަވާލި ފުރަތަމަ ޑްރާފްޓް ރިޕޯޓްގައި ބުނެފައިވާ ގޮތުން ރިލްވާން މަރާލީ ދީނީ ހަރުކަށި ފިކުރުގެ ބަޔަކު އެވެ.\nއޭނާ މަރާލި ގޮތާއި އެ ކަމުގައި ބައިވެރިވި އަދި އެހީތެރިވި މީހުން ވެސް ހާމަކޮށްފައިވެ އެވެ. ތަހުގީގަށް ހުރަސް އަޅައި އެހެން ދިމާލަކަށް އަނބުރަން މަސައްކަތްކުރި ފުލުހުންގެ މައުލޫމާތު ވެސް ހާމަކޮށްފައިވެ އެވެ. ރިޕޯޓްގައި ފާހަގަކޮށްފައިވަނީ އިންޓެލް ދެ ފުލުހަކު، ރިލްވާން ސީރިއާއަށް ދިޔަކަން ދައްކައި އޭނާ އެ ތަނުގައި މަރުވި ކަމަށް ހަބަރު ފަތުރަން އުޅިފައިވާ ކަމެވެ. އެކަން ރިޕޯޓްގައި ބަޔާންކުރީ އޭރުގެ ކޮންޓްރޯލާ ހަސަން އަލީ ދެއްވާފައިވާ ބަޔާނަކަށް ރިއާޔަތްކޮށެވެ.\nއުމަރު ނަސީރު ރައީސް އިބްރާހިމް މުހައްމަދު ސޯލިހު އަހުމަދު ރިލްވާން + މަރުތައް ތަހުގީގު ކުރާ ކޮމިޝަން ޕޮލިޓިކްސް ރިލްވާން ރިޕޯޓް


ޔާމީން ގެއަށް ބަދަލުކޮށްދޭން އެދި އިދިކޮޅުން ރައީސާ ބައްދަލުކޮށްފި\nމަނީ ލޯންޑްރިންގެ ކުށް ސާބިތުވެ ފަސް އަހަރަށް ޖަލަށް ލާފައިވާ ކުރީގެ ރައީސް އަބްދުﷲ ޔާމީން ގެއަށް ބަދަލުކޮށްދިނުން އެދި ޕީޕީއެމް-ޕީއެންސީ ކޯލިޝަނުން ރައީސް އިބްރާހީމް މުހައްމަދު ސޯލިހާ މިއަދު ބައްދަލުކޮށްފި އެވެ.\nޕީޕީއެމްގެ އޮފީހުގައި ނޫސްވެރިންނަށް މައުލޫމާތު ދެއްވަމުން ޕީއެންސީގެ ރައީސް އަބްދުއްރަހީމް އަބްދުﷲ ވިދާޅުވީ ރައީސް ޕީޕީއެމް-ޕީއެންސީގެ ބޭފުޅުންނާ ރައީސް އޮފީހުގައި ބައްދަލުކުރެއްވީ އެ ބޭފުޅުންގެ އެދިވަޑައިގަތުމަކަށް ކަމަށެވެ. އެ ބައްދަލުވުމުގައި ރައީސަށް ދެންނެވީ، އަބްދުއްރަހީމް ވިދާޅުވިގޮތުގައި، ދެ ކަމެއް ކޮށްދެއްވުމަށެވެ. އެއީ ކުރީގެ ރައީސް އަބްދުﷲ ޔާމީނު ވީހާ އަވަހަކަށް ގެއަށް ބަދަލުކޮށްދިނުމަށާއި އެމަނިކުފާނަށް އިންސާފު ލިބޭނެ ގޮތް ހައްދަވައިދެއްވުމެވެ.\n"އަޅުގަނޑުމެން ހަަމައެކަނި ދެއްކި ވާހަކައަކީ އަޅުގަނޑުމެންގެ ވަރަށް ބޮޑު ކަންބޮޑުވުމެކޭ އިދިކޮޅު ލީޑަރު ޖަލުގައި ބޭއްވުމަކީ. އެހެންވީމާ އަޅުގަނޑުމެން އެދެމޭ ވަަރަށް ބޮޑަށް، އަޅުގަނޑުމެންގެ ދެ ޕާޓީގެ އެދުމަކީ ރައީސް ޔާމީން ވީހާ އަވަހަކަށް ގެއަށް ބަދަލުކުރެވޭނެ ގޮތެއް ހައްދަވައިދެއްވުމޭ،" އަބްދުއް ރަހީމް ވިދާޅުވި އެވެ.\nއެ ވާހަކަ ރައީސަށް ދެންނެވުމުން ދެެއްވީ ކޮން ޖަވާބެއްތޯ ނޫސްވެރިއަކު ސުވާލުކުރުމުން އަބްދުއްރަހީމް ވިދާޅުވީ ގާނޫނީ އިމުގެ ތެރެއިން ކޮށްދެއްވެން އޮތް ކަމެއް ކޮށްދެއްވާނެ ކަމަށް ރައީސް ވިދާޅުވި ކަަމަށެވެ. މިއަދުގެ ބައްދަލުވުމާ ގުޅޭ ގޮތުން މީޑިއާއަށް މައުލޫމާތު ދެއްވެން އޮތް ވަރަކީ އެއީ ކަމަށް ވެސް އޭނާ ވިދާޅުވި އެވެ.\n"ދެން އަޅުގަނޑުމެން އުއްމީދުކުރަނީ އަޅުގަނޑުމެންގެ މިއަދުގެ ބައްދަލުވުމުގެ ނަތީޖާ އިރާދަކުރެއްވިއްޔާ ފެނިގެންދާނެ ކަމަށް،" އޭނާ ވިދާޅުވި އެވެ.\nޔާމީނުގެ މައްޗަށް މަނީ ލޯންޑްރިންގެ ކުށް ސާބިތުވާ ކަމަށް ކަނޑައަޅައި އެމަނިކުފާނު ޖަލަށްލާން ކްރިމިނަލް ކޯޓުން ހުކުމްކުރީ 2019 ވަނަ އަހަރު އެވެ. އޭގެ ފަހުން އެ ހުކުމް ހައި ކޯޓުގައި އިސްތިއުނާފުކުރުމުން އެކޯޓުން ވަނީ ކްރިމިނަލް ކޯޓުގެ ހުކުމް ދަމަހައްޓަައިފަ އެވެ. އެ މައްސަލަ ސުޕްރީމް ކޯޓުގައި އިސްތިއުނާފުކުރުމުން އެ ކޯޓުގައި ވެސް މިހާރު ވަނީ ޝަރީއަތް ފަށައިފަ އެވެ.\nއަރުޝީފަށް ނެގީ 07/04/2021 17:58\nއެންމެފަހުން އަޕްޑޭޓްކުރީ 07/04/2021 17:58\nމަރިޔަމް އަނާ4މިނެޓު ކުރިން\nއަލީ ރާޒީ4މިނެޓު ކުރިން\nއައިޝަތު އަހުމަދު 24 މިނެޓު ކުރިން


އައިމީ އާއިމެދު އަބަދުވެސް އޭނާގެ މައިންބަފައިން ތަފާތުކޮށް އަމަލުކުރާކަން އޭނާއަށް ފާހަގަވިއެވެ. އޭނާގެ ބޭބެމެންނަށާއި ޚާއްސަކޮށް ދައްތައަށް ކޮށްދޭ ކިތަންމެ ކަމެއް، އައިމީއަށް ނުކޮށްދޭކަން ވެސް އޭނާއަށް އެނގުނެވެ. ނަމަވެސް އައިމީ އެކަން ކަމަށް ހިތްވަރުކޮށް ކެތް ކުރިއެވެ. އެހެން އެކަން ވަނީ އާއިލާގައި ގިނަ މީހުން ތިބީމަކަމަށް ވެދާނެ ކަމަށާއި އައިމީ ރަނގަޅަށް އުޅުމުން ހުރިހާ ކަމެއް ވެސް ރަނގަޅުވާނެ ކަމަށް އޭނާ އުންމީދު ކުރިއެވެ. ސަކީނާއްތަވެސް އައިމީއަށް އަބަދުވެސް ވިސްނައިދެމުން ދިޔައީ އެފަދައިންނެވެ.\nނަމަވެސް ދުވަހުން ދުވަހަކަށް އޭނާއަށް ލިބެމުން ދިޔައީ އަނިޔާއެވެ. ޚާއްސަކޮށް އޭނާގެ ބައްޕަގެ ފަރާތުންނެވެ. އައިމީގެ ބައްޕަ އޭނާއަށް އަނިޔާ ކުރަނީ، ނުވަތަ ރަހުމުކުޑަ ބަސްތައް ބުނަނީ ކީއްވެގެންކަން، ގިނަ ފަހަރަށް އައިމީ އަކަށް ވެސް ނޭނގެއެވެ.\nއެއްދުވަހުގެ ހަވީރުގެ ވަގުތެކެވެ. ފިލާވަޅު ހަދާ ފޮތް ކިޔުމަށްފަހު އައިމީ ދިޔައީ ކުޅޭށެވެ. ބޮޑުދައިތަގެ ދެ އަންހެން ކުދިން ކަމުގައިވާ ސިމަން އާއި ސަމާއާއެކު އައިމީ އުޅުނީ ގަނޑުފިއްލާ ކުޅޭށެވެ. ސިމަން ހުރީ މޫނުމަތީގައި އަތް އަޅައިގެން ދިހައަކާއި ހަމަައަށް ގުނަން ހުރިއިރު ސަމާއާއެކު އައިމީ ދިޔައީ ފިލާށެވެ. ފަތްޖެހި އެނދެއްގައި ބެޑުޝީޓެއް އަޅައިގެން ފިލާއޮވެ، ސިމަން ގުނަމުންދިޔަ އަޑުއަހަން އައިމީ ހެވިފައި އޮތެވެ.\nއަށަކާއި ހަމައަށް ގުނިފަހުން ކުއްލިއަކަށް ސިމަން ގުނުން ހުއްޓާލިއެވެ. އައިމީ ހައިރާންވިއެވެ. އެއްކޮށް ނުގުނާ އެތެރެއަށް ވަންނަނީބާއޭ ހިތައް އެރިތަނާހެން ކުއްލިއަކަށް މީހަކު ވަރަށް ބާރަށް ބެޑުޝީޓަށް ހިފާ ދަމައިގަތެވެ. އެއީ ކާކުތޯ އިސް އުފުލާ ބަލާލިއިރު، ވަރަށް ރުޅިއައިސްފައި އައިމީ އާއި ދިމާލަށް ބަލަހައްޓައިގެން އޭނާގެ ބައްޕަ ހުއްޓެވެ.\nބައްޕަ އެންމެ ފުރަތަމަ ވެސް ހިފީ އައިމީގެ އިސްތަށިގަނޑުގައެވެ. އިސްތަށިގަނޑުގައި ހިފާ ދަމާ އެނދުން ވައްޓާލާފައި، އެއް އަތުގައި ހިފާ ދަމަމުން އެކޮޓަރިން ބޭރަށް ގެންދިޔައެވެ. އެއިރު ސިމަން އާއި ސަމާ ބިރުން އަދި ހަމްދަރުދީގެ ނަޒަރަކުން އައިމީ އާއި ދިމާލަށް ބަލަން ތިބިކަން އޭނާއަށް ފެނުނެވެ. މަދަދަށް އެދޭފަދަ ގޮތަކަށް އައިމީ ވެސް އެކުދިންނާއި ދިމާލަށް ބަލާލިއެވެ.\nބައްޕަ އެފަދަ ގޮތަކަށް އައިމީ އާއި ދޭތެރޭ ކަންތައް ކުރަނީ ކީއްވެކަން އައިމީ އަށް ނުވިސްނުނު ކަމުގައިވިޔަސް، ކޮޓަރިއަށް ގެންދިޔުމާއެކު އޭނާއަށް އަނިޔާ ކުރަން ފަށާނެކަން އައިމީއަށް ވިސްނުނެވެ. އެއީ އޭގެ ކުރިން ވެސް އައިމީ އާމެދު އޭނާގެ ބައްޕަ އެފަދައިން ކަންތައް ކޮށްފައިވާތީއެވެ. އެހެންކަމުން އޭނާއަށް ލިބެން އުޅޭ އަނިޔާތަކާމެދު ވިސްނާފައި އެކުޑަކުޑަ ހިތް އިންތިހާއަށް ބިރުގަތެވެ.\nކަންތައްތައްވީ ވެސް ހަމަ އައިމީއަށް ހީވި ފަދައިންނެވެ. ކޮޓަރިއަށް ގެންދިޔުމާއެކު ބައްޕަ އޭނާގެ ގައިގާ ތަޅަން ފެށިއެވެ. އަތުންނާއި ކޮޅުފައިން ވެސް ތެޅުމަށްފަހު "މިއީ ނުކިޔަވާ އަބަދު ކުޅެން ދުވާ އަންހެނެކޭ" ބުނެ ބައްޕަ ދިޔައީބަދިގޭގައި ރޮށިފިހެން ގެންގުޅޭ ލަކުޑި ދޭފަތް ބަލައެވެ. އައިމީ އިތުރަށް ބިރުގަތެވެ. ނޫނެކޭ ބައްޕާއޭ ތިހެން ނުހަދާށޭ ބުނެ އާދޭސް ކުރިއެވެ. ދުވަހަކު ވެސް ކުޅެން ނުދާނަމޭ ބުނެ ވައުދުވެސް ވިއެވެ.\nނަމަވެސް އައިމީ ކުރި އެންމެ އާދޭހެއްގެ އަޑެއްވެސް އޭނާގެ ބައްޕަ ނޭހިއެވެ. ދޭފަތުން ތަޅަމުން ދިޔައިރު އެވަގުތު އެތަނުގައި އޭނާގެ މަންމައާއި ދައްތަގެ އިތުރުން ތިންވަނައަށް ހުންނަ ބޭބެ ވެސް ހުއްޓެވެ. އެންމެންވެސް ތިބީ ބިރުން ކަމެއް، ހަމްދަރުދީވެފަ ކަމެއް އައިމީ އަކަށް ނޭނގެއެވެ. އެނގޭހާވެސް އެއްޗަކީ އޭނާއަށް އެއްވެސް ވަރަކަށް މަދަދެއްނުވެ އެމީހުން އެތަނުގައި ކުޅި ބަލަން ތިބި ކަމެވެ.\nދޭފަތް ބިންދައިގެން ދަންދެން އައިމީ ގައިގާ އޭނާގެ ބައްޕަ ތެޅިއެވެ. ދޭފަތް ބިންދައިގެން ދިޔުމުން، ފިލާވަޅު ދަސްނުކުރަނީސް އެކަކުވެސް އައިމީއަށް ކާން ނުދިނުމަށް ބުނެ އޭނާގެ ބައްޕަ އެތަނުން ދިޔައެވެ.\nބަނޑުހައި ހޫނު ކަމުގައި އިނދެ އައިމީ ފިލާވަޅު ދަސްކުރިއެވެ. ނަމަވެސް އެފޮތުން ކިޔެވި އެންމެ އަކުރެއްވެސް، ފިއްޔެއްވެސް އޭނާއަކަށް ނުވިސްނުނެވެ. އެއަށްވުރެ އޭނާގެ ގައިގާ ރިއްސި ރިއްސުން މާބޮޑެވެ. ހިތައް ކޮށްފައި ހުރި އަސަރު ވެސް މާބޮޑެވެ. އޭނާގެ ހިތައް އެތައް ސުވާލުތަކެއް އަރަމުން ދިޔައެވެ.\n"މަންމަމެންގެ ކައިރީގައި ބައިންދައިގެން ދައްތައަށް ފިލާވަޅު ދަސްކޮށްދޭ ގޮތަށް، ނުވަތަ ކައިރި ގޭގެއަށް ފޮނުވައިގެން ދައްތަ އަށް ޓިއުޝަންދޭ ގޮތަށް އައިމީއަށް ނުދެނީ ކީއްވެ ހެއްޔެވެ؟ ދައްތަ ކިޔެވީމަ ފެންނަ ގޮތަށް އައިމީ ކިޔެވީމަ ނުފެންނަނީ ކީއްވެ ހެއްޔެވެ؟ ދައްތަ ނުކިޔަވާ ކިތަންމެ ގިނައިރަކު ހުއްޓަސް އެކަން މައްސަލައަކަށް ނުވެފައި، އައިމީ ކެޑައިރުކޮޅަކަށް ކުޅެލަން ދިޔުން މައްސަލައަކަށް ވަނީ ކީއްވެ ހެއްޔެވެ؟ ދައްތައަށްވުރެ އައިމީ ކުޑަކޮށް ހުންނައިރު، ނިކަމެތިކޮށް ހުންނައިރު ވެސް އައިމީއަށް އެއަނިޔާތައް ކުރަނީ ކީއްވެ ހެއްޔެވެ؟ އަނިޔާ ކުރަނީ ކީއްވެ ހެއްޔެވެ؟" ސުވާލުތައް ހިތުގައި ވަޅުލައިގެން އިނދެ ފޮތް ކިޔަމުން އައިމީ ރޮމުން ގެންދިޔައެވެ.


Pelican Boat Adiyah Dhiya Haadhisaa Ah Fahu Mulhi Aailaa Bikavefaa - Vaguthu\nޕެލިކަން ބޯޓު އަޑިޔަށް ދިޔަ ޙާދިސާއަށްފަހު މުޅި އާއިލާ ބިކަވެފައި\nނ.މާޅެންދޫ ޕެލިކަން ބޯޓު ، މަނަދޫ ފަޅުތެރޭގައި\nނ. މާޅެންދޫ، ކުއްޅަވައްގެއަށް ނިޞްބަތްވާ ނުވަ ބެއިންގެ ނުހަނު ބުރަ މަސައްކަތުން 2015 ވަނަ އަހަރު މާޅެންދޫގައި ބަންނަންފެށި "ޕެލިކަން" ބޯޓު، ދަތުރުތަކަށް ފެށޭވަރުވީ، 2017 ވަނަ އަހަރުގެ ޑިސެމްބަރ މަސް ތެރޭގައެވެ. އެ އާއިލާގެ ނުވަ ދަރިންނަށް ލިބޭ ހުރިހާ ފައިސާއަކާއި، ބޭންކު މެދުވެރިކޮށް ނެގި ލޯނުން، ބޯޓުގެ ހުރިހާ މަސައްކަތްތަކެއް ނިންމާލުމަށް ގާތްގަނޑަޑަކަށް ފަސް މިލިއަން ރުފިޔާ ވަނީ ޙަރަދުކޮށްފައެވެ.\n2018 ވަނަ އަހަރު ފެށުމާއެކު، އައު ޢަޒުމަކާއި ހިތްވަރެއް ލައި، އެއާއިލާގެ ހުރިހާ ކުދިންވެސް މަސައްކަތްފެށީ، ހިންގަމުން އައި ފިހާރައާއި ދިރިއުޅެމުންއައި ގޯތި ރަހުނު ކުރުމަށްފަހު، ބޭންކުން ނަގާފައިވާ އަށްލައްކަ ރުފިޔާގެ ލޯނު ދެއްކޭނެގޮތެއް ވީ އެންމެ އަވަހަކަށް ހޯދުމަށެވެ. އެގޮތުން 2018 ޑިސެމްބަރ ދެވަނަ ދުވަހުގެ ހަވީރުވެސް މާލޭ ފަޅުތެރެއިން ބޯޓުގެ ނަގިލި ނަގައި ރަށަށް ދިއުމަށް ދަތުރަށްފުރީ އެ އުންމީދުގައެވެ.\nއެހެންނަމަވެސް، 2018 ޑިސެމްބަރ3ވަނަ ދުވަހަށް އަލިވިލުމުގެ ކުރިން ޕެލިކަން ބޯޓަށް ދިމާވި ހިތާމަވެރި ހާދިސާގައި ބޯޓުވަނީ މަނަދޫ ނެރުމައްޗަށް އަރާ އެއްކޮށް ފުނޑުފުނޑު ވެފައެވެ. މަނަދޫ ކައިރީގައި އޮތް ރިސޯޓެއްގެ އެހީތެރިކަމާއި އެކު ގެނައި ހައިމާރކެއްގެ އެހީގައި މަނަދޫ ފަޅުތެރެއަށް ބޯޓު ވެއްދުނު އިރު އެދުވަހުގެ އިރު އޮއްސެނީއެވެ.\nއެ އާއިލާއަށާއި މުޅި މާޅެންދޫއަށް ވެރިވި މި ހިތާމައިގެ އަސަރު އަދިވެސް ފިލަގެން ނުދެއެވެ. ބޯޓު ނެގޭނެ ގޮތެއް ހޯދުމަށް ކުރި ހުރިހާ މަސައްކަތެއްވެސް ވަނީ ފައިސާގެ ދަތިކަމާއި ހުރެ ހުއްޓިފައެވެ. އެމަސައްކަތް ކުރާ ފަރާތްތަކުން މަޢުލޫމާތު ލިބުނު ގޮތުގައި މާޅެންދޫ ބޯޓު ނެގޭނެ އެންމެ ކުޑަ އަގަކީ 4.5 މިލިއަން ރުފިޔާއެވެ.\nޕެލިކަން ބޯޓަށް މި ހާދިސާ ދިމާވި ދަތުރަކީ ބޯޓު ވިއްކާލުމުގެ ކުރިން، ކުރަން ހަމަޖެހިފައިވާ އެންމެ ފަހު ދަތުރެވެ. އޭގެ އެތައް ދުވަހެއް ކުރިންވެސް އެބޯޓު ވިއްކާލުމަށް ވެރިފަރާތުން ދިޔައީ މަސައްކަތްތަކެއް ކުރަމުންނެވެ. އެ ބޯޓު ގަންނަން ޝައުޤުވެރިކަން ފާޅު ކުރީ، ގދ.ގައްދޫ އިރުދޭމާގޭ، މުޙައްމަދު ޝާމިޙުއެވެ. ބޯޓު ފަރަށް އެރިތާ މާ ގިނަ ދުވަސްތަކެއް ނުވެ، އެ ބޯޑުގެ ހާލަތުބެލުމަށްޓަކައި ޝާމިހު ވަނީ މަނަދޫއަށް ދަތުރެއްވެސް ކޮށްފައެވެ. އަދި އެބޯޓު ނަގައިގެން މަރާމާތު ކުރެވޭނެ އުންމީދާއި އެކު ޝާމިހު އަންނަނީ އެ މަސައްކަތް ކުރަމުންނެވެ.\nއެ މަސައްކަތާއި ގުޅޭގޮތުން "ވަގުތަށް" މަޢުމޫމާތު ދެމުން ޝާމިޙު ބުނީ، ފީފާ ޖަހައިގެން ބޯޓު ފެނުންމައްޗަށް ނެގުމަށްޓަކައި 100 ފީފާ މިހާރު ގަނެފައިވާ ކަމަށާއި، މޫސުން ރަނގަޅުވީހާ އަވަހަކަށް ފީފާތައް ހިފައިގެން މަނަދޫއަށް ދާނެ ކަމަށެވެ. އަދި ގިނަވެގެން5ލައްކަ ރުފިޔާ ޚަރަދުކޮށްގެން އަލުން ބޯޓު މޫދަށް ބޭލޭނެކަމަށް އުންމީދު ކުރާކަމަށް ޝާމިހު ބުންޏެވެ.\nޕެލިކަން ބޯޓު ، މަނަދޫ ފަޅުތެރޭގައި\n"އަހަރެން ތަކެތި ދިނީމަ ބޯޓުގެ ވެރިފަރާތުން އެއްބަސް ވެފަ އޮތީ ބޯޓު މަރާމާތު ކުރުމަށް އެއްވެސް ފައިސާ އެއް ނުނަގާ އެކަން ކޮށްދޭން. އެމީހުންނަކީ ވަޑާން ކުރަން ދަންނަ ބައެއް. އެ މަސައްކަތުގެ ބަދަލެއްގެ ގޮތުން އެމީހުން ބޭންކަށް ދައްކަންޖެހޭ ލޯޯނު އަހަރެން ދައްކައިދޭނަން. އެއީ އެމީހުންނަށް ކަމެއް ކޮށްދިނުމުގެ ގޮތުން އަހަރެން ކޮށްދޭ ކަމެއް." ޝާމިހު ބުންޏެވެ.\nމި ކަމާއި ގުޅޭގޮތުން ބޯޓުގެ އެއް ހިއްސާދާރެއްކަމަށްވާ މުޙައްމަދު ޙަސަންވެސް ވަނީ "ވަގުތަށް" މަޢުލޫމާތު ޙިއްސާ ކޮށްފައެވެ.\n"ހަތްލައްކަ އަށް ވުރެ ގިނަ ފައިސާ އެބައޮތް ބޭންކަށް ދައްކަން. އެހީތެރިކަމަށް އެދި ސަރުކާރުގެ އޮފީސްތަކަށާއި ރާއްޖޭގެ މަހުޖަނުންނަށްވެސް ވާނީ ސިޓީ ފޮނުވާފަ. އެއްވެސް ތާކުން ޖަވާބެއް އަދި ނުލިބޭ. ބޭންކަށްވެސް ވާނެ ކޮންމެވެސް ލުޔެއް ދެއްވާތޯ ސިޓީ އެއް ފޮނުވާފަ. ބޭންކުން ފޮނުވި ޖަވާބުގަ އޮތީ މަހުން މަހަށް ފައިސާ ދައްކަން ޖެހޭނެކަމަށް. ލުއި ދެވެން ނެތް ކަމަށް" ވަރަށް އަސަރާއި އެކު މުޙައްމަދު ކިޔައިދިނެވެ.\nއެއްވެސް އިންސާނަކަށް ﷲ ތަޢާލާ ދެރަ، ނިކަމެތި ގޮތެއް މިންވަރު ނުކުރައްވާނެކަން ހިތުގެ އަޑިން ކަށަވަރު ކުރާ ޙާލު އެ އާއިލާގެ އެންމެވެސް ތިބީ އަނެއްކާވެސް އިތުރު މަސައްކަތެއް ފެށޭނެ ދުވަހެއްގެ އިންތިޒާރުގައެވެ. "ވަގުތުން" ވެސް އެދެނީ އެ އާއިލާއަށް ކެތްތެރިކަން ދެއްވާ، މަސައްކަތުގައި ކާމިޔާބު މިންވަރުކުރެއްވުމެވެ.\nޖެނުއަރީ 19, 2019 20:11\nތިޔަބޯޓް އަޑިއައްދިޔަކަން މިގައުމުގެ ބޮޑެތި މީހުންނައް އެނގުނު ކަމަކައް ނުވޭ. ބޮޑުން އެދުވަސްވަރު އުޅުނީ މާލެފެންބޮޑުވެގެން އެކަމުގަ.. ބޯޓްފަރަން އެރިކަން އެނގެނީ ބޯޓްވެރިންނަށާ މަނަދޫ ރައްޔަތުން ނައް.\nޖެނުއަރީ 19, 2019 20:15\nއާދައިގެ ދެރަ މީހަކަށް ވެއްޖެއްޔާ އެއްގޮތަކަށްވެސް ލުއި ނުދޭތި.މަހުޖަނެއް ވެއްޖެއްޔާ ދައްކާނެ ދުވަހަކުން ދައްކަށް ބާވާފަ ނުދެއްކުނޭ ބުނީމަ މާފުވެސް ކޮށްދޭތި ،ޝުކުރިއްޔާ ދިވެހިންގެ ބެންކު ދިވެހިންނަށް\nޖެނުއަރީ 20, 2019 08:22\nޠިޔައީ ތެދެއް މަވެސް ތިޔަކަން ތަޖުރިބާ ކުރިން\nޖެނުއަރީ 19, 2019 20:19\nޖެނުއަރީ 19, 2019 20:21\nބޯޓު އޮތީ އިންޝުއަރ ކޮށްފައެއް ނޫންބާ....؟؟\nޖެނުއަރީ 19, 2019 20:50\nޢިންޝުައަރެންސް ކަވަރ ނުކުރޭތޯ?\nޖެނުއަރީ 19, 2019 20:51\nދެންވެސް ލޯނެއް ނަގާއިރު އިސްލާމިކް ބޭންކް އިން ނަގާބަލަ.\nއިސްލާމިކް ބޭންކޭ.. ރާއްޖެތެރެއަށް ނަގާ ލޯނެކޭބުނެފިއްޔާ ހޯހޯ.. ލޯނުދޭވެސް ބައެއްނޫން ތި އިސްލާމިކް ބޭންކަކީ.. އިތުރު ޗޮއިސްއެއްނެތީމަ މަޖުބޫރުވީމަ ބީއެމްއެލްގެ ބޮޑު އިންޓްރެސްޓްގަ ޖެހެންޖެހެނީ..\nޖެނުއަރީ 19, 2019 20:57\nމި ސަރުކާރަކީ ރައްޔިތުންގެ ހާލުބަލާ އޯގާތެރި ސަރުކާރެއްނުން. އަނިޔާވެރި ސަރުކާރު ނިމި ގޮއްސި\nޖެނުއަރީ 19, 2019 20:59\nވަރަށް ދެރަ މިދިމާވި ގޮތް. ރާއްޖެތެރޭ މީހުން ވީމަ ސަރުކާރުންވެސް ނޫސްތަކުންވެސް އަޅައެއްނުލާ. އެކަމު ހަމަ އެދުވަސްކޮޅު މާލޭގައި ފެން ބޮޑުވެގެން އެކަމަށް އެހީ ވެދިން. ސަރުކާރުން މިކަހަލަ ތަފާތުތައް ނުވާނެ ކޮއްގެން. އާއިލާ އަށް ކެއްތެރިކަން ދެއްވާ، އަތްމަތި ތަނަވަސް ކޮއްދެއްވާންދޭ. އާމީން\nޖެނުއަރީ 19, 2019 21:32\nމާﷲ ތިއާއިލާ މިހިތާމައިން ސަލާމަތް ކުރަށްވާށިއެވެ. އިތުރު ތަނަވަސް ކަމެއް ދެއްވާށިއެވެ.\nބޯޓު އޮތީ އިންސުއަރެންސް ނުކޮޮއްތޯ\nޖެނުއަރީ 19, 2019 21:55\nރަގަޅު.އާދައިގެ ދެރަ މީހެއްވެެއްޖެެއްޔާ އެންމެތަށް ކޮޅެއްވެސް ދޫނުދޭތި.މަހުޖަނެއް ވެެއްޖެއްޔާ ލޯނު މާފުވެސް ކޮށްދޭތި.\nދިވެހިންގެ ބެންކު ދިވެހިންނަށް. ޝުކުރިއްޔާ\nޖެނުއަރީ 19, 2019 22:32\nދިވެހިންގެ ބޭންކަކީ ނުފޫޒުގަދަ ބާރުގަދަ މީހާގެ މިލްކެއް. ނިކަމެތިމީހާވީމަ ޖެހޭނީ އިނދަ. ވިއްކާލަންޖެހޭނީ އެމީހާގެ މުޅި މިލްކިއްޔާތު. މިގެކުރިން ހިނގާފަހުރި ކަންކަން މިކަމަށް ހެކިދޭ.\nއެެއާއިލާ މާތްެﷲ ކެއްތެރިކަން ދެވާ އަވަސް ކުރި އެރުން ދެވާށެ އާމީން\nޖެނުއަރީ 19, 2019 22:35\nޖެނުއަރީ 19, 2019 23:53\nދަރިންނޭ ތިވަރުގެ އަގުބޮޑު މުދާ އިންޝުއަރެންސް ކުރުމަށް ނަޞޭޙަތްތެރިވަން. ވވ ދެރަވެއްޖެ .\nޖެނުއަރީ 20, 2019 01:12\nކޮން ބޭންކެއްތޯ؟ ބައެއް ބޭންކްތައް ހުރޭ ރައްޔިތުންގެ ބޭންކޭ ކިޔާފައި ސްލޯގަން ހަރުކޮށްފައި. ރައްޔިތުންގެ ބޭންކުނަމަ ލުއިދޭނެ.\nޖެނުއަރީ 20, 2019 05:48\nމުދަލާ ދަރިންނަކީ މިދުނިޔޭގެ ޒީނަތްތެރިކަމެ ގިޔާމަތް ދުވަހުން އެމުދާ ހޯދިގޮތަކާމެދު ސުވާލު ކުރާނެ\nޖެނުއަރީ 20, 2019 06:49\nއެއްވެސް އިންސާނަކަށް ﷲ ތަޢާލާ ދެރަ، ނިކަމެތި ގޮތެއް މިންވަރު ނުކުރައްވާނެކަން ހިތުގެ އަޑިން ކަށަވަރު ކުރާ ޙާލު ﷲ އަށް އުރެދި ޙަރާމް ކުރެއްވި ރިބާގެ މުޢާމަލާތް ކުރާކަށް ނުވާނެ.\nޖެނުއަރީ 20, 2019 06:59\nއަތޮޅު ތެރެއާ މާލެއާ ހުރި ތަފާތުކުރުން ދެކިބަލަ. މާލޭގައި ގޭގެއަށް ފެންވަދެގެން އަގުބޮޑު ޓީވީތަކާ ރެކްތައް ހަލާކުވެގެން ދައުލަތުން ބޮޑު ހޭދައެއްކޮށް ކޮންމެ ގޭބީސީއަކަށް އެހީވިއިރު، ޕެލިކަން ބޯޓުން ދަތުރުކުރި ނ.އަތޮޅުގެ ރައީތުންނަށް ވީއެހީއެއް ނެތް. އެރައީތުންގެ ނިކަމެތިކަން މާބޮޑު. ބޯޓާއެކު އަޑިޔަށް ދިޔައީ އެންމެ އަސާސީތަކެތި ކަމުގައިވާ އައިޑީކާޑާއި ބޭސްފަރުވާގެ ލިޔުންތައް. ސްކޫލް ހުޅުވޭތީ މާލެއިން އައި އިރު ގެނައި ތަކެެއްޗާއެކު. ދިރިއުޅުން ފެށުމަށް ނ.މަނަދޫއިން ލިބުނު ފްލެޓްތަކަށް ބަދަލުވުމަށް ގެނައި ތަކެއްޗާއެކު. ފަތިހުގެ އަނދިރި ވަގުތުގައި ކުރިމަތިވި ނާމާން ބިރުވެރި ވަގުތުގައި ނަފްސާނީ ގޮތުން އަސަރުކުރި އެތައް އެތައް ދަރިންނެއް. ހަމަޔަކަށް އެޅެން އެތައް ދުވަހެއް. މިކަންކަން ސަރުކާރަކަށް ބޮޑެއް ނުވި. ޑިޒާސްޓަރ އަކަށް ބޮޑެއް ނުވި. ތަޢުލީމީ ދާއިރާއަކަށް ބޮޑެއް ނުވި.\nޖެނުއަރީ 20, 2019 07:07\n... ތަފާތުކުރުމަށް ހުއްޓެމުން އަންނަތައް ފެންނަމުން ނުދާކަމީ ދެރަކަމެއް. ނިކަމެތި ކަމެއް. "އަނިޔާ"އެއް. ދަޢުލަތަށް ދައްކަން ޖެހޭ އެއްޗެއް ދެއްކުމުގައި ލުޔެއް ނޯވޭ. މަގާއި ގޯޅީގެ އެއްފަޅި ކޮންމެ ގޭބީސީއަކުން ހިލޭ ސާފުކޮށް ބަލަހައްޓަން ޖެހޭއިރު، ހިރަފުސްދުމުން މަގުތައް ބޯވެ ނޭވާނުލެވޭއިރު، މަގުތައް ތެންމާލުންފަދަ ކަމެއްވެސް ސަރުކާރުން ކޮއްލާ ނުދޭ. އެކަމަކު އެފަދަ ހާލަތުގައި ހުރި މަގުތަކުގައި ދުއްވާ އުޅަނދު ފަހަރުގެ ފީން އެންމެ ތަންކޮޅެއްވެސް އުނި ނުކޮށްދޭ. ސަރުކާރުން މާލޭގެ މަގުތައް ހަދާދީ، ސާފުކޮށް، ބަލަހައްޓާއިރު ނަގާ އަހަރީފީ، އަތޮޅު ތެރޭ ރައްޔަތުންވެސް ދައްކަންޖެހޭ.\nޖެނުއަރީ 20, 2019 08:03\nތިޔަ ލޯނު ނެތި ބޭންކުގެ ހަޔާތްކުޑަކަންވެސް ވަކިން ކުޑައެއްނޫން. މީ ބޭންކް ބޯއިކޮޓް ކުރަންވެސްޖެހޭވަރުގެ ކަމެއް. ދެން އޮތީ ރައްޔިތުންނަށް އަޅާލާ އޯގާތެރިވާނެކަމަށް ވަޢުދުވި ސަރުކާރު. ބަޔަކު ހާލުގައި ޖެހުނުކަންވެސް ނުދަނެހުރި. އަޅާވެސް ނުލި. ދެންތިބީ މަހުޖަނުން. އެމީހުންގެ ބޭނުމެއް ޖެހުނީމާ ދެއްކުންތެރިކަމާއެކު ފައިސާތައް ޚަރަދު ކުރާނެ. ނިކަމެއްޗަކަށް ލިއްލާހިއަށްޓަކައި އެހީއެއް ވުމަކީ އެމީހުން ކުރާކަމެއްނޫ. ނ. އަތޮޅަށް ނިސްބަތްވާ މަހުޖަހަކުވެސް އުޅެނީ ދުނިޔެއައިގެން މަރުދިނުމުގައި. ދެއްކުންތެރި ބޮޑާމީހެއް.\nދައިގެ ދެރަ މީހަކަށް ވެއްޖެއްޔާ އެއްގޮތަކަށްވެސް ލުއި ނުދޭތި.މަހުޖަނެއް ވެއްޖެއްޔާ ދައްކާނެ ދުވަހަކުން ދައްކަށް ބާވާފަ ނުދެއްކުނޭ ބުނީމަ މާފުވެސް ކޮށްދޭތި ،ޝުކުރިއްޔާ ދިވެހިންގެ ބެންކު ދިވެހިންނަށް... މީ ވަރަށްބޮޑު ހަޤީޤަތެއް\nޖެނުއަރީ 20, 2019 08:26\nދޯނީގެ މަސައްކަތްފެށި ދުވަހުން ފެށިގެން ނުވަބެއިން އެއްވެސް ނަމާދެއް އަޅާފަވާނެބާ މިއީ ހިތާހިތުން ކުރަންޖެހޭ ސުވާލު\nޖެނުއަރީ 20, 2019 11:31\nއާއިލާ އަށް ކެއްތެރިކަން ދެއްވާ ތިޔަ ހިތާމަވެރިކަމުން އަވަހަ މިންޖު ކުރައްވާންދޭވެ..!\nހާދަ އޯގާތެރި ސަރުކާރެކޭ. ދެން ދިވެހިން އަތްޖަހާ ނަށާ.\nޖެނުއަރީ 20, 2019 12:21\n1.4 މިލިއަން ރުފިޔާ ހަރަދުވޭއޭ އެދޯނި ނަގަން؟؟؟ ރަނުން ޖަރީ ކޮއްފަ ހުރި އެއްޗެހިތަ ބޭނުން ކުރަނީ އެ ނަގަން؟؟ ލާރި ހޯދަން އެބަހުރި ދަސްކޮއްފަ. ނިކަމެތި މީހާ ނިކަމެތި ވާތާ ދެންތިބި މީހުން އޭގެ ނާޖައިސް ފައިދާ ނަގައިގެން އަދިވެސް ނިކަމެތި މީހާ ފެލާލަނީ ދޯ ގައިން ފެންހުސްވެ މަރުވަންދެން\nޖެނުއަރީ 20, 2019 19:42\nބިކަހާލުގައި ޖެހިފަ އެބަތިބި ޖެހިގެން ހުރިގެ 6ބުރިއަށް ނެގީމަ ދަރަނިވެރިވެގެން ހެދި ކޮޓަރިގަނޑު ރެނދުއަޅައިގެން ވެއްޓިގެން ނެގި ދަރަނި ނުދެއްކި އަދި ގެ ނެހެދި އަނބިދަރިން ވައްދާނެ ހިޔާވަހިކަމެއް ނެތި ގޮސް ދަތިހާލުގައި އުޅޭމާލެމީހުން. ނޫހުގައި ނުޖެހިޔަސް މީހުން ޙާލުގައި އެބައުޅޭ. ކޯޓުން ބަދަލުދޭން ނިންމީމަވެސް ފައިސާގެ ނުފޫޒު ފޯރުވައިގެން އެހުކުމް ބަދަލުކޮށްލާ ހަދައިގެން. އިންސާފެއް ނުލިބޭ


10 dhuvahu coma gai ovefai thedhuve imthihaan hadhai faas vejje\n10 ދުވަހު ކޯމާގައި އޮވެފައި ތެދުވެ އިމްތިހާނުން ފާސް ވެއްޖެ\nއެލެން ވިދާ ސަންޓޯސް\nފިލިޕީންސްގެ އަންހެނަކު ކޯމާގައި 10 ދުވަހު އޮވެފައި ހޭ އެރިތާ މަހެއްހާ ދުވަހުގެ ތެރޭގައި ޓީޗަރު ކަމުގެ ލައިސަންސް ހޯދަން ބޭނުންވާ އިމްތިހާނު ހަދައި ފާސް ވެއްޖެ އެވެ.\nއެލެން ވިދާ ސަންޓޯސް އަކީ ފިލިޕީންސްގެ ސުލްތާން ކުދްރަތުގައި ދިރިއުޅޭ މީހެކެވެ. އޭނާ ވަނީ އެ ގައުމުގެ ޓެކްރޮންގް ޔުނިވަސިޓީން އެލިމެންޓްރީ އެޑިޔުކޭޝަން ޑިގްރީއެއް ހާސިލުކޮށްފަ އެވެ. ކުރިމަގުގައި ޓީޗަރަކަށް ވުމުގެ އުންމީދުގައި ހުރި މި އަންހެންމީހާ ދެން އަވަސް ވެގަތީ ޓީޗަރުންނަށް ކިޔަވައިދިނުމުގެ ލައިސަންސް ހޯދަން ހަދަން ޖެހޭ ލައިސެންޝުއާ އެގްޒެމިނޭޝަންސް އޮފް ޓީޗާޒް (އެލްއީޓީ) ގައި ބައިވެރިވާށެވެ.\nނަމަވެސް މިދިޔަ އަހަރުގެ އެޕްރީލް މަހު އެކްސިޑެންޓެއްވެ އެލެން ވިދާ ކޯމާ އަށް ދިޔަ އެވެ. ބޮލުގެ ވަރަށް ބޮޑު އޮޕަރޭޝަނެއް ކުރި ފަހުން އޭނާ ހޭއެރިއިރު ކޯމާގައި އޮންނަތާ 10 ދުވަސް ވެއްޖެ އެވެ. ހޭ އެރި ނަމަވެސް އެލެން އަށް އިހްސާސް ކުރެވެނީ އޭނާގެ ދުނިޔެ އަނދިރި ވެފައިވާ ކަމެވެ. އެއްވެސް ކަމެއް ރަނގަޅު ނޫންކަމާއި ހަޔާތުގައި ވެސް ހުސް ކަމެއް ހުރި ކަމުގެ އިހްސާސް އޭނާއަށް ކުރެވެމުން ދިޔަ އެވެ.\nހޮސްޕިޓަލުގައި އެއް މަސް ދުވަހު އޮތުމަށްފަހު ގެއަށް ބަދަލުވުމާއެކު އޭނާގެ އާއިލާގެ މީހުންނާއި އެކުވެރިން އެލެން އަށް ނަސޭހަތް ދިނީ ދުވަސްކޮޅަކު އަރާމު ކުރުމަށެވެ. ނަމަވެސް އޭރު އެލްއީޓީ އިމްތިހާނު މަހަކަށް ވަނީ ކައިރިވެފަ އެވެ. މިފަހަރުގެ އިމްތިހާނުގައި ބައިވެރި ނުވެއްޖެނަމަ އިތުރު އަހަރަކު އިމްތިހާނު ހަދަން އެލެން އަށް މަޑުކުރަން ޖެހޭނެ އެވެ. މިއީ އޭނާ ކުރަން ބޭނުންވި ކަމަކަށް ނުވާތީ ހިތްވަރާއެކު އިމްތިހާނަށް ތައްޔާރުވާން ފެށި އެވެ.\nވަރަށް ބުރަ މަސައްކަތް ކޮށްގެން އެލެން ވަނީ އިމްތިހާނު ހަދައި އަދި ފާސްވެސް ވެފަ އެވެ. ކިތަންމެ ދަތި ހާލެއްގައި ވެސް އަޒުމާއި ހިތްވަރު ހުރިއްޔާ ކާމިޔާބު ހޯދިދާނެކަން އެލެން ވަނީ ސާބިތު ކޮށްދީފަ އެވެ.


މާލޭގައި ބިދޭސީއަކު ރަހީނުކޮށް، ފައިސާތަކެއް ފޭރެން އުޅެނިކޮށް ހައްޔަރުކޮށްފި – Haftha\nMon, 25 May, 2020, 9:45 pm\nމާލޭގައި ބިދޭސީއަކު ރަހީނުކޮށް، ފައިސާތަކެއް ފޭރެން އުޅެނިކޮށް ހައްޔަރުކޮށްފި\nފުލުހުން ބުނީ، ރަހީނުކޮށްފައި ވަނީ 29 އަހަރުގެ ބަންގްލަދޭޝްގެ ފިރިހެނެއް ކަމަށެވެ. އަދި މި މައްސަލައިގާ ހަތް ދިވެއްސަކާއި ބަންގްލަދޭޝް މީހަކު ހައްޔަރުކޮށްފައިވާ ކަމަށް ވެސް ފުލުހުން ބުނެ އެވެ.\nބިދޭސީ މީހާގެ ރަހީނުކުރުމަށްފަހު އޭނާގެ ރައްޓެއްސަކަށް ގުޅައި 40،000 ރުފިޔާ ދިނުމަށް ޑިމާންޑްކޮށްގައިވާ ކަމަށާއި އެ ފައިސާ ބަލާ ކެންގަރޫ ކިޑްސް ކައިރި އަށް އައި ވަގުތު ބިދޭސީއަކު ވަނީ ހައްޔަރުކޮށްފައި ކަމަށް ފުލުހުން ބުނެ އެވެ.\nފުލުހުން ބުނީ، ރަހީނު ކުރި ބިދޭސީ މީހާ ހައްޔަރު ކުރުމަށް ފަހު، އެމީހާ ދެއްކުމަށް އެންގުމުން ނިކަގަސް މަގުގައި ހުރި ގޯޅިއެއްގެ ތެރޭގައި އެ މީހާ ރަހީނުކޮށްފައިވާ މީހާ ފުލުހުން ވަނީ ހޯދައިފަ އެވެ.\nފުލުހުން ބުނީ އެ ގޯޅިއަށް ދިއުމާ އެކު، އެކަމުގައި ބައިވެރިވި މީހުން ފިލާފައިވާ ކަމަށެވެ. އަދި މި މައްސަލައިގާ ހައްޔަރުކުރީ 42 އަހަރުގެ ބަންގްލަދޭޝްގެ ފިރިހެނެކެވެ. ނަމަވެސް ހައްޔަރުކުރި ހަތް ދިވެހިންގެ މައުލޫމާތު ފުލުހުން އަދި ހާމައެއް ނުކުރެއެވެ.\nއޭގެ އިތުރުން ރަހީނު ކޮށްފައި ހުރި ބިދޭސީ މީހާގެ ގައިގައި ތަޅައި އަނިޔާކޮށް މާރާމާރީ ހިންގާފައިވާ ކަމަށާއި އޭނާގެ ދެ މޯބައިލް ފޯނާއި ކަރުގައި އަޅާފައި އޮތް ފަށާއި ތަޅުދަނޑިފައްޗެއް ފޭރިގެންފައިވާ ކަމަށް ފުލުހުން ބުންޏެވެ.\nއެ މައްސަލަ ފުލުހުން އިތުރަށް ތަހުގީގު ކުރަމުން އަންނަ ކަމަށެވެ.


ޕްރިމިއަރ ލީގް: ޗެލްސީއާއި ޔުނައިޓެޑްގެ މެޗް އެއްވަރުވެއްޖެ - Sandhaanu\nޕްރިމިއަރ ލީގް: ޗެލްސީއާއި ޔުނައިޓެޑްގެ މެޗް އެއްވަރުވެއްޖެ\nއިނގިރޭސި ޕްރިމިއަރ ލީގުގައި ރޭ ޗެލްސީއާއި މެންޗެސްޓަރ ޔުނައިޓެޑް ބައްދަލުކުރި މެޗް 0-0ގެ ނަތީޖާއިން އެއްވަރުވެގެން ނިމިއްޖެއެވެ.\nމެޗްގައި ދެޓީމުގެ ފަރާތުންވެސް ފެނިގެން ގޮސްފައިވަނީ ދާދި ހަމަހަމަ ކުޅުމެކެވެ. ނަމަވެސް ދެޓީމުންކުރެ ޓީމަކަށް ގޯލެއް ކާމިޔާބު ނުކުރެވި މެޗް ނިމިގެން ދިޔައީ ބެލުންތެރިންނަށް ‘ފޫހި’ މެޗެއްގެ ގޮތުގައެވެ.\nޕްރިމިއަރ ލީގުގައި ރޭ ވަނީ ވާދަވެރި މެޗްތަކެއް ކުޅެފައެވެ. މިގޮތުން ޝެފީލްޑް ޔުނައިޓެޑްގެ މައްޗައް ލިވަޕޫލުންވަނީ 2-0 އަކުން ކުރި ހޯދާފައެވެ. ހަމައެއާއިއެކު ޓޮޓެންހަމް އިން ބާންލޭގެ މައްޗައް 4-0 އަކުން ކުރިހޯދާފައި ވާއިރު، އާސެނަލް އިން ވަނީ ލެއިސްޓަރ ސިޓީގެ މައްޗައް 3-1 އަކުން ކުރި ހޯދާފައެވެ.


Kairi musthagubalehgai France club akah badhalu nuvaanan: Giroud - vNews.mv\nކައިރި މުސްތަގުބަލެއްގައި ފްރާންސްގެ ކްލަބަކަށް ބަދަލު ނުވާނަން: ޖިރޫ\nލީވާން ޢަލީ ނާޞިރު 05 August 2018, 18:54\nކައިރި މުސްތަގުބަލެއްގައި ފްރާންސްގެ ކްލަބަކަށް ބަދަލުނުވާނެ ކަމަށް ޗެލްސީއަށް ކުޅެމުން އަންނަ ފްރާންސްގެ ފޯވާޑް އޮލިވާ ޖިރޫ ބުނެފިއެވެ.\nފްރާންސްގެ ނޫހަކަށް މައުލޫމާތު ދެމުން ޖިރޫ ބުނީ އޭނާއާ ގުޅޭގޮތުން ތަފާތު ވާހަކަތައް މީޑިއާގައި ދެކެވެމުން އަންނަ ކަމަށާއި، އެހެންނަމަވެސް ކައިރި މުސްތަގުބަލެއްގައި ފްރާންސްގެ ކްލަބަކަށް ބަދަލުވުމުގެ ވިސްނުން ނުގެންގުޅޭކަން ކަށަވަރުކޮށްދޭ ކަމަށެވެ.\nރިޕޯޓްތައް ބުނާގޮތުން އުމުރުން 31 އަހަރުގެ ޖިރޫއަށް ފްރާންސްގެ މާސޭއިން ޝައުގުވެރިވެއެވެ. އަދި އެކްލަބުން އަންނަނީ އޭނާ ހޯދުމަށް މަސައްކަތް ކުރަމުން ކަމަށްވެސް ރިޕޯޓްތައް އަންނަނީ ބުނަމުންނެވެ.\nޖިރޫ ބުނީ އޭނާއަކީ ޗެލްސީގެ ކުޅުންތެރިޔެއް ކަމަށާއި، މިވަގުތު އޭނާހުރީ ފިޒިކަލީ ވަރަށް ރަނގަޅު ހާލަތެއްގައި ކަމަށެވެ. އަދި ގައުމީ ޓީމަށް ކުޅުން ހުއްޓާލާނެ ދުވަހެއް ކަނޑަނާޅާކަން ފާހަގަކުރަމުން ޖިރޫ ބުނީ އޭނާ އަދިވެސް ޒުވާން ކަމަށެވެ.\nއާސެނަލްއިން ވިދާލި ޖިރޫ އެޓީމުގައި ހަ ސީޒަން ހޭދަކޮށްފައިވާއިރު، އޭނާ ވަނީ އެކްލަބަށް ކުޅުނު 253 މެޗުގައި 105 ލަނޑު ކާމިޔާބު ކޮށްފައެވެ. ޖިރޫ ވަނީ އާސެނަލްއާއެކު އެފްއޭ ކަޕް ތިން ފަހަރު އަދި އެފްއޭ ކޮމިއުނިޓީ ޝިލްޑް ތިންފަހަރު ކާމިޔާބު ކޮށްފައެވެ.\nއާސެނަލް ދޫކޮށް ޖިރޫ ޗެލްސީއަށް ބަދަލުވީ މިދިޔަ ސީޒަނުގައެވެ. އޭނާ ވަނީ މިހާތަނަށް ޗެލްސީއަށް ކުޅުނު 18 މެޗުގައި ފަސްލަނޑު ކާމިޔާބުކޮށްފައެވެ. އަދި އޭނާ ވަނީ އެކްލަބާއެކު އެފްއޭކަޕްވެސް ކާމިޔާބު ކޮށްފައެވެ.\nފްރާންސް ގައުމީ ޓީމާއެކު ނިމިދިޔަ ވޯލްޑް ކަޕް ކާމިޔާބުކުރި ޖިރޫ ވަނީ ގައުމީ ޓީމަށް ކުޅުނު 81 މެޗުގައި 31 ލަނޑު ކާމިޔާބުކޮށްފައެވެ.


Dhaulathuge dharaneege strategy angaidhey bayaanaa gulhey gothun mashvaraa kurahvaifi - AO News\nދައުލަތުގެ ދަރަނީގެ ސްޓްރެޓެޖީ އަންގައިދޭ ބަޔާނާ ގުޅޭގޮތުން މަޝްވަރާ ކުރައްވައިފި\n11 އޮގަސްޓް 2020: އޮންލައިންކޮށް ބޭއްވެވި ވަޒީރުންގެ މަޖިލީހުގެ ބައްދަލުވުމުގައި ރައީސުލްޖުމްހޫރިއްޔާ ބައިވެރިވެވަޑައިގަންނަވަނީ - ފޮޓޯ: ރައީސް އޮފީސް\nދައުލަތުގެ ޚަރަދަށް ޒިންމާވުމުގެ ޤާނޫނުގެ ދަށުން، މެދުރާސްތާގެ ފިސްކަލް ސްޓްރެޓެޖީ އަންގައިދޭ ބަޔާނާއި، ދައުލަތުގެ ދަރަނީގެ ސްޓްރެޓެޖީ އަންގައިދޭ ބަޔާނާ ގުޅޭގޮތުން ވަޒީރުންގެ މަޖިލީހުގައި މިއަދު މަޝްވަރާ ކުރައްވައިފިއެވެ.\nމިއަދު މެންދުރުފަހު އޮންލައިންކޮށް ބޭއްވެވި އެ މަޖިލީހުގެ ޖަލްސާގައި، މިނިސްޓްރީ އޮފް ފިނޭންސުން ހުށަހެޅުއްވި މެދުރާސްތާގެ ފިސްކަލް ސްޓްރެޓެޖީ އަންގައިދޭ ބަޔާނާއި، ދައުލަތުގެ ދަރަނީގެ ސްޓްރެޓެޖީ އަންގައިދޭ ބަޔާނާ ގުޅޭގޮތުން ހުށަހެޅުއްވި ކަރުދާހުގެ މައްޗަށް މަޝްވަރާ ކުރައްވައި، މިހާރުގެ ޙާލަތަށް ބައްލަވައި އެ ބަޔާންތަކަށް ގެންނަވަންޖެހޭ ބަދަލުތައް ގެންނެވުމަށް މެންބަރުން ޚިޔާލުފާޅުކުރެއްވެވިއެވެ.\nމީގެ އިތުރުން، ކޮވިޑް-19 ގެ މިހާރުގެ ޙާލަތާ ގުޅޭގޮތުން ވަޒީރުންގެ މަޖިލީހުގެ މެންބަރު ވާހަކަފުޅު ދައްކަވައި، މިހާރުން މިހާރަށް އަޅުއްވަންޖެހޭ ފިޔަވަޅުތަކާ ބެހޭގޮތުންވެސް ވަޒީރުންގެ މަޖިލީހުގައި މިއަދު މަޝްވަރާ ކުރެއްވެވިއެވެ.\nރައީސް އޮފީސްރައީސް ޞާލިޙްކެބިނެޓް މެމްބަރުންވަޒީރުންވަޒީރުންގެ މަޖްލިސްމިނިސްޓަރުން


ފިލައިގެން އުޅޭ 11 ބިދޭސީއަކު ހޯދަނީ - DhiDaily\nފިލައިގެން އުޅޭ 11 ބިދޭސީއަކު ހޯދަނީ\nކޮވިޑް-19 އާއި ގުޅިގެން އެކިއެކި ކަރަންޓީނު ފެސިލިޓީތަކުގައި ބައިތިއްބާފައިވަނިކޮށް ފިލާފައިވާ ބިދޭސީންތަކެއް ހޯދުމުގެ މަސައްކަތް ފުލުހުން ފަށައިފިއެެވެ.\nމި ކަން ހާމަކޮށް ފުލުހުން މިއަދު ބުނީ ކޮވިޑް-19 އާއި ގުޅިގެން އެކިއެކި ކަރަންޓީނު ފެސިލިޓީތަކުގައި ބައިތިއްބާފައިވަނިކޮށް ބަންގްލަދޭޝްގެ 11 މީހަކު ފިލާފައިވާކަމަށެވެ. މި ގޮތުން އެ މީހުން ފިލާފައިވަނީ ޤަވާއިދާ ޚިލާފަށް އުޅޭތީ އަނބުރާ އެ މީހުންގެ ޤައުމަށް ފޮނުވާލުމުގެ މަސައްކަތް ކުރަމުންދަނިކޮށްކަމަށް ވެސް ފުލުހުން ހާމަކުރެއެވެ.\nފުލުހުން ގާމަކުރިގޮތުގައި މި މައްސަލަތަކާއި ގުޅިގެން ހޯދަމުންދަނީ ރޮޕަކް ކުރި, ބައްޗު، އެމް.ޑީ ސަހަޑަ މަތުއްބަރު، އެމް.ޑީ މިލޮން ޝެކް، ސުމޮން އަޙްމަދު ، ރަބް، މުޙައްމަދު ރުބެލް މިއަހް، މަޒްނު ޕްރަމަނިކް،\nއެމް.ޑީ ޝާހާ ޢަލީ، ޚޯކޮން މާލިކުގެ އިތުރުން ޝަހާދަތު ޙުސައިން ކިޔާ މީހެއްކަމަށެވެ.\nމި ގޮތުން ފުލުހުންވަނީ މި މީހުންނާއި ބެހޭ އެއްވެސް މަޢުލޫމާތެއް ލިބިފައިވާ ފަރާތްތަކުން އެ ސަރވިސްގެ އިންވެސްޓިގޭޝަން ޑިޕާޓްމަންޓްގެ ނަންބަރު (9631696) މެދުވެރިކޮށް މަޢުލޫމާތު ހިއްސާކުރުމަށް އެދިފައެވެ.\nއެކިއެކި ކަރަންޓީނު ފެސިލިޓީތަކުގައި ބައިތިއްބާފައިވަނިކޮށް ފިލާފައިވާ ބިދޭސީންތަކެއް ހޯދުމުގެ މަސައްކަތް ފުލުހުން ފަށާފައިވާއިރު މީގެ ކުރިން ވެސް އެފަދަ ފެސިލިޓީތަކުގައި ތިބި ބަންގްލަދޭޝް މީހުންތަކެއް ފިލާފައިވާތީ ފުލުހުންވަނީ އެ މީހުން ހޯދުމުގެ މަސައްކަތްކޮށްފައެވެ.


އިމަގު މަޖިލިސް ބަހުސް ރޭބާއްވާފި — Ihavandhoo.com\n9 މާރިޗު 2014 18 މުހައްމަދު އަކްރަމް\nއަންނަ މާޗް މަހުގެ 22 ވަނަ ދުވަހު ބޭއްވުމަށް ހަމަޖެހިފައިވާ ރައްޔިތުންގެ މަޖިލިސް އިންތިޚާބުގައި އިހަވަންދޫ ދާއިރާގެ ގޮނޑިއަށް ވާދަކުރައްވާ ކެންޑިޑޭޓުންގެ މެދުގައި އިމަގު ޖަމަމިއްޔާއިން ބޭއްވުމަށް ހަމަޖެހިފައިވާ ބަހުސް ބާއްވާފިއެވެ. ރޭ 20:15 ގައި އިހަވަންދޫ އޯޕަން ސްޓޭޖްގައި ބޭއްވި މިބަހުސްގައި އިހަވަންދޫ ދާއިރާގެ މަޖިލިސް ގޮނޑިއަށް ވާދަކުރާ ހަތަރުބޭފުޅުންވެސް ބައިވެރިވިއެވެ.\nއިހަވަންދޫ މަދަރުސާގެ ޑެޕިއުޓީޕްރިންސިޕަލް މުހައްމަދު އަބުދުއްސަމަދު ހުށައަޅުއްވާ ދެއްވި މިބަހުސް ކުރިއަށް ގެންގޮސްފައިވަނީ ފަސް ގިންތިޔަކަށް ބަހާލައިގެންނެވެ. ގިނަބަޔަކު އަޑުއަހަން ހާޒިރުވި މިބަހުސް ކުރިޔަށް ދިއައިރު ދިއައީ ކޮންމެވެސްވަރަކަށް ވާރޭވެހެމުންނެވެ.\nއިމަގުން ވަނީ މިފަދަބަހުސްއެއް ލޯކަލްކައުންސިލް އިންތިހާބާއި ދިމާކޮށްވެސް ކުރިޔަށް ގެންގޮސްފައެވެ.\n–9މާރިޗު 201430\nއެންމެ ރަނގަޅު ސްޕީޗެއް ދެއްވީ މުޙައްމަދު ޢަބުދުﷲ (މުހައްމާ) . މުހައްމާ އަށް ވޯޓު ދެއްވާ!!!\n–9މާރިޗު 2014 8 1\nކެޔޮދަޅިދިޔަ، ކުންނާުފަތު ދިޔަ\nއިމަގު ވަރަށް ގަދަ.. އަސްލުވެސް މަ ގޮވާލާން ތަންތަނުގަ އަމިއްލަ އަމިއްލައަށް ސިޓީތަކާ ޕޮއިންޓުތަށް ހަދާގެން ނޫޅި އިމަގު ފަދަ ރަޖިސްޓާރޑް ޕުރޮފިޝަލަން ބޮޑީސްތަަކަށް ޒުވާނުން ގުޅުމަށް.ދެން ވެސް އިހަވަންދޫ އިސްލާހުކުރެވޭނީ ޒުވާނުން އިޖްތިމާޢީ ކަންކަމަށް އަހުލުވެރި ކުރުވާގެންް. އިމަގުންވެސް މިކަމަށް ވިސްނާނެކަކަމަށް ހީކުރަން\n–9މާރިޗު 201461\nޢެންމެ ރަގަޅީ ހަމަ މަތީން ސާބަހޭ ވަރަށްސަލި ހަބޭސް އެންމެންނޭ މަތިނަށްވޯޓްދީ!\n–9މާރިޗު 201425\nރަނގަޅު ސްޕީޗެއްދޭން އެނގޭނީވެސް ޢިލްމީ ޤާބިލުކަމެއް ހުރެގެންނު، ކުރަންއެނގޭ ކަމަކީ ކޮޕީކުރުން، ޢަލީމާހިރު ކުރާކަމަކީ މުހަންމާ މޮޔަހެއްދުން. ޙީ ޙީ ޙާލާކު!\n–9މާރިޗު 201434\nމުހަންމާ ރަނގަޅުވާނީ ކޮމެޑީ ފިލްމުކުޅެން ވިއްޔަ ގުލެނީވެސް އެކަމާ ވޯޓްގިނަކުރަން ނެގިގާގަނޑަށްބޮލިއެރުވިކަލޯ، ތަކަންދޫ އަހުމަދުވެސް މާރަނގަޅު، ޝާފިޢުވެސް ވަރިކޮށްފަ ރަށުކޮޅަށް ޖެހީ ތިކަމުގައިދޯ ލަދުހީވޭ،\nގޮނޑި ކާމިޔަބުކުރަން އެކޮލު ވަރިކޮށްފަ ނެގިގާގަނޑަށްބޮލިއެރުވީ ގިނަވޯޓްހޯދާށޯ،މުހަންމާމެން އެކަމުގައިވެސް އަމިއްލައެދުން މަޖިލިހަށް އިސްވެފައިވެސް ހަދާނީ އެހެން، ތަކަންދޫ ވަރެއްނެތް! ޝާފިޢުވެސް ޢެކޮލު ދޫކޮށްލާފަ ރަށުންހޯދީ އެކަމަށްތަ؟\n–9މާރިޗު 201422\nމޮހަންމާ ހަަމަ ކަމަކުނުދޭ މަޖިލިސް ގޮޑި އަކައް\n–9މާރިޗު 201441\nދާއިރާގެ މަޖިލިސް މެމްބަރުގެ އަނގަ ބައްދާލާ ލަދުގަންނަވާލައިފި.\n–9މާރިޗު 201423\nމަތީނު އެބުނަނީ ހަމަ ރަނގަޅަށް. މެމްބަރު އަހުމަދު އަބުދުﷲ އަށް ދެވަނަ ފުރުޞަތު ދިނުން ބުއްދިވެރިއެއް ނޫން.\n–9މާރިޗު 201443\nއަޅެ މަތީނުއާ އަހުމަދުއާ ހާދަ ވަރެކޭ އެކޮށްލީ، ވީޑިއޯގެ ދެވަަނަ ޕާޓު ނިމޭ ހިސާބު ބަލާލަ ބަލަ.\n– 10 މާރިޗު 2014 1 0\nމޮހަންމާ އަކީ 500ރުފިޔާ ޖަހާގެން އަދަބު ލިބިފަ ހުރި މީހެއް މަޖިލިސް ގޮޑި ލިބިއްޖެއްޔާ ކިހާ ވަރެއް އަރުވާލާނެތަ ހަމަ ސަކަރާތީ ޢާޭދޯ\n– 10 މާރިޗު 201400\nބޭނުންވަނީ ތެދުވެރިކަމޯ ބުނިއިރު ވަގުނޫޓްޖެހިދުވަސް ހަނދާންވޭބާ އެފަދަމީހެއްގެ ތެދުވެރިކަމާމެދު ސުވާލުއުފެދޭ؟\nއިމަގުން ނިގޫފިއްތަންުޅުނީ އެހެންމީހެއްގެ އެކަމަކު ފިތުނީ ޢެހެންނިގުލެއް. ސުވާލުތައް އަމާޒުކުރިގޮތުން އެކަން ވަރަށްސާފު! ދެބޯގެރިދުއްވަން ނޫޅޭ ހަސަދަވެރިވެފައިވާމިންވަރުއެނގޭ! މިފަހަރު ކެޔޮގަނޑު އެއްލާލާންވާނެ ރައްޔިތުންނޭ ހޭލާތިބޭތި،!!!!!\nމުހަންމާއަކީ ޢެމް ޑީ ޕި ކުރިއަރުވަންއައިސްހުރިމީހެއްކަން ޔަޤީންވެއްޖެ އެއްބުރުކުރެހީ އެހެންވެ، ޔާމީނަށް ހާދަމަލާމާތްކޮށްފަ ލިޔުންއެޅިމީހެކޭއެއީ ޕީޕީއެމް މީހުން ހޭލާތިބޭތި،ތީހަމަފޭކެއް ވޯޓް ބޭކާރުކޮށްނުލާތި!އެމީހުންގެ މަޤުސަދަކީ ޕީޕީއެމް ކުޑަކޮށްލުމޯ؟؟؟؟!!!\n– 10 މާރިޗު 201401\nމުހަންމާ ކުރިގެކެމްޕޭނުގައި ދެންއޮތްފައިސަވެސްނުދޭ،މިފަހަރުވެސްތިދިނީ ޢެތިކޮލެއް، ފަޅައަރުވަލައިފިއްޔާ ވަނީކިހިނެއް، ބަކިބައި އަވަހަށްދީ! ނުނީ އެމްޑިޕީއަށް ފަޅައަރުވަލާނަން؟\n– 14 މާރިޗު 201400\nއިތުބާރުކުރެވޭ މިހުންނަކީ އަބަދުވެސް ވައުދުތައް ފުއްދާދޭ މިހުން ހަޖަމުނުކުރެވިގެން އެއްޗެއްސަށްގެއްލުންދެނީ އެހެންވެދޯ؟ ތިއުޅެނީ ސޯޓްބާލަން، ވިސްނަލާތި؟ ތިމާގެހިސްޓްރިއާމެދު، ނުނީ ދެރަގޮތެއް.\nއިމަގު މަޖިލިސްބަހުސް 2014: ޕާޓް 1 (ވީޑިއޯ)\n10 މާރިޗު 2014\nއިމަގު މަޖިލިސްބަހުސް 2014: ޕާޓް2(ވީޑިއޯ)


Uighur masslagai China ge kunfunithakeh blacklistah | ThePress\nވީގޫރު މައްސަލާގައި ޗައިނާގެ ކުންފުނިތަކެއް ބްލެކްލިސްޓަށް!\n08 October 2019, 09:54\nޗައިނާގެ ޓެލެކޮމް ކުންފުނި ވާވޭ ރަމްޒުކޮށްދިނުމަށް ބޭނުންކޮށްފައިވާ ތަސްވީރެއް/ފޮޓޯ: ގެޓީ އިމޭޖަޒް\nޗައިނާގެ ޝީންޖިއާންގް ސަރަހައްދުގައި ދިރިއުޅެމުންދާ ވީގޫރު ދަރިކޮޅުގެ މުސްލިމުންނާ ދެކޮޅަށް ޗައިނާގެ ކޮމިއުނިސްޓް ސަރުކާރުން ހިންގަމުންދާ ލާއިންސާނީ ޖަރީމާތަކާ ގުޅިގެން، ޗައިނާގެ 28 ކުންފުންޏެއް ބްލެކްލިސްޓް ކުރުމަށް ނިންމާފައިވާކަމަށް އެމެރިކާ އިން ހާމަކޮށްފިއެވެ.\nއެމެރިކާގެ ވިޔަފާރިއާއި ބެހޭ ވަޒީރު ވިލްބާ ރޮސް ވިދާޅުވީ، އާބާދީގެ ނިސްބަތުން ބައިމަދު މީހުންގެ ހައްގުތަކެއް ނިގުޅައިގަންނަމުންދާ ދިއުމަށް އެމެރިކާއިން ތާއީދުނުކުރާނެ ކަމަށާ، ކުންފުނިތައް ބްލެކްލިސްޓް ކުރުމާއެކު އެ ކުންފުނިތަކަށް އެމެރިކާގެ އެއްވެސް އުފެއްދުމެއް ނުގަނެވޭނެކަމަށެވެ.\nއެމެރިކާއިން ބްލެކްލިސްޓަށް ލާފައިވާ ޗައިނާގެ ކުންފުނިތަކުގެ ތެރޭގައި ޓެކްނޮލޮޖީގެ ރޮނގުން ކުރިއަރާފައިވާ ކުންފުނިތަކާ، ވީޑިއޯ ސާވޭލަންސް ދާއިރާގައި ހަރަކާތްތެރިވާ މަޝްހޫރު ކުންފުނިތަކެއް ހިމެނެއެވެ.\nއިންސާނީ ހައްގުތަކަށް ވަކާލާތު ކުރާ ޖަމިއްޔާތަކާ އދއިން ބުނަމުންދާ ގޮތުގައި، ޗައިނާގެ ކަމާބެހޭ ފަރާތްތަކުންވަނީ ވީގޫރު ދަރިކޮޅާ އެނޫންވެސް ބައިމަދު އާބާދީތަކަށް ނިސްބަތްވާ މިލިއަނެއްހާ މުސްލިމުން ކޭމްޕުތަކެއް ބަންދުކޮށްފައެވެ. އިންސާނީ ހަގުއްތަކުން އެބައި މީހުން ނިގުޅައިގަނެފައިވާކަމަށް ބުނާއިރު، ޗައިނާއިން ބުނަމުންދަނީ މި ކޭމްޕުތަކަކީ ވޮކޭޝަނަލް ތަމްރީނުދޭ ކޭމްޕުތަކެއް ކަމަށެވެ.


ކޮވިޑް ޖެހިގެން މިއަދު ދެވަނަ މީހަކު ނިޔާވެއްޖެ – Dhen.mv\nރައުފާ ރަޝީދު May 10, 2021 - 12:13 pm\nކޮވިޑް-19 ޖެހިގެން ރާއްޖެއިން މިއަދު އިތުރު މީހަކު ނިޔާވެއްޖެއެވެ.\nހެލްތު ޕްރޮޓެކްޝަން އޭޖެންސީ (އެޗްޕީއޭ) އިން ވިދާޅުވީ ނިޔާވެފައި ވަނީ އުމުރުން 85 އަހަރުގެ ދިވެހި ފިރިހެނެއް ކަމަށެވެ. އޭނާ ބ.އޭދަފުށީ ހޮސްޕިޓަލަށް ގެންދެވުނުއިރު ވެސް ނިޔާވެފައިވާ ކަމަށާއި އޭނާ ނިޔާވެއްޖެ ކަމަށް ކަނޑައެޅީ ހެނދުނު 8:30 ގައި ކަމަށް އެޗްޕީއޭއިން ވިދާޅުވިއެވެ.\nފަހަކަށް އައިސް ކޮވިޑް ބަލީގައި ނިޔާވާ މީހުންގެ އަދަދު ވަނީ އިތުރުވެފައެވެ. އަދި ކޮވިޑަށް ފައްސިވާމީހުން ވެސް އެތައް ގުނައަކުން އިތުރެވެ. ކޮވިޑް-19 އަށް އިއްޔެ އެކަނި ވެސް 1091 މީހަކު ފައްސިވެފައިއެވެ.\nމާތް ﷲ އެމައްޔިތާގެ ފުރާނައަށް ހެޔޮ ރަޙްމަތް ލައްވަވައި، ފާފަ ފުއްސަވައި ސުވަރުގޭގެ މަތިވެރި ނިޢުމަތް މިންވަރު ކޮށްދެއްވާށިއެވެ. އާމީން! އަދި މިފަދަ ހިތްދަތި ވަގުތެއްގައި ޢާއިލާއަށް ކެތްތެރިކަން ދެއްވާށިއެވެ. އާމީން!\nކޮވިޑް މަރު ކޮވިޑް-19\nހަސީން ދިލްރުބާގެ” ފުލުހެއްގެ ރޯލަށް އިންސްޕެކްޓަރ އަބީޖީތު"


ފިޝަރީޒް ޑިވެލޮޕްމެންޓް ޕުރޮގުރާމުގެ ދަށުން އުޅަނދު ތަރައްޤީކޮށް މަހަށް ނިކުތުމަށް ބާރުއެޅުމުގެ ގޮތުން ދޫކުރާ ލޯނު ދޫކުރުމުގެ ތިންވަނަ ފިޔަވަހީގެ ލޯނަށް އެދުމުގެ ފުރުޞަތު އިތުރު ކުރައްވައިފި\nފިޝަރީޒް ޑިވެލޮޕްމެންޓް ޕުރޮގުރާމުގެ ދަށުން އުޅަނދު ތަރައްޤީކޮށް މަހަށް ނިކުތުމަށް ބާރުއެޅުމުގެގޮތުން ލޯނު ނެގުމަށް އެދޭފަރާތްތަކަށް 15 ސެޕްޓެންބަރު 2014 ގައި ލޯނަށް އެދުމުގެ ފުރުޞަތު ހުޅުވާލި ލޯނަށް އެދި ހުށަހެޅުމުގެ މުއްދަތު 16 ނޮވެންބަރު 2014 އަށް ވަނީ ހަމަވެފައެވެ. ނަމަވެސް އެލޯނަށް އެދުމަށް އިތުރުފަރާތްތަކަކުން އެދެމުންދާތީ، ލޯނަށް އެދުމުގެ މުއްދަތަށް އިތުރު2މަސްދުވަހަށް ހުޅުވާލަމެވެ.\nމިފިޔަވަހީގެ ދަށުން ދޫކުރާ ލޯނުތައް ދޫކުރުމަށް ހަމަޖެހިފައިވާ ޖުމުލަ ޢަދަދަކީ 8.8 (އަށެއް ޕޮއިންޓް އަށެއް މިލިޔަން ރުފިޔާ) އެވެ.\nމިފިޔަވަހީގެ ދަށުން ދޫކުރެވޭ ލޯނުތައް ޢަމާޒުކުރެވޭނީ، ޒުވާން މަސްވެރިންނާއި އޮޑިވެރިން އިތުރުކުރުމަށް މަސްދޯނިފަހަރު ބަނުމުގައި ތަކެތީގެ ޚަރަދުބޮޑުވުމާއި، ޒަމާނީ ވަޞީލަތްތައް ހޯދުމާއި އަދި އުޅަނދަށް ބޭނުންވާ އިންޖީނު ހޯދުމުގައި މާލީގޮތުން ޒުވާނުންނަށް ދަތިތަކާ ކުރިމަތިލާންޖެހޭތީ، ޒުވާނުން އޮޑިވެރިންނަށް ވުމަށް މަގުފަހިކޮށްދިނުމުގެގޮތުން 60 އިންސައްތަ ޒުވާނުންނަށް އަމާޒުކޮށްގެން މަސްވެރިކަންކުރުން އިތުރަށް ތަރައްޤީކުރުމަށް ލޯނު ދޫކުރުމަށެވެ.\nމިފިޔަވަހީގެ ދަށުން ލޯނު ދޫކުރުމުގެ އުޞޫލުތައް ބަޔާންކޮށްދޭ ލިޔުމާއި ލޯނަށް އެދޭ ފޯމު ސަރުކާރުގެ ރަސްމީ ގަޑިތަކުގައި، މިނިސްޓްރީ އޮފް ފިޝަރީޒް އެންޑް އެގްރިކަލްޗަރުންނާއި ބެންކް އޮފް މޯލްޑިވްސްގެ މެއިން ބުރާންޗް، ބާޒާރު ބުރާންޗް އަދި ރާއްޖެތެރޭގެ ބުރާންޗް ތަކުން ލިބެން ހުންނާނެއެވެ.\nމިފިޔަވަހީގެ ދަށުން ލޯނަށް އެދުމުގެ ފުރުޞަތު ހުޅުވާލާފައިވަނީ 18 ޖަނަވަރީ 2015 ވާ އާދީއްތަ ދުވަހުގެ ނިޔަލަށެވެ.\nލޯނަށް އެދޭ ފޯމު ބަލައިގަންނާނީ ބެންކް އޮފް މޯލްޑިވްސް އިންނާއި އެބެންކުގެ ރާއްޖެތެރޭގެ ބުރާންޗް ތަކުންނެވެ. ފޯމު ހުށަހެޅުމަށް ހުޅުވައިލާ ތާރީޚުން ފެށިގެން ފުރަތަމަ 30 ދުވަހުގެ މުއްދަތުގެތެރޭގައި ހުށަހަޅާފައިވާ ޝަރުޠު ހަމަވާ ފޯމުތައް، މި މުއްދަތު ނިމުމުން ވަޒަންކުރުމަށްފަހު މިފޯމުތައް ހުށަހަޅާފައިވާ ފަރާތްތަކަށް ޖަވާބުދެވޭނެއެވެ. އަދި، މި މުއްދަތަށްފަހު ހުށަހަޅާ ޝަރުޠުހަމަވާ ފޯމުތައް ވަޒަންކުރެވޭނީ ލޯނަށްއެދި ހުށަހަޅާ ފޯމުތައް ބަލައިގަންނަ އެންމެފަހު ތާރީޚަށްފަހުއެވެ.


Kim Aa Eku Baavaa Summit Trump Cancel Kuravvaifi\nއަންނަ ޖޫން މަހުގެ ބާރަ ވަނަ ދުވަހު، އުތުރު ކޮރެއާގެ ޒަޢީމް ކިމް ޖޮންގް އުން އާއި އެމެރިކާގެ ރައީސް ޑޮނަލްޑް ޓްރަމްޕާ ދެމެދު ބޭއްވުމަށް ތާވަލުކުރި ތާރީޚީ ބައްދަލުވުން އެމެރިކާގެ ރައީސް ކެންސަލް ކުރައްވައިފިއެވެ.\nމި ތާރީޚީ ބައްދަލުވުމުގައި އެމެރިކާއިން ބައިވެރި ނުވާނެކަން ޓްރަމްޕް އިޢުލާނުކުރައްވާފައިވަނީ ކިމްއަށް ލިޔުއްވި ސިޓީއެއްގައެވެ. މި ސިޓީގައި ޓްރަމްޕް ވިދާޅުވީ، އުތުރު ކޮރެއާއިން އެންމެ ފަހުން ނެރެފައިވާ ބަޔާންތަކުގައި އެމެރިކާއާ ދެކޮޅަށް ބޭނުންކޮށްފައިވާ ހަރުކަށި ބަސްމަގާއި، އެމެރިކާއާ ދެކޮޅަށް ފާޅުކޮށްފައިވާ ޚިޔާލުތަކުގެ ސަބަބުން މި ވަގުތު މިފަދަ ބައްދަލުވުމެއް ބޭއްވުން މުނާސަބު ނޫންކަމަށެވެ.\nކިމްއާ ބައްދަލުކުރެއްވުމަށް ބޭނުންފުޅުވާކަމަށާއި، ކުރިއަށް އޮތްތަނުގައި މިފަދަ ގޮތަކަށް ބައްދަލުކުރެއްވުމުގެ ފުރުސަތު ލިބިގެންދާނެކަމަށް އުއްމީދުކުރައްވާ ކަމަށްވެސް ޓްރަމްޕް ވިދާޅުވެފައިވެއެވެ. އެމެރިކާގެ ރައީސް ޓްރަމްޕް ފަހުން ނެރުއްވި ބަޔާނެއްގައި ވިދާޅުވީ، މި ތާރީޚީ ސަމިޓް ކެންސަލްވުމަކީ އުތުރު ކޮރެއާގެ އިތުރުން ދުނިޔޭގެ ސުލްޙައަށް ކުރާ މަސައްކަތަށްވެސް ލިބިގެން ދިޔަ ހިތާމައެއްކަމަށެވެ.\nއަދި އެމެރިކާގެ މި ނިންމުމަށް ފަހު އުތުރު ކޮރެއާއިން އަޅާފާނެ ނާއީޖާބީ ފިޔަވަޅަކަށް އެމެރިކާގެ އަސްކަރިއްޔާއިން ތައްޔާރަށް އޮތްކަމުގެ އިންޒާރުވެސް އެމެރިކާގެ ރައީސް ޓްރަމްޕް ދެއްވިއެވެ. އެމެރިކާގެ ރައީސް މި ބައްދަލުވުމުގައި ބައިވެރިވެވަޑައިނުގަންނަވާނެކަން އިޢުލާންކޮށްފައި މިވަނީ، މި ބައްދަލުވުމާ ބެހޭ ގޮތުން އުތުރު ކޮރެއާއިން ހުސްވި ހަފުތާގައި ސުވާލުތައް އުފައްދަވާފައިވާ ދަނޑިވަޅެއްގައެވެ.


މުހައްމަދު ނަސީމް 13 ޖުލައި 2020\nއަރުޝީފަށް ނެގީ 13/07/2020 15:29\nއެންމެފަހުން އަޕްޑޭޓްކުރީ 13/07/2020 15:29\nރާއްޖެއިން ބަލި ޖެހުނު މީހުންގެ އަދަދު 5500ން މައްޗަށް، ރަނގަޅުވި މީހުން 3000ށް !\nބީއެމްއެލްގެ ބައެއް ހިދުމަތްތަކަށް މިރޭ ބުރޫ އަރާނެ!\nއެލެކްސް އަހުމަދު ބުނަނީ އޭނާއަކީ ރައީސް ނަޝީދު ކަމަށް!\nމުއިއްޒު އިބްރާހިމް4މިނެޓު ކުރިން


BREAKING NEWS: Accident Gai Niyaavi Zuvaanaa Covid Ah Fassivejje - Vaguthu\nއެކްސިޑެންޓްގައި ނިޔާވި ޒުވާނާ ކޮވިޑަށް ފައްސިވެއްޖެ\nއެކްސިޑެންޓްގައި ނިޔާވި ޒުވާނާ\nމާލޭގައި ރޭ ހިނގި އެކްސިޑެންޓްގައި ނިޔާވި ޒުވާނާ ކޮވިޑް-19 އަށް ފައްސިވެއްޖެއެވެ.\nނިޔާވާ މީހުން ވެސް މިހާރު އާއްމު އުސޫލުން ކޮވިޑަށް ޓެސްޓް ކުރެއެވެ. އެގޮތުން އެކްސިޑެންޓްގައި ނިޔާވި ޒުވާނާ ކޮވިޑަށް ޓެސްޓް ކުރިއިރު އޭނާ ވަނީ ކޮވިޑަށް ފައްސިވެފައެވެ.\nއެޒުވާނާ ނިޔާވީ ހުވަފެނީ ގޯޅީގައި ބާއްވާފައި އޮތް ގާޑިއަލެއްގައި ދުއްވާފައި ދިޔަ ސައިކަލެއް ޖެހި ހިނގި އެކްސިޑެންޓެއްގައި ލިބުނު އަނިޔާތަކަށް އޭޑީކޭގައި ފަރުވާ ދެމުން ދަނިކޮށެވެ. ނިޔާވެފައި ވަނީ ސައިކަލްގެ ފަހަތުގައި އިން 22 އަހަރުގެ ޒުވާނެކެވެ.\nމިހާތަނަށް ލިބިފައިވާ މައުލޫމާތައް ބަލާއިރު ސައިކަލް ދުއްވި މީހާ އެސަރަހައްދުގައި މަޑުނުކޮށް ގޮސްފައިވާ ކަމަށް ބެލެވޭ ކަމުގައި ފުލުހުން ވަނީ ވިދާޅުވެފައެވެ.\nމެއި 27, 2021 10:08\nމީ އަޅެ އަޖާބެ ކަހަލަ ކަމެއް ، ކޮންމެ ގޮތަކަށް މަރުވިޔަސް ޓެސްޓް ކިޓުން މި ދައްކަނީ ޕޮޒިޓިވް ކަމަށް ވިއްޔާ ދޯ ޓެސްޓް ކިޓުތަކަށް ތިކުރާ ހިތްވަރަށް ހަމަ ސާބަސް އަދި މަހުޖަނުންގެ ޖީބުތައް ފުރާލަން ތިކުރާ މަސައްކަތަށް ސުކުރިއްޔާ! އަދި ދުވަސް އޮތީ ތިޔަ މަކަރާ ހީލަތް ހެދި މީހުންނަށް ކަރުނަ އަޅާ ރޯނެ ދުވަހެއް އަދި އެބަ އޮތް ވިސްނާލުން މުޙިއްމު\nމެއި 27, 2021 10:46\nބަލަގަ މީ ކޮވިޑްމަރެއްގޮތުގައެއްނޫނޭ އިންނާނީ، ކަލޭ ހަމަޖެހިބަލަ، ކިހިނެއްވެގެންތަ ތިއުޅެނީ މާ އިނގޭ މީހަކަށް ވެގެން، ގޭގައި މަޑުން އޮވެބަލަ، ހެނދުނު އިރުއަރާއިރަށް ޖެހޭހާއެއްޗަކަށް ކޮމެންޓް ނުކޮށް..\nމެއި 27, 2021 13:01\nޢަޙްމަދު މަށައް ބުނެވެން ދެންއޮތީ އެކިޔާ ފާތިމާ އައް ވީއެންމެ އަވަހަކައް ކޮވިޑް ޖެހުން ، އޭރުން އިހްސާސް ކުރެވި އަދި ކޮވިޑަކީ އުޅޭ އެއްޗެއްކަން ގަބޫލުކުރެވޭނެ.\nމަށައް އިނގިގެން ފާތުމާ އެއުޅޭ ވައްތަރައް އުޅޭމީހުން މައިތިރިވަނީ ކޮވިޑް ޖެހި އޭގެ ވޭން ތަހަންމަލް ކުރެވުނީމަ..... ުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުު\nމެއި 27, 2021 10:54\nތިޔަ ކޮވިޑް ނާންނައިރުވެސް މަރުވާ ކޮންމެ މީހެއްގައިގަ ހުންނާނެ ކޮންމެވެސް އާންމުބައްޔެއް މިސާލަކަށް ރޯގާއެއް ހުމެއް\nމެއި 27, 2021 11:43\nދިވެހިބަހުން ލިޔާއިރު ރަގަޅު ގޮތަކީ ސުރުހީ “އެކްސިޑެންޓްގައި މަރުވި ޒުވާނާ ކޮވިޑަށް ފައްސި” މިހެން ލިޔުން. ސަބަބަކީ އޭނާ ކޮވިޑަށް ފައްސިވިކަން އެގުނޫ މަރުވިފަހުން ނަމަވެސް މަރުވުމުގެ ކުރިން ކޮވިޑަށްވާނީ ފައސި ވެފައި.. ނޫސްވެރިން ބަހގެ ހަމަތަކަށް އަހުލުވެރިވުން މުހިންމު\nމެއި 27, 2021 11:53\nމީ ހަމަ އަޖައިބެއް ކަހަލަ ގައުމެއް\nމެއި 27, 2021 11:59\nމުއްލާ ހޫން ތިބޭފުޅާ ތި އިންނަނީ ހެދުނު ހޭލާގޮތައް ނިދަން ވަންދެން ޒިކުރު މަތީ، ތިމާ މީހާ ކުރާ ފާފަތައް މާތް ﷲ އަށް ސިއްރުވެގެން ވަނީތަ، ތިމާގެ އާއިލާ މީހެއްގެ މަރާއެކު މީހަކު ތިހެން ބުނެފިނަމަ ކިހިނެއްވާނީ، ނޫނީ ތިމާގެ މަރާއެކު މީހުން ތިހެން ބުނަންފަށާފިނަމަ ކިހިނެއްވާނީ، ތިމާއަށް ހެޔޮކަމެއް ކުރެވޭނަމަ އެއީ މާތް ﷲ ގެ ރަޙުމަތް، އަދި އެހެން މީހުނާމެދު އެހެންވީމާ ހިސާބު ޖަހާވަރެއް ނުވޭނު، މަގުމަތީ އުޅޭ ޕާރޓޭންނޭ ބުނާއިރު އެކުދިންނަށް ހެޔޮ ވިސްނުމެއް ލިބޭތޯ ތިމާއަށް ކީއްކުރެވުނީ، ސުވާލު ނާންނާނެ ކަމައްތަ ހީކުރާނީ އެކުދިންނާއި މެދު ތިބޭފުޅާއަށް؟\nކޮވިޑްޕޮސިޓިވް ނަތީޖާ ގަ މަރުވާ މީހުން ނަށް ސަރުކާރަށް ބޮޑު އަދަދެއްގެ ފައިސާ ލިބެނީތަ އަނެއްކާ މިކަމަށް މިހާރު ޝައްކު އުފެދޭ އެބަ؟؟\nއޭ ފޯ އަހައްމާ\nމެއި 27, 2021 16:11\nޢެއީ ކޮވިޑް މަރެއްނޫނޭ ފުތާ\nބުރަދާ މަރުވާ ކޮންމެމީހަކައް ލާރިިބެނީކީނޫން ، ވާގޮތަކީ ، ކޮވިޑު އަދަދު ގިނަވިވަރަކައް ބޭރުގައުމުތަކުން ބިލިއަނުން އެހީ ލެބެމުން މިހާރުވެސް އެބަދޭ ، އެފައިސާއައް ވާނުވާ ނޭންގެނީ.\nމެއި 27, 2021 12:55\nޢިންޑިޔާމީހުން ގެނެސްގެން މިގައުމްރަގަޅު ކުރަންވީ\nމެއި 27, 2021 15:58\nކީކޭ ބުނާނީ ، ހަމަ މީހަކު ނިޔާވީމަ ކޮވިޑް، ނޫނޭ މިއޮތީވާގައުމެއް އެމް ޑީ ޕީ ވެރިކަން ކުރަން ، ޕިސް ޕިސް ،މިހާރު ހަމަ ޔަގީން ވެއްޖެ ކުޅޭ ގޭމެއް ކަން މީ ، އެންމެން ނިކުން ނަންވީ ގޭގަ ތިބޭނެ ކަމެއް ނެތް ، ކުރިން އުޅުން ހެން އުޅެން ވީ\nމެއި 27, 2021 16:12\nމެއި 27, 2021 17:07\nބަލާލީމަވެސް އިނގޭ ޒުވާނެއްކަން